প্ৰথম প্ৰেমৰ অংগনবাদী আবেগ-দিগন্ত বৰা – ফটাঢোল\nপ্ৰথম প্ৰেমৰ অংগনবাদী আবেগ-দিগন্ত বৰা\nপ্ৰেমৰ ক্ষেত্ৰত মই মানুহটো বহুদিনলৈকে ৰসায়ন বিজ্ঞানত পঢ়া সেই নিষ্ক্ৰীয় মৌলকেইটাৰ দৰে আছিলোঁ৷ প্ৰেম কি, খায়নে সানে একো মাথা-মুণ্ড পোৱা নাছিলোঁ৷ তথাপিতো গাঁৱৰে ছোৱালী এজনীৰ সৈতে মোক যোৰা দি দি জোকাইছিল বহুতে৷ এনেকুৱাই জোকাইছিল যে মোৰ ‘জীনা হাৰাম’ কৰি দিছিল সেই সময়ত৷ ফলত উৰহৰ খং ভগা ঢাৰিখনত কোবোৱাৰ দৰে মোৰ ছোৱালীজনীলৈকে অদ্ভুত খং উঠিছিল৷ দেখিবলৈকে মন নোযোৱা হৈছিল তাইক বাপেক্কে৷ তাই মোক মাতিবও খুজিছিল৷ তাইক দেখিলে মোৰ ভয় লগা হৈছিল৷ বাটে ঘাটে ক’ৰবাত পালেও তাইৰ ফালে নোচোৱাকৈ মই আনফালে চাইছিলোঁ৷\nন’ ডাউট, ছোৱালীজনী ধুনীয়া আছিল৷ কিন্তু প্ৰেমৰ ক্ষেত্ৰত ধুনীয়াতকৈ বেলেগ কিবা এটা লাগে, যিটো তাইৰ ওচৰত পোৱা নগৈছিল৷ হায়াৰ চেকেণ্ডাৰী চায়েন্স’ত ষ্টেণ্ড কৰিলেই যে মেডিকেল বা ইঞ্জিনীয়াৰিঙৰ চীট কেইটা তেওঁলোকৰ প্ৰেমত উবুৰি খাই পৰিব সেইটোতো নহয়! ষ্টেণ্ড কৰাৰ বাদেও তেওঁলোকৰ আৰু কিবা এটা থাকিব লাগিব! সেই কিবা এটা কিন্তু ষ্টেণ্ড নকৰা এটাৰো থাকিব পাৰে! মোৰ ক্ষেত্ৰতো যাৰ সৈতে মোক যোৰা দি জোকাই থকা হৈছিল, তাইৰ ওচৰত কিবা এটা বিচাৰি পোৱা নাছিলোঁ, যিটো তাইতকৈ কম ধুনীয়া বুলি কোৱা এগৰাকীৰ ওচৰতহে পাইছিলোঁ বা দেখিছিলোঁ, তাকো বহুদিনৰ মূৰত৷\nবি এ পঢ়ি থাকোঁতেহে প্ৰেমৰ সুৰসুৰণি এটা মই অনুভৱ কৰিছিলোঁ৷ তাকো ওপৰত উল্লেখ কৰা দ্বিতীয় গৰাকীৰ লগতহে৷ তাইক মোৰ ভাল লাগিছিল৷ তাহাঁতৰ ঘৰৰ মানুহবোৰো মোৰ ভাল লগা হৈছিল৷ সিহঁতৰ বাটটোত, পদূলিটোত খুটি এটা পুতি অনবৰতে মোৰ মনটো এৰাল দি থৈছিলোঁ৷ সিহঁতৰ লেৰেলা গৰুজনীকো মোৰ মৰম লাগিছিল, তাইৰ লেতেৰা গোবৰখিনি দেখিওযে সুখী হৈ পৰিছিলোঁ মই! সিহঁতৰ ক’লা কুকুৰটোকো চালে চাই থাকিবৰ মন গৈছিল৷ সুবিধা পালেই সিহঁতৰ ঘৰলৈ যাবলৈ মন গৈছিল৷ ঘৰলৈ নগ’লেও পদূলিৰ ফালে গ’লেও মনটো মোৰ ৰোমাণ্টিক হৈ পৰিছিল৷ খাওঁতে, বহোঁতে, উঠোঁতে কেৱল তাই, তাই আৰু তাই হৈ পৰিছিল৷\nএদিনৰ কথা৷ আঘোণ মহীয়া পথাৰত মাহঁতক দুপৰীয়া চাহ দিবলৈ গৈছিলোঁ। সেইদিনা বহল বঙিয়াটোৰপৰা নামি পথাৰৰ আলিয়েদি তললৈ চাই চাই গৈ থাকোঁতে কেতিয়ানো মাহঁতৰ ওচৰ পালোঁগৈ ধৰিবই পৰা নাছিলোঁ৷ মাহঁতে পথাৰৰ আলিত বহি ৰবাব টেঙা এটা বখলিয়াই লৈছিল তেতিয়া৷ তেতিয়াহে কোন কোন আছে বুলি চাই পঠাইছিলোঁ এডৰা মাটিৰ আঁতৰৰপৰা৷ কিন্তু এইয়া কি! নিজৰ চকুকে বিশ্বাস কৰিব পৰা নাছিলোঁ মই৷ পথাৰৰ আলিত মাহঁতৰ লগতে তাই বহি আছিল৷ অচিনাকি লাজ এটাত মই কোঙা হৈ গৈছিলোঁ৷ চাহখিনি দি যেনেতেনে ঘৰলৈ পলাব বিচাৰিছিলোঁ৷ যেনেতেনে পলাই সাৰিব বিচাৰিছিলোঁ মই সেইদিনা! প্ৰেমৰ এয়াই আচৰিত গুণ! কাষত বিচাৰি বিচাৰি হাবাথুৰি খায়, অথচ কাষত পালেও মুচকচ যায়! মাহঁতক চাহখিনি দিবলৈ বেগাই যাওঁতেই পথাৰৰ আলিত পৰি থকা ধানত জোটপোট খাই পৰি গৈছিলোঁ৷ হাঁহি হাঁহি মা আগবাঢ়ি আহিছিল, খুৰী আহিছিল! তায়ো আহিছিল মোক তুলিবলৈ! মনটো কিবা কিবি লাগি গৈছিল৷\nসেইদিনা একেলগে একেটা আলিতে বহি চাহ খাইছিলোঁ, তিওৱা বুট আৰু চকোৱা চাউলৰ মিক্সাৰ খাইছিলোঁ৷ সিহঁতৰ পথাৰ আমাৰ মাটিৰ গাতে লাগি আছিল, সেই কথাটো প্ৰথম জানি মনটো ৰোমাঞ্চিত হৈ পৰিছিল৷ আহিবৰ সময়ত নাটকীয়ভাৱে তাই মোৰ লগতে যাওঁ বুলি কৈছিল৷ মাকেও সন্মতি দিছিল৷ মোৰ বুকুখনহে বেমাৰী গাড়ীৰ ইঞ্জীন লৰাদি লৰিব ধৰিছিল৷ বহুত দিনে ভাৱি থকা কথাটো সেইদিনাই ক’ম বুলি ঠিৰাং কৰি পেলাইছিলোঁ। পথাৰৰ আলিটোৰে অগা-পিছাকৈ দুয়ো আহি আছিলোঁ৷ আধা ৰাস্তা পাৰ হ’লোঁ, কথাটো ক’বই নোৱাৰিলোঁ৷ বঙিয়াটোত উঠিলোঁ৷ কথাটো কোৱা নহ’ল৷ জৰীজোপাৰ তলতে ৰৈ কথাটো ক’ম বুলি সংকল্প ল’লোঁ৷ সেইমতে জৰীজোপাৰ তলত তাইক ৰ’বলৈও ক’লোঁ৷ তাই ৰৈ গৈছিল৷ মই ক’লোঁ,\n: তোক কথা এটা ক’ম, বেয়া পাবিনেকি?\n: নাপাওঁ, ক৷\nতাই তলমূৰ কৰি ক’লে।\n: বস্তু এটা দিম ল’বি?\n: মোৰ ভয় লাগে৷ কেনেকৈ দিবি?\nতাই সংকোচ মনেৰে ক’লে।\nবুকুখনে ধান বনাদি বানিছিল৷ বহুপৰ একোকে ক’ব পৰা নাছিলোঁ৷ তাইৰ মাততহে সম্বিত ঘূৰি আহিছিল৷\nথোকাথুকি মাতেৰে মই ক’লোঁ,\n: সন্ধিয়া পদূলিলৈ ওলাই আহিবি৷ তাতে দিম৷\n: দাদাহঁতে দেখিব!\n: কেনেকৈ দিম তেন্তে?\n: তহঁতৰ কুকুৰটো সদায় সন্ধিয়া আমাৰ চুৱাপাতনিত জোপ মাৰি থাকেহি৷ মই হাত ফুৰাই ফুৰাই খুউব মৰম কৰোঁ তাক৷ আজিও আহিব৷ তাৰ ডিঙিতে ৰচী এডাল লগাই বান্ধি দিবি৷ মাথো চিঠিত মোৰ নামো নিলিখিবি, তোৰ নামো নিদিবি৷\n: চোৰাংচোৰাই পালেও তেতিয়া ধৰিব নোৱাৰিব।\nতাই তপৰাই উত্তৰ দিলে।\nতাইৰ বুদ্ধি পচন্দ হৈছিল৷ সেই দিনতে মস্ত এক প্ৰযুক্তিৰ সহায়ত গোপনীয়তা লীক নোহোৱাকৈ দুটি মনৰ আদান প্ৰদান কৰিব পাৰিছিলোঁ৷ আজিৰ প্ৰযুক্তি ইমান উন্নত হৈছে যদিও আমাৰ সেই ফাপৰে ধৰা প্ৰযুক্তিৰ সৈতে ফেৰেই মাৰিব নোৱাৰিব! কোনো এফ বি আই, চি বি আই আদি লগোৱা হ’লেও আমাৰ সেই গোপনীয়তা ধৰা পেলাব নোৱাৰিলেহেঁতেন চাগে! আজিকালি যিবোৰ উন্নত প্ৰযুক্তিৰ দোহাই দি মানুহক পুতলা সজাইছে, তাক জানিবলৈ বাকী নাই আৰু! কাকো হোৱাটচএপ, মেচেঞ্জাৰত মনৰ কথাটোকে খুলি ক’ব নোৱাৰি, পচন্দ হ’লে আপত্তি নাই, পচন্দ নহ’লে পাছদিনা স্ক্ৰীণশ্বত মাৰি এনেকুৱাই এফ বি, হোৱাটচএপ ভিজাই দিব নহয়, কৈলাস পৰ্বতত থকা মহাদেৱেও seen আৰু like মাৰি দি কাৰোৰে আগত মুখ উলিয়াব নোৱাৰা অৱস্থা কৰি দিয়ে! মুঠতে ইয়াৰ পৰা এটা কথাই পতিয়ন যোৱা যায় যে, প্ৰেমৰ পৌৰাণিক কৌশলবোৰ আধুনিক কৌশলতকৈ বেছি ফলপ্ৰসু!\nকিছুমান কোড নং আমি নিজে সৃষ্টি কৰিছিলোঁ তেতিয়া, যিবোৰ বুজি পাবলৈ কাৰোৰে তাকত নাছিল৷ পদূলিৰ মুখতে ভৰিৰ বুঢ়া আঙুলিৰে মই যেতিয়া লিখিছিলোঁ AA4BA বুলি তাই তেতিয়াই এনালাইচিচ কৰি উলিয়াই লৈছিল খবৰটো, “আজি আবেলি ৪ বজাত আহিম” বুলি! ফলত ৪ বাজি এক মিনিটো পাৰ হোৱা নাছিল, তাই কিন্তু আহি হাজিৰ হৈ গৈছিল সময়ত!\nএইদৰে আমাৰ প্ৰেম কোভিড-১৯ৰ গতিত চলি আছিল৷ আমাৰ দুৰন্ত গতিক ৰুধিবলৈ ভেকচিনেই ওলোৱা নাছিল তেতিয়ালৈকে৷\nসেইদিনা বন্ধবাৰ আছিল৷ কেবাদিনো একেৰাহে বৰষুণ দি থকাৰ বাবে আমি ৰাস্তাত একো কোড দিব পৰা নাছিলোঁ৷ দিলেও অলপ পাছত অহা বৰষুণজাকে কোড মচি পেলাইছিল৷ ফলত তিনিদিনমান আমি ইজন সিজনৰ পৰা বিছিন্ন হৈ পাগল হৈ পৰিছিলোঁ৷ এনেদৰে অপেক্ষা কৰোঁতে কৰোঁতে এদিন সুবিধা পাই গৈছিলোঁ, তাইক চিঠি এখন দিবলৈ৷ একেৰাহে বৰষুণ দি থকাৰ বাবে আমাৰ ঘৰৰ অমিতা এজোপা সৰি পৰিছিল৷ গছত বহুতো অমিতা আছিল৷ মায়ে অমিতাবোৰ ছিঙি যাকে তাকে বিলাই দিছিল৷ মোনা এটাত ভৰাই কেইটামান সিহঁতৰ ঘৰলৈ নিবলৈও মোৰ হাতত তুলি দিছিল৷ মোৰ আনন্দৰ পাৰ নোহোৱা হৈছিল৷ দিম দিম বুলি ভাবি থকা চিঠিখন দিবলৈ মন উত্ৰাৱল হৈ পৰিছিল৷ লগে লগে কটাৰী এখন লৈ অমিতা এটা এৰাই দুফাল হ’ব নোৱাৰাকৈ কাটি তাৰ ভিতৰতে চিঠিখন সযত্নে ভৰাই তাইৰ ঘৰ পাইছিলোঁগৈ৷ প্ৰথম মাক ওলাই আহিল৷ মই আহত হ’লোঁ৷ তাৰ পাছতে ভায়েক আহিল, মই নিহত হ’লোঁ৷ মাকে মোক মোনাত কি আনিছোঁ সুধিছিল৷ মই অমিতা অনাৰ কথা কৈছিলোঁ৷ মাকে মোক বহিবলৈ কৈছিল৷ মই বহা নাছিলোঁ৷ এইবাবেই বহা নাছিলোঁ, কাৰণ মোৰ হাতত এটা বোমা আছিল৷ সন্ত্ৰাসবাদীয়ে কেতিয়াও সঠিক স্থানত স্থাপন কৰিবলৈ অনা বোমাটো আধাবাটতে পুলিচ বা সেনাক দি নিদিয়ে৷ মোৰ ক্ষেত্ৰতো তেনে হ’ল৷ মোনা মোৰ হাততে থাকিল৷ মাকে মোক বহিবলৈ ক’লে৷ মই বহিলোঁ৷ তেনেতে মুখত মিচিকিয়া হাঁহি এটা লৈ তাই ওলাই আহিল৷ বেৰখনৰ ফালে চাই মই মুখৰ ভিতৰতে গুণগুণলোঁ,\n“কহুৱা বন মোৰ অশান্ত মন\nআলফুল হাতেৰে লোৱা সাবটি”৷\n‘বৰ ভাল গাইছ’ বুলি মাক ভিতৰলৈ সোমাই গ’ল৷ মোৰ নিচেই কাষলৈ আহি তাই ভুনভুনাই গালে,\n“বলিয়া মন, কিয় উচাটন?\nকালিৰ সুৰুযে আনিব পুৱাটি!!”\nলগে লগে অমিতাৰ পেটত থকা চিঠিখনৰ কথাটো ক’লোঁ মই৷ মোৰ পৰা মোনাখন থাপ মাৰি লৈ তাই ভিতৰ সোমাল৷ মই চকীতে বহি পৰিলোঁ৷\nপাঁচ মিনিট গ’ল, তাই নাহিল৷ সাত মিনিট গ’ল, কোনো ওলাই নাহিল৷ দহ মিনিট গ’ল, মোনাত থকা অমিতাৰ বোমাটো ফুটি থাকিল৷\n: অমিতাটোৰ ভিতৰৰ পৰা তই এইখন কি কাগজ উলিয়ালি,\nবুলি মাকে তাইক পুলিচৰ দৰে জেৰা কৰিব ধৰিলে৷ তাই যিমানে ক’লে যে ‘একো নাই’, সিমানেই মাকে আগতকৈও জোৰত তাইক জেৰা কৰিবলৈ ধৰিলে৷ বাহিৰত মোৰ চকুৰ আগত সৰিয়হৰ ফুল এখিনিয়ে ভাৰত নাট্যম নাচিবলৈ ধৰিলে৷ থকথককৈ মই কঁপিবলৈ ধৰিলোঁ৷ জীয়েকে ভুল স্বীকাৰ নকৰাত এটা সময়ত মাক অতিষ্ঠ হৈ-\n“সেই কুকুৰটো ক’ত গ’ল”\nবুলি দপদপাই মোৰ ফালে অহাৰ সঠিক উমান যেতিয়া পালোঁ, তেতিয়াই মই দৌৰিবলৈ আৰম্ভ কৰিলোঁ৷ সেই যি দৌৰিলোঁ, একেবাৰে জানটোৰ পাৰৰ জৰীজোপাৰ তল নোপোৱালৈকে সেই গতি অব্যাহত থাকিল৷ সেইদিনা আবেলিলৈ গাঁৱৰ অল ইণ্ডিয়া ৰেডিঅ’ৰ সংবাদদাতা সকলে সেই বাতৰিটো ভাইৰেল কৰি পেলাইছিল৷ মই এমাহলৈ ঘৰতে আত্মগোপন কৰিলোঁ, আৰু তাই বহুদিনৰ বাবে মোমায়েকৰ ঘৰলৈ গুচি গৈছিল৷\n« জেফ্ৰিৰ গল্প আৰু মই-হেমন্ত কাকতি\nগ্ৰন্থ, গ্ৰন্থ অধ্যয়ন, গ্ৰন্থমেলা ইত্যাদি- অদিতি গোস্বামী »\nহাঃ হাঃ তাাাাামা এইটোম


Azee in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\n51 लोगों ने इस दवा को हाल ही में खरीदा\nAzee Xl 100 Mg Dry Syrup Azee 500 Mg Injection Azee 200 Mg Dry Syrup Azee 1000 Mg Tablet Azee Xl 100 Mg Dry Syrup Azee Xl 200 Mg Dry Syrup और विकल्प देखें\nAzee 250 Mg Tablet Azee 500 Mg Tablet\nसदस्य इस दवा को ₹32.42 में ख़रीदे।\nSYRUP Pack Size: 15 ML\n51 लोगों ने इस दवा को हाल में खरीदा\nAzee ৰ মূল্য আৰু পেকৰ চাইজ - Azee Price and Pack Size in Assamese - Azee ar mulya aaru pakor size\nAzee XL 100 Mg Dry Syrup ₹34.1 दवा खरीदें\nAzee 500 Mg Injection ₹189.7 दवा खरीदें\nAzee 200 Mg Dry Syrup ₹41.5 दवा खरीदें\nAzee 1000 Mg Tablet ₹51.5 दवा खरीदें\nAzee XL 100 Mg Dry Syrup ₹62.6 दवा खरीदें\nAzee XL 200 Mg Dry Syrup ₹90.9 दवा खरीदें\nAzee 250 Mg Tablet ₹104.1 दवा खरीदें\nAzee 500 Mg Tablet ₹107.0 दवा खरीदें\nAzee की जानकारी\nAzee ৰ লাভ আৰু ব্যৱহাৰসমূহ- Azee Benefits & Uses in Assamese- Azee ar laabh aaru byavaharsamuh\nAzee ৰ পালি আৰু সেয়া কেনেদৰে ল'ব- Azee Dosage & How to Take in Assamese - Azee ar paali aaru xeya kenedore lobo\nAzee ৰ পাৰ্শ্চক্ৰিয়াসমূহ- Azee Side Effects in Assamese- Azee ar parshwakriyasamuh\nAzee সংক্ৰান্ত সতৰ্কতাবাণীসমূহ- Azee Related Warnings in Assamese- Azee xonkranta xatarkatabanisamuh\nঅইন দৰৱৰ সৈতে Azeeৰ গুৰুতৰ ক্ৰিয়া-প্ৰতিক্ৰিয়া- Severe Interaction of Azee with Other Drugs in Assamese- Oinor xoite Azee ar gurutor kriya-pratikriya\nAzee মতভেদসমূহ- Azee Contraindications in Assamese- Azee nishedhsamuh\nAzee ৰ বিষয়ে সততে সোধা প্ৰশ্নসমূহ- Frequently asked Questions about Azee in Assamese- Azee ar bikhoye satate xodha prashnasamuh\nখাদ্য আৰু মদৰ সৈতে Azee ক্ৰিয়া-প্ৰতিক্ৰিয়া- Azee Interactions with Food and Alcohol in Assamese- khadya aaru modor xoite Azee kriya-pratikriya\nAzee ৰ লাভ আৰু ব্যৱহাৰসমূহ - Azee Benefits & Uses in Assamese - Azee ar laabh aaru byavaharsamuh\nAzee তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAzee ৰ পালি আৰু সেয়া কেনেদৰে ল'ব - Azee Dosage & How to Take in Assamese - Azee ar paali aaru xeya kenedore lobo\nAzee-ৰ উপাদানসমূহ - Azee Active Ingredients in Assamese - Azee-ar upadaansamuh\nAzee ৰ পাৰ্শ্চক্ৰিয়াসমূহ - Azee Side Effects in Assamese - Azee ar parshwakriyasamuh\nগৱেষণাৰ ভিত্তিত, Azee ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAzee সংক্ৰান্ত সতৰ্কতাবাণীসমূহ - Azee Related Warnings in Assamese - Azee xonkranta xatarkatabanisamuh\nAzee-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Azee পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nAzee-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAzee ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Azee কি প্ৰভাৱ দেখা গৈছে?\nAzeeৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Azee কি প্ৰভাৱ দেখা গৈছে?\nকলিজা ৰ বাবে Azee কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Azee ৰ কি প্ৰভাৱ দেখা গৈছে?\nAzeeৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Azeeৰ গুৰুতৰ ক্ৰিয়া-প্ৰতিক্ৰিয়া - Severe Interaction of Azee with Other Drugs in Assamese - Oinor xoite Azee ar gurutor kriya-pratikriya\nAzee তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAzee মতভেদসমূহ - Azee Contraindications in Assamese - Azee nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Azee লোৱা অনুচিত যাতে -\nAzee ৰ বিষয়ে সততে সোধা প্ৰশ্নসমূহ - Frequently asked Questions about Azee in Assamese - Azee ar bikhoye satate xodha prashnasamuh\nএই Azee-এ অভ্য়াস বা নিচাৰ সৃষ্টি কৰে নেকি?\nনহয়, Azeeয়ে অভ্যাসৰ সৃষ্টি নকৰে।\nAzee আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Azee লওক।\nনহয়, মানসিক ৰোগৰ চিকিত্সাৰ ক্ষেত্ৰত Azeeৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Azee ক্ৰিয়া-প্ৰতিক্ৰিয়া - Azee Interactions with Food and Alcohol in Assamese - khadya aaru modor xoite Azee kriya-pratikriya\nখাদ্য আৰু Azeeৰ ক্ৰিয়া-প্ৰতিক্ৰিয়া\nখাদ্যৰ সৈতে Azee লোৱাটো স্বাভাৱিক।\nমদ আৰু Azeeৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Azeeৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nAzee ৰ অনুকল্প - Substitutes for Azee in Assamese\nআপুনি বা আপোনাৰ পৰিয়ালৰ কোনোবাই Azee লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Azee ব্যৱহাৰ কৰিছিল নেকি?\nআপুনি কিমান পৰিমাণে Azee সেৱন কৰিছিল?\nআপুনি Azee ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Azee সেৱন কৰে?


জীৱনৰ ৰং : সাঁকো পাৰ হোৱা কাহিনী - ৰূপম ঠাকুৰীয়া - সাহিত্য ডট অৰ্গ\nজীৱনৰ ৰং : সাঁকো পাৰ হোৱা কাহিনী – ৰূপম ঠাকুৰীয়া\nJune 16, 2020 March 10, 20210Comments\nআমাৰ বিয়াৰ আগৰ কথা৷ লখিমী (এতিয়াৰ পত্নী)ৰ ঘৰত এনিশা কটোৱাৰ পিছদিনা৷ ৰাতিপুৱা লখিমীৰ দেউতাক আৰু মই ঘৰৰ সন্মুখৰ ফালে বহি কথা পাতিছো৷ বাটেৰে এখন ট্ৰেক্টৰ পাৰ হৈ গ’ল৷ ট্ৰেক্টৰখনৰ ফালে চাই চাই দেউতাই ক’লে,\n–ট্ৰেক্টৰ এখন ল’ম বুলি ভাবিছো৷ হওঁতে আমাৰ খেতিৰ মাটিখিনি চহাবলৈ আমাৰ পাৱাৰ টিলাৰ খনেৰেই হৈ যায়৷ কিন্তু গাঁৱত সৰহকে মাটি থকাবোৰে ট্ৰেক্টৰ ভাড়াত আনে খেতিৰ বতৰত৷ খেতিৰ বতৰত ট্ৰেক্টৰৰ বৰ ডিমাণ্ড৷ ইয়াৰ বাহিৰেও আন সময়তো শিল, বালি আদি কঢ়িওৱা ভাড়া পোৱা যায় দুই চাৰিটা৷ সেয়ে কথাটো ভাবিছো৷ লওৱেই নেকি এখন৷\n–কথাটো ঠিকেই ভাবিছে আপুনি৷ ল’ব পাৰে এখন- মই ক’লো৷\n–কিমান মান পৰে বাৰু দাম? জানানে?\n–(মই অলপ ভাবি) কিমাননো পৰিব? ডেৰ লাখ মানত হৈ যাব আপোনাৰ৷\n–অ’ হয় নেকি? এহ্ ল’ৰা এজনে আকৌ তিনি লাখ পৰিব বুলি ক’লে৷ সি নাজানে নেকি একো৷\nমোৰ চিন্তা লাগিল৷ মই আচলতে ট্ৰেক্টৰৰ দামৰ বিষয়ে নাজানো৷ তথাপি আনুমানিক এটা কৈছিলো৷ কথাটো কনফাৰ্ম কৰাৰ কাৰণে মোবাইলটো উলিয়াই লগৰ ল’ৰা (তাৰ ডীলাৰ আছে) এজনলৈ মনে মনে এচ এম এচ এটা পঠিয়ালো৷ উত্তৰ আহে মানে মই কৈ গ’লো\n— সবে সব কথা নাজানে দেউতা৷ ওপৰে ওপৰে কিছুমানে কথা কয়৷ ভাল নালাগে৷\n— তাকেই৷ মই জনাত সি দেখোন কোনো ডীলাৰত কাম কৰা বুলি কয়৷ তুমি ভালকৈ খবৰ এটা ল’বাচোন৷\nমেছেজ টোনটো কাণত পৰিল৷ ব্যস্ত ভাবে এছ এম এচটো খুলিলো৷ উত্তৰ আহিল “তিনি লাখৰ পৰা আৰম্ভ৷” কাণ মূৰ গৰম হ’ল৷ এতিয়া কোন সতেনো কওঁ যে সেই ল’ৰাটোৱে কোৱা কথাটোৱে শুদ্ধ! কিবা এটা মনত পৰা যেন দেখুৱাই হাঁহি এটা মাৰি ক’লো, ’অ’ চ’ৰি চ’ৰি, ময়ো যে কি কওঁ৷ আই মিন, মানে মই ৰিচেলত পোৱা ট্ৰেক্টৰৰ কথাহে কৈছিলোঁ আচলতে৷ তেনেবোৰ ট্ৰেক্টৰহে আপুনি ৱান পয়ণ্ট ফাইভ লাখ মানত পাব৷ বাকী নতুন কিনিলে থ্ৰী লাখ মান পৰিব৷ টুৱেণ্টি-থাৰ্টি থাউজেণ্ড প্লাচ-মাইনাচ৷ পাৰিলে ডীলাৰৰ পৰা লোৱাই ভাল৷ মাটচ্ মোৰ ফেচিলিটি পাব৷ টু-থ্ৰি ইয়াৰ্চৰ ওৱাৰেণ্টি উইথ ফ্ৰি চাৰ্ভিচিং ফৰ মোৰ দেন ৱান ইয়াৰ টু….৷”\nঅলপ তাৰাতাৰি কৈ শেষ কৰিলোঁ যাতে দেউতাই কথাখিনি ভালকৈ ধৰিব নোৱাৰে বা বুজি নাপায় আৰু ফলত মোৰ নজনাখিনিও দেউতাৰ আগত ধৰা নপৰে৷\n–তুমি কোৱা কথাখিনি মই বুজি পাইছো বা জানোও গোটেইখিনি৷ এডভাৰটাইজো চাইছো৷ সেয়ে মই ডিচাইড কৰিছো -“আই উইল অনলি বাই এ নিউ ৱান৷”\nহে হৰি৷ বুজি নাপাব বুলি ভবা মানুহজনে দেখোন ইংলিছ ক’বও পাৰে! সাউতকৈ চকীৰ পৰা উঠিগৈ আমলখি গছদালৰ তলত পৰি থকা আমলখি এটা বুটলি মুখত ভৰালো আৰু দেউতাৰ পিনে চাই ক’লো, “এই বস্তুটো দিনত চাৰিটামান খাব পাৰিলে স্বাস্থ্যৰ পক্ষে বৰ উপকাৰী৷”\nদেউতাই ইতিমধ্যেই পেপাৰখনেৰে মুখখন ঢাকি লৈছে৷\nদুপৰীয়া ভাত খাই অলপ বিছনাত পৰিছিলো৷ ৰিতু (মানে এতিয়াৰ খুলশালি) দৌৰি আহি ক’লে যে দেউতাই মোক মাতিছে৷ (মনতে, এই মানুহজনে মোক কিয় মাতি থাকে বাৰু? মোক ভালপাই মাতি থাকে নে কিবা লাজ দিবৰ বাবে? ) লাহে লাহে উঠি গ’লো৷\n–এই গছজোপা আজি বিকিম৷ অলপ পিছতে বেপাৰী আহিব৷ নিজে কাটি লৈ যাব৷ চোৱা গছজোপাত এইবোৰ পোকে ধৰিছে৷ পোকে ধৰিলে গছজোপাত মাল হোৱা বুলি কয়৷ –খেৰৰ পুঁজিৰ কাষত থকা প্ৰায় এটা ফুটবলৰ সমান ব্যাসাৰ্ধৰ কাণ্ডৰ গছ এজোপাৰ কাষলৈ নি মোক দেউতাই কৈ গ’ল৷\n–কিন্তু আপুনিযে একে একে গছবোৰকে ইমানকৈ ৰুইছে? কিছুমান মূল্যৱান গছো ৰোৱক৷ ভবিষ্যতে কামত আহিব৷ কাঠ, তক্তা নিজকো লাগে আৰু দৰকাৰ হ’লে বিকিবও পাৰিব৷ পইছা পাতিৰ কেতিয়া কি দৰকাৰ হয় কোনেও ক’ব নোৱাৰে৷ আপোনাৰ ঠাই আছে৷ গতিকে ৰুই দিয়ক৷\n— তুমি এইবিলাক কি গছ বুলি ভাবিছা? (দেউতাৰ মুখত হাঁহি৷ মই আকৌ কিবা হাঁহি উঠা কথা ক’লো নেকি! ….. নিজকে সুধিলো৷ )\nএনেতে জপনাখন খুলি ডাড়ি গোঁফেৰে ভোবোকাৰ দুজন লোক সোমাই আহিল৷ দেউতাই গছজোপা দেখুৱালে৷ মানুহ দুজনে খুব নিৰীক্ষণ কৰিলে গছজোপা৷ এজনে দা এখনেৰে অত ত’ত সৰুকে ঘপিয়াই কিবা পৰীক্ষা কৰিলে৷\n— আপুনি কিমান বিচাৰে? এজনে সুধিলে৷\n— পঁচাশী হাজাৰ৷\nদেউতাৰ কথাষাৰ ভুলকৈ শুনিলো নেকি মই? ধেমালি কৰিছে নেকি দেউতাই?\n— নাই আমি…..পঞ্চাচ এটা দিম৷\n— আশীৰ এঠকাও নকমাও৷ নিলে নিবা৷ নিনিলে নাই — দেউতা আকোৰগোঁজ৷\n— ঠিক আছে৷ তেসত্তৰ হাজাৰ দিম৷\nদেউতাই সন্মতি জনোৱাত বেপাৰী দুজনে গণি গণি নগদ তেসত্তৰ হাজাৰ টকা মোৰ চকুৰ আগত দেউতাৰ হাতত তুলি দিলে (মই তবধ মানিলো)৷\n–এইজোপা সাঁচি গছ৷ বহুত মাল হৈছে এইদালত৷ বৰ সুন্দৰ আঁতৰ হ’ব ইয়াৰ পৰা …এইবুলি দেউতাই পইচাখিনি থবলৈ ভিতৰলৈ খোজ ল’লে লাহে লাহে……..৷\nমোৰ হাতযোৰ কৰি ক’বলৈ মন গ’ল, “দেউতা মোৰ আগৰ কথাখিনি মই উঠাই ল’ব বিচাৰো৷ আপোনাৰ জ্ঞান আৰু আঁচনি মোৰ চালুকীয়া মগজুই ঢুকি নাপায়)৷”\nআবেলি লখিমীক ক’লো, – “ব’লা তোমালোকৰ পথাৰৰ পিনে ফুৰিব যাওঁ৷”\n–নাযাওঁ৷ গাঁৱৰ মানুহে দেখি কি বা ভাবে!\nএতিয়া সকলোৱে গৰু ছাগলীবোৰ আনিবলৈ যাব পথাৰলৈ৷ ইফালে আকৌ দেউতাই যদি কিবা কয়? মুঠতে মোৰ লাজ লাগে৷ নাযাওঁ৷\n–ধেৎ আঁকৰিজনী গাঁৱৰ মানুহে কি ভাবে তাত আমাৰ কি আহে যায়? আৰু দেউতাৰাই দুদিন পিছত হোমৰ গুৰিত তোমাৰ দায়িত্ব মোকে সঁপিব৷\n–তোমাৰ অকণো লাজ নাই দেই৷\n(মনতে ভাবিলো, সেই চাৰিশ কিলোমিটাৰ দূৰৰ পৰা আহি ইয়াত লাজ দেখুৱাই অতি ভদ্ৰৰ ভাও ধৰি নিজৰ লচ কৰিবলৈ মোৰ ইচ্ছা নাই) অগত্যা ৰিতুকো আমাৰ লগত লৈ যাবলৈ প্ৰস্তাব দিয়াত যেনিবা তাই যাবলৈ মান্তি হ’ল৷\nজপনা খুলি আলিবাটত উঠি পুনৰ উলটি সিহঁতৰ চৌহদৰ কাষে কাষে খোজ ল’লো৷ বহল পথাৰখনৰ দীঘলীয়া আলিবাট৷ পথাৰখনৰ আলিটোৰ শেষচোৱাতেই আৰম্ভ হৈছে এখন হাবি৷ হাবিখন আৰম্ভ হোৱা ঠাইকণ অলপ ওখ৷ ৰিতুৱে দৌৰিগৈ আলিটোৰ পৰা জাপ মাৰি ওখ ঠাইডোখৰত উঠি ল’লে৷ তাৰ পিছে পিছে লখিমী৷ এইবাৰ মই৷ মই প্ৰথমে সোঁভৰিখন আগবঢ়াই মোৰ খামোচটোৰ ব্যবহাৰিক স্থিৰতাৰ পৰীক্ষণ এটি চলালো লাহেকৈ …দুয়ো গম নোপোৱাকৈ! ধনাত্মক ইন্দ্ৰিয়বোধ এটা লাভ কৰি লাহেকৈ বাঁওভৰি খনো তুলি দি নিজকে আলিটোৰ পৰা হাবিখনৰ প্ৰাৰম্ভিক দফাত উপস্থাপন কৰালো৷\nআগবাঢ়ি গ’লো৷ এটা প্ৰায় লুংলুঙীয়া বাট৷ বাটটোৰ দুয়ো কাষে সৰু বৰ গছ বিৰিখ৷ বনৰীয়া লতাবোৰে গছবোৰক সাবট মাৰি ধৰি আছে৷ ঠায়ে ঠায়ে বাঁহগছৰ জেং বোৰে বাটটোৰ মাজলৈ আগবাঢ়ি আহি মৃদূ অন্তৰায়ৰ সৃষ্টি কৰিছে৷ পথাৰ ভালপোৱা, সেউজীয়াৰ প্ৰেমত বন্দী মোৰ মনটো পলকতে কমোৱা তুলা হৈ উৰি গ’ল হাবিখনৰ যেনিয়ে তেনিয়ে৷\nৰিতুৱে মাজে মাজে পিছলৈ ঘূৰি চাইছে৷ বৰষুণত কোমল হৈ থকা বাটটোৰে মই ঠিকেই খোজ দিব পাৰিছোনে নাই৷ মোৰ ন’কিয়া ফোনটোৰ ফ্ল্যাসটো গৈ থকাৰ মাজে মাজে জ্বলি থাকিল লখিমীৰ দুহাতৰ মাজত৷ লুংলুঙীয়া বাটটোৰে প্ৰায় দুশ মিটাৰ মান যোৱাৰ পিছত বিশালতাৰে আগুৰা মুকলি পথাৰ৷ অলপ ৰ’লো তিনিও৷ লখিমীয়ে মোক দেখুৱাই দিলে সিহঁতৰ ভড়াল চহকী কৰা সোণগুটি ফুলোৱা, বুকুৰ ধমনীত প্ৰবহমান হৈ থকা সিহঁতৰ মাতি কেইডৰা৷\nৰিতুৱে পূৱমুৱাকৈ ঘূৰিব ক’লে৷ তিনিও ঘূৰি অলপ আগবাঢ়িলো৷ প্ৰায় পঞ্চাশ মিটাৰ মান আতৰত পাঁচ-ছয় বিঘা মান ঠাই আগুৰি এটা চাপৰি৷\n-সেই চাপৰিটো আমাৰ৷ তালৈ ব’লক৷ ৰিতুৰ লগে লগে আমিও আগবাঢ়িলো৷\nচাপৰিটো চাৰিওফালৰ পৰা জেওৰা দি বেৰি থোৱা আছে৷ বিভিন্ন প্ৰকাৰৰ সৰু বৰ গছৰ লগতে কেইবা প্ৰজাতিৰো বাহ গছ আছে বেৰানিটোত৷ বিভিন্ন চৰাইৰ কলৰবত প্ৰাণ পাই উঠিছে গোটেই এলেকাটো৷\nৰিতু জঁপিয়াই জেওৰা পাৰ হ’ল৷ মই ইফালে সিফালে মূৰটো ঘূৰাই জপনাখন বিচাৰিলো৷ নাই চকুত নপৰে৷ বায়েকো স্কাৰ্ট কোঁচাই জেওৰা বগাই সিটো ফাল পালে৷ মই চেণ্ডেলত কিবা লাগি থকা দেখুৱাই আতৰত গৈ বনত চেণ্ডেলযোৰ খুব ঘঁহিলো আৰু এই চেগতে জপনাৰ আকৌ সন্ধান কৰিলো৷\n–নাহে কিয় ৰৈ আছে যে?\nৰিতুৰ মাতত মই আৰু অলপো পলম নকৰি জেওৰাত উঠিলো৷ তাৰ পিছত সিহঁতে চাই থকা দেখি ওপৰৰ পৰা দিলো এটা জাঁপ৷ …. …জেওৰাখনো মোৰ লগত হালি আহিল৷ মাটিৰ পৰা দুফুট মান ওপৰত মই ওলমি ৰ’লো পাঁচ চেকেণ্ড মানৰ কাৰণে৷ ৰিতুৱে লৰালৰিকৈ আহি ওখ খুটিটোৰ পৰা কষ্টকৰি মোৰ স্পোৰ্টিঙটো এৰুৱাই দিলে৷ …..জেওৰাখন আগৰ ঠাইলৈ উভতি গ’ল৷ দুয়োৰে খিলখিলীয়া হাঁহিত মই ৰঙা চিঙা পৰিলো৷ গোটেই মুহূৰ্ত কেইটা মোৰ নকিয়া ফোনটোত বন্দী কৰিলে লখিমীয়ে৷\nচাপৰিত চাহবাগিছা এখন সম্পূৰ্ণ মোৰ খৰচত খোলাৰ প্ৰস্তাৱ দেউতাৰ আগত আগবঢ়াম বুলি সৰ্বসন্মত সিদ্ধান্ত এটা লৈ তাৰ পৰা উভতিলো৷\nসন্ধিয়া লাগিবৰ হৈছে৷ ৰিতু আৰু লখিমীয়ে সিদ্ধান্ত ল’লে এইবাৰ বেলেগ বাটেৰে যাব৷ মই মানি লোৱা নোলোৱা প্ৰশ্ন উত্থাপনৰ অৱকাশ নাই৷ চাপৰিৰ পৰা উত্তৰ দিশে ঘূৰি পথাৰৰ মাজে মাজে আমি আগবাঢ়িলো৷ কিছুদুৰ অহাৰ পিছত আমি এটা জানৰ পাৰত উঠিলো৷ মনটো বৰ ভাল লাগি গ’ল৷ ইমান মনোমোহা পৰিবেশ৷ দূৰৰ পৰা জানটোৰ অস্তিত্ব ধৰিব নোৱাৰি৷ অকোৱা পকোৱা জানটোত খুব ধীৰ গতিৰে পানীভাগে গতি কৰিছে৷ জানটোৰ পাৰত যেন কোনোবাই ইমান সুন্দৰ ভাবে ওখ চাপৰ গছবোৰ ৰুই দিছে!\n–আমি এইটো পাৰ হৈ যাম এতিয়া৷\n— কিন্তু কেনেকৈ? ৰিতুৰ কথাত ওলোটাই প্ৰশ্ন কৰিলো৷\n— কেলেই এইদাল সাঁকো আছে নহয়, দেখা নাই? এইদালৰ ওপৰেৰে৷\nএইবাৰহে এদলীয়া বাঁহৰ সাঁকো দাল চকুত পৰিল মোৰ৷ এইদালৰ ওপৰেৰে মই ভুলতো পাৰ হ’বলৈ চেষ্টা নকৰো৷ ইহঁতে যিমান কয় কওক৷\n— মই আহো৷ মোৰ পিছে পিছে আহক আপোনালোক৷ এইবুলি এডাল বাঁহৰ ওপৰেৰে নিমিষতে ৰিতু ইপাৰৰ পৰা সিপাৰ পালে৷ তাৰ পিছত চিঞৰিব ধৰিলে, আহক আহক৷\n— ৰিতু, মই বাৰু কিবা এটা কৰিব পাৰিম৷ কিন্তু বায়েৰা ছোৱালী মানুহ৷ তাইৰ কথা এবাৰ ভাবা৷ কিবাকে পিচলিব লাগিলে কি হ’ব৷ আমি অহা বাটেৰে উভতি যাওঁ ব’লা৷\n–মোৰ কথা চিন্তা কৰিব নালাগে৷ তোমাৰটো ভাবা৷ লখিমীৰ ডাংকোপ মাৰা কথা৷\n— তামচা কৰা কথা নহয় লখিমী৷ তোমাৰ কিবা এটা হ’লে মোৰ বেয়া লাগিব৷ দেউতাৰাইও মোকহে…..\nমোৰ কথা শেষ নহওঁতেই লখিমী গৈ বাঁহ দালত উঠিলেগৈ আৰু লাহে লাহে গৈ জানটোৰ সিটো পাৰ পালেগৈ৷ মোৰ ভৰি কঁপিব ধৰিলে৷ এইবাৰ তেন্তে মোৰ পাল?\n–আহক আপুনি৷ ভয় খাইছে নেকি? এনেই আপুনি ‘বা’ক পাব নে? অলপতো সাহস দেখুৱাওক৷\nৰিতুৰ কথাত মোৰ তেজ উতলিল৷ এই বাপেক পুতেক হালে মোক বিপদত পেলাই ৰং চায়৷ কিহৰ বাবে মোক বাৰে বাৰে পৰীক্ষা কৰে৷ ছোৱালীক বিয়া দিম বুলি কৈছেই৷ তাৰ পিছত কিহৰ ইমান পৰীক্ষা? মই অলপ ৰৈ থকা দেখি বায়েকে ৰিতুক বুজালে, “অই চা৷ এডাল লাঠি যোগাৰ কৰি দে৷ কিবাকৈ পানীত পৰিব লাগিলে বিৰাট গণ্ডগোল এটা হ’ব৷ দেতাই আমাকহে দিব মজা৷”\nৰিতুৰ কাণত প্ৰথমতে কথাষাৰ সোমোৱা নাছিল যদিও পাছত নাতি-দূৰৈত পৰি থকা গছৰ শুকান দীঘল ডাল এটা আনি মোৰ পিনে দলিয়াই দিলে৷ মই মৰণত শৰণ দি গছৰ ডালটোৰ ওপৰত ভৰ দি বাঁহদালৰ ওপৰত উঠিলো\nএখোজ…দুখোজ…তিনিখোজ…গছৰ ডালটো ভাঙি মই নিজকে আবিষ্কাৰ কৰিলো জান টোৰ বুকুত৷ কান্ধৰ তলৰ পৰা বাকীখিনি পানীৰ তলত৷ দুয়োৰে হুৱাদুৱা লাগিল৷ মই বোলো পানীত যিহেতু পৰিলোৱেই এতিয়া খৰ খেদা কৰি লাভ কি? লাজ মান বুলিবলৈ এতিয়া আৰু কিবা বাকী আছেনে?\nইতিমধ্যেই সন্ধিয়া নামি আহিছিল৷ বাটত কাৰো মুখত মাত নাই৷ কিবা এটা অপৰাধবোধে বায়েক-ভায়েকক কিছু অস্থিৰ কৰিছে৷\nঘৰৰ জপনা খুলি হাতত সাৰে ভৰিত সাৰে আমি বাহিৰে বাহিৰে ঘৰৰ পিছফাললৈ আগবাঢ়িলো৷ ৰিতু আৰু বায়েকৰ কথা মতে মই চোতালৰ আম জোপাৰ তলত ৰ’লো৷ দেউতা যদি ভিতৰত আছে তেন্তে মোক মাতিব বুলি বুজাই সিহঁত মোৰ পৰা আতঁৰি যোৱাৰ পিচমুহূৰ্ততে দেউতাৰ ভৰাঁল ঘৰটোৰ কাষত আবিৰ্ভাৱ ঘটিল৷ কিবা চিন্তা কৰি ইফাল সিফাল কৰি থাকোঁতেই আমগছ জোপাৰ তলত ছায়ামূৰ্তি এটা ঠিয় দি থকা দেখিলে দেউতাই৷ তাৰ পিছত মোক উদ্দেশি চিঞৰিলে, “কোনঔ সেইটো? কি কৰিছ তাত?” মই উত্তৰ নিদি ভালকৈ গছজোপাৰ আঁৰ হ’বলৈ চেষ্টা কৰিলো৷ গাৰ পৰা টোপ টোপকৈ পানী পৰিয়েই আছিল তেতিয়াও৷ দেউতাৰ আকৌ একেই প্ৰশ্ন৷ মই কিন্তু নিমাত৷ দেউতাৰ চিঞৰত ঘৰৰ গোটেই কেইগৰাকী ভঁৰাল ঘৰটোৰ ওচৰ পালেহি৷ তিনি চাৰিবাৰ চিঞৰাৰ অন্তত একো উত্তৰ নোপোৱাত দেউতাই ভঁৰাল ঘৰৰ মুধচৰ পৰা হালোৱা এচাৰিদাল একেকোবে টানি উলিয়াই লৈ ভোৰভোৰাই মোৰ পিনে খেদি আহিল …….বিপদৰ আগজাননী পাই নিজৰ দেহাটোৰ মংগল কামনা কৰি, মই আৰু অলপো সময় নষ্ট নকৰি মন্থৰ গতিৰে গছজোপাৰ তলৰ পৰা ওলাই আহি হাতদুখন আগফালে বান্ধি লৈ তলমূৰকৈ দেউতাৰ সন্মুখত ঠিয় দিলো৷\n← চেকণীৰ আগত বিদ্যা – হিমাংশু ৰাজখোৱা\nকৰ’নাৰ আতংক, বাদুলিৰ বেদনা – গিৰিমল্লিকা শইকীয়া →\n“লেবেল” ৰ পৰিসমাপ্তি(- ঈশান জ্যোতি বৰা)\nঅভিজ্ঞতাৰ সঁফুৰা (মাখন লাল দাস)\nডায়েৰিত বন্দী হৈ থকা এটা অনুভূতি (মাধুৰিমা ঘৰফলীয়া)


November 2019 – Page7– ফটাঢোল\nৰূপাংকৰৰ বিড়ি (ৰহস্য গল্প) – জ্যোতিৰূপম দত্ত\n-১- : বিড়ি এটা দিয়া! – ৰূপাংকৰে দোকানীজনক উদ্দেশ্য কৰি ফুচফুচাই কথাষাৰ কৈয়েই চকু টিপ এটা মাৰিলে৷ আধা-অন্ধকাৰ গলিটোৰ অলপ ভিতৰলৈ থকা সৰু পাণদোকান এখন৷ টুল এখনত বহি থকা আদহীয়া দোকানীজনৰ সমুখত এটা বিবৰ্ণ বাকচ৷ কোনোবা ইলেকট্ৰনিকছ কোম্পানীৰ বিজ্ঞাপনৰ ফ্লেক্স এখন বাঁহৰ কামীকেইটামানেৰে বান্ধি কোনোমতে চালি এখন কৰি লৈছে৷ দোকানখন প্ৰায় অন্ধকাৰ, চাৰ্জ শেষ হবলৈ ধৰা এটা সস্তীয়া চাৰ্জলাইটে সামান্য পোহৰ বিলাইছে৷ দোকানীজনে ৰূপাংকৰৰ ইংগিতটো বুজি নোপোৱাৰ ভাওঁ ধৰাৰ বৃথা চেষ্টা এটা কৰিলে৷ আচলতে সেই সময়তে ৰূপাংকৰৰ সৈতে একেলগে অহা\nচাহ বাগানত থকা সময়খিনি মই জীৱনত কেতিয়াও পাহৰিব নোৱাৰিম। চাহ বাগানত কিছুমান এনেকুৱা ৰসাল অভিজ্ঞতা বা লটি-ঘটি হৈছিল যিবোৰ কাহিনী মনত পৰিলে মোৰ আজিও হাঁহি উঠে। আমি পাৱৈ চাহ বাগানত থকাৰ সময়ৰে কথা। এইখন বাগানত কিছুমান এনেকুৱা মানুহ লগ পাইছোঁ যে কেতিয়াবা যদি মোৰ কোনো কাৰণত বাকীবোৰ স্মৃতি মগজুৰ পৰা লুপ্ত হৈ যায় তথাপিও এওঁলোক বা সেই লটি-ঘটিবোৰ কেতিয়াও লুপ্ত নহয়। আমি বাগানলৈ অহাৰ ছমাহ মান পিছতে এজন সহ -পৰিচালকে নতুনকৈ জইন কৰে। আমাৰ কাষৰ বাংলোটোত দত্ত উপাধিৰ মেনেজাৰজনে নববিবাহিতা\nNovember 1, 2019 দৈনন্দিন\t4 Comments\nচেকগেট – সঞ্জীৱ কুমাৰ ভট্টচাৰ্য\nআপুনি যদি গাঁও বা চুবুৰী বা ক’লনি আদিৰ দৰে যিকোনো এটা স্থানত পৰিয়ালসহ স্থায়ীভাৱে বসবাস কৰে আৰু যোৱা কিছুবছৰ ধৰি কৰ্মসূত্ৰে ঘৰৰ পৰা বাহিৰত থাকিবলগীয়া হৈছে তেনেহ’লে আপুনি আপোনাৰ গাঁওত সোমাওতে বিভিন্নধৰণৰ চেকগেটৰ মুখামুখি হব।আহকচোন তেনেকুৱা কেইখনমান চেকগেটৰ কথা আলোচনা কৰো। বুদ্ধিজীৱিৰ গেটঃ আপোনাৰ গাঁওখনত থকা অৱসৰপ্ৰাপ্ত চৰকাৰী চাকৰিয়াল সকলে এইটো ফৈদ প্ৰধানত নিয়ন্ত্ৰন কৰে যদিও দুই এজন অৱসৰ হৱলগীয়া মানুহো এইটো ফৈদত সোমাই থাকে।এইটো ফৈদৰ গড় বয়স ষাঠি আৰু সদস্যৰ সংখ্যাও বৰ বেছি নহয়।নিজৰ ফৈদটো মুষ্টিমেয় কেইজনমানৰ ভিতৰতে সীমাবদ্ধ\nNovember 1, 2019 ভিন্নস্বাদ\t2 Comments\nৰিভাইটেল – মণিষা কাকতি\n-ইছ ভাগ দৌড় ভৰী লাইফ মে থকনা মনা হেঁ৷ খানে কে চাথ চাহিয়ে কুচ্ছ্ এক্সট্ৰা৷ ইচিলিয়ে মেৰা ভৰৌছা – ৰিভাইটেল৷ জিয়ৌ জী ভৰকে৷ আগতে য়ুৱৰাজ সিং ওলোৱা এই এডটো টিভিত দেখিলেই কথাটো মনলৈ আহিছিল৷ এনেয়ো য়ুবি ফে’ভাৰেট প্লেয়াৰ৷ ছয়টা বলত ছয়টা ছিক্স মাৰি হৃদয় জিনি থৈছেই৷ সেয়ে এডটো দেখি মনত আশাৰ সঞ্চাৰ হৈছিল৷ ময়ো ৰিভাইটেল ব্যৱহাৰ কৰিবলৈ লওঁ নেকি? ইমান ভাগৰ, ইমান অৱসাদ৷ দিনটো হামিয়াই হেঁকটিয়াই থাকোঁতেই পাৰ হয় দেখোন৷ ৰিভাইটেল ব্যৱহাৰ কৰি একদম স্ফূৰ্ত্তিলা, জৌশ্বিলা হৈ পৰিলে কেনে আনন্দ\n১ সপোনৰ আৱিৰ্ভাৱ—- কাউণ্টাৰৰ খিৰিকীখনেৰে মই হাতখন বাহিৰলৈ মেলি দিলো৷ কাগজখন আৰু খমখমীয়া নোটকেইখন মোৰ হাতত গুজি দিয়া হ’ল৷ মই নোটকেইখন গণি চালো৷ ঠিকেই আছে৷ ডিপজিত ফৰ্মত লিখি থোৱা অঙ্কটোৱেই নোটকেইখনে দেখুৱাইছে৷ ফৰ্মখনৰ নিৰ্দিষ্ট স্থানত চিল-মোহৰ মাৰি মই ফৰ্মৰ অৱশিষ্ট অংশ ঘূৰাই দিবলৈ উদ্যত হওঁতেই মোৰ চকু চাত মাৰি ধৰিলে৷ এগৰাকী অতীৱ সুন্দৰী নাৰী কাউণ্টাৰৰ মুখত থিয় হৈ আছে৷ নাৰীৰ মুখত এটি জান-নেজান হাঁহিয়ে ঢৌ খেলি আছে৷ হয়, এই অপৰূপ দৃশ্যত মই বাকৰুদ্ধ হৈ পৰিছো৷ নাৰীগৰাকীৰ নান্দনিক সৌন্দৰ্যত মই মোৰ\nসেয়া আছিল ২০০৫ কি ৬ চনৰ কথা। ব’হাগ পাৰ হৈ যোৱাৰ পিছত চেগাচোৰোকাকৈ আহি থকা দুই এজাক বৰষুণ পৃথিৱীখন জীপাল কৰি তুলিছে। পথাৰবোৰত অলপ অচৰপ পানী উঠিছে। নতুনকৈ পৰা পানী পাই ঘাঁহ-বনবোৰ সজীৱ হৈ উঠিছে, ঠিক স্কুলীয়া শিশু এজাকৰ দৰে। চৌদিশে এক সুন্দৰ পৰিৱেশ। কিন্তু প্ৰাকৃতিক পৰিৱেশ সুন্দৰ হ’লেও দেশৰ অৱস্থা সিমান এটা ঠিক নহয়। হাতত উদ্যত অস্ত্ৰ লৈ স্বাধীনতাৰ সন্ধানত ওলাই আহিছে এজাক পাহোৱাল অসমীয়া ডেকা। মই তেতিয়া কলেজীয়া ছাত্ৰ। দেহত নতুন তেজৰ পিৰপিৰণি আৰম্ভ হৈছে। এই বিপ্লৱত ইতিমধ্যে


uncontrolled-retail-market-and-loan-waiver-to-corporates-leads-to-price-rise-opined-congress-manju-b– News18 assam\nOpinion : মূল্যবৃদ্ধি; খুচুৰা ব্যৱসায়ীৰ ওপৰত যোগান বিভাগৰ নিয়ন্ত্ৰণ নথকাৰ অভিযোগ, প্ৰায় ৮ লাখ কোটি টকাৰ ঋণ মাফ কৰি দিয়াটোও মূল্যবৃদ্ধিৰ অন্যতম কাৰণ নেকি !\nখুচুৰা ব্যৱসায়ীৰ ওপৰত নিয়ন্ত্ৰণ নাই চৰকাৰৰ সংশ্লিষ্ট বিভাগসমূহৰ । সেয়েহে পাইকাৰী মূল্য একে থাকিলেও খুচুৰা ব্যৱসায়ীসকলে নিজ খেয়াল খুচী মতে লৈ আহিছে বিভিন্ন সামগ্ৰীৰ মূল্য ।\nLast Updated : November 02, 2021, 08:05 IST\nশেহতীয়াকৈ মূল্যবৃদ্ধি (Price Rise)য়ে যেন অভিলেখ গঢ়িছে ! মূল্যবৃদ্ধিয়ে জ্বলা-কলা খুৱাইছে সাধাৰণ লোকক । মূল্যবৃদ্ধিক লৈ বিভিন্ন মহলত চলিছে চৰ্চা । চৰকাৰৰ প্ৰতিনিধিসকলৰ তুলুঙা মন্তব্যৰ বিপৰীতে শেহতীয়াকৈ আন কেতবোৰ বিষয়ক লৈ উত্থাপন হৈছে প্ৰশ্ন। বিমূদ্ৰাকৰণ (Demonetisation) আৰু লাখ লাখ কোটি টকাৰ ঋণ মাফৰ সৈতে সম্পৰ্ক আছে নেকি মূল্যবৃদ্ধিৰ ! আনহাতে নিত্য ব্যৱহাৰ্য সামগ্ৰীৰ মূল্যবৃদ্ধি সন্দৰ্ভত খোদ খুচৰা বিক্ৰেতাই প্ৰকাশ কৰিছে গুৰুত্বপূৰ্ণ তথ্য।\nসমগ্ৰ দেশৰ লগতে অসমতো বিভিন্ন সামগ্ৰীৰ আকাশলঙ্ঘী মূল্যই অভিলেখ গঢ়িছে । দৈনিক বৃদ্ধি পাইছে নিত্য ব্যৱহাৰ্য সামগ্ৰীসমূহৰ মূল্য (Price Rise of Essential Commodities) । এক প্ৰকাৰ যেন অনিয়ন্ত্ৰিত হৈ পৰিছে মূল্যবৃদ্ধি । চৰকাৰী পক্ষৰ তুলুঙা মন্তব্যৰ বিপৰীতে খুচুৰা ব্যৱসায়ীয়ে উদঙাইছে বজাৰত জুই জ্বলাৰ অন্তৰালৰ অন্যতম কাৰণ । খুচুৰা ব্যৱসায়ীৰ ওপৰত নিয়ন্ত্ৰণ নাই চৰকাৰৰ সংশ্লিষ্ট বিভাগসমূহৰ । সেয়েহে পাইকাৰী মূল্য একে থাকিলেও খুচুৰা ব্যৱসায়ীসকলে নিজ খেয়াল খুচী মতে লৈ আহিছে বিভিন্ন সামগ্ৰীৰ মূল্য । অৰ্থাৎ বজাৰত একেবিধ সামগ্ৰীৰে খুচুৰা মূল্য বিভিন্ন দোকানত বেলেগ বেলেগ ।\n"বিভিন্ন নিত্য ব্যৱহাৰ্য সামগ্ৰীৰ মূল্যবৃদ্ধিৰ বাবে জনসাধাৰণৰ অসচেতনতা বহু পৰিমাণে দায়ী। সামগ্ৰীসমূহৰ পাইকাৰী মূল্য একে হলেও একেটা অঞ্চলতে খুচুৰা ব্যৱসায়ীসকলে নিজ খেয়াল খুচীমতে মূল্য আদায় কৰি আহিছে ।" যোৰহাট নগৰৰ গেলামাল ব্যৱসায়ী নকুল তালুকদাৰে এনেদৰে কয় ।\nআনহাতে দেশজুৰি অনিয়ন্ত্ৰিত হৈ পৰা মূল্যবৃদ্ধিৰ জুইকুৰা সন্দৰ্ভত বিশেষ মন্তব্য আগবঢ়াইছে জ্যেষ্ঠ কংগ্ৰেছ নেতা ৰাণা গোস্বামী (Rana Goswami)য়ে । বিমূদ্ৰাকৰণৰ পিছৰে পৰা দেশত মূল্যবৃদ্ধি আৰম্ভ হৈছে আৰু বৰ্তমানলৈকে অনিয়ন্ত্ৰিত হৈ আছে বুলি নিউজ18ত মত ব্যক্ত কৰিছে গোস্বামীয়ে । আনহাতে বিগত কেইবছৰত কেন্দ্ৰীয় চৰকাৰে দেশৰ কেইবাগৰাকী উদ্যোগপতিৰ প্ৰায় ৭ লাখ ৯৪ কোটি টকাৰ বেংক ঋণ মাফ কৰি দিয়াৰ ফলত ইয়াৰ প্ৰভাৱ দেশৰ অৰ্থনীতিত পৰিছে আৰু এই ঘটনাও মূল্যবৃদ্ধিৰ এক অন্যতম কাৰণ ৰূপে অভিহিত কৰিছে ৰাণা গোস্বামীয়ে ।\nমূল্যবৃদ্ধিৰ কাৰণ যিয়েই নহওক , ইয়াৰ ফলত যে জনসাধাৰণ বিতুষ্ট হৈ পৰিছে সেয়া খাটাং । এই সন্দৰ্ভত চৰকাৰৰ ওচৰত নিৰ্দিষ্ট কোনো উত্তৰ নথকা বাবেই একাংশ জনপ্ৰতিনিধিয়ে তুলুঙা মন্তব্য দি অহা বুলি চৰ্চা চলিছে জনসাধাৰণৰ মাজত ।\nFirst published: November 02, 2021, 08:05 IST


চাকৰিৰ সন্ধানত বেংগালুৰুত - সাহিত্য ডট অৰ্গ\nলেখক- দিগন্ত কুমাৰ ভট্টাচাৰ্য\n২০০৩ চনৰ ছেপ্টেম্বৰ মাহৰ এদিন। ইঞ্জিনিয়েৰিং ডিগ্ৰীটো ফাইলত সোমোৱাই লোৱাৰ এবছৰ পাৰ হৈ যোৱাৰ পাছতো অসম নোহোৱাত, চাকৰিৰ সন্ধানত এদিন ‘গুৱাহাটী বাঙ্গালোৰ’ এক্সপ্ৰেছত উঠিলো এটি সৰু বেগ কান্ধত ওলোমাই। নলবাৰী, পাঠশালা -ট্ৰেইন আগুৱাই গৈ থাকিল। ৰঙাচাহ বিক্ৰী কৰিবলৈ অহা হকাৰজনৰ ভাষা ‘দাদা, আজি নেমু নাই দিয়ক’ৰ পৰা ‘নিম্বু নেহি হে, চাহাব’লৈ সলনি হ’ল। অচিনাকি ঠাইবোৰ ইখনৰ পিছত লিখনকৈ আহি আহি দুচকু সিক্ত কৰিলে। কাণ দুখনত ওলোমাই ল’লো শিলিগুড়িত কিনা সস্তীয়া ৱাকমেনটো। কাণত জুবিন গাৰ্গৰ বিহু গান, মনত অসম এৰি অহাৰ দুখ, মগজুত চাকৰিৰ চিন্তা- এই সকলোৱে মিলি ৰাতিপুৱাই বাইদেউৰপৰা অহা ‘ফেয়াৰ এণ্ড লাভলী’ ক্রীমখিনি টিয়াই দুগাল তেলেতীয়া কৰি পেলোৱাত সফল হ’ল।\nবেংগালুৰু পালো। কলেজৰে ছিনিয়’ৰ এজনৰ লগত প্ৰথম থকাৰ ব্যৱস্থা কৰি ল’লোঁ। তেওঁ কেইদিনমান আগতে সৰু কোম্পেনী এটাত চাকৰি পাইছে। ৰাতিপুৱাই ওলাই যায়। সৰু দুটি কোঠাৰ ভাৰাঘৰ। দিনটো অকলে বহি মই হামিয়াই হিকটিয়াই c, c++ চেষ্টা কৰো। প্রথমতে ঠিকেই চলিছিল সকলো। লাহে লাহে অশান্তি, বিৰক্তি, দুখ সকলোবোৰ আহি লগ দিলে।\nতেতিয়া নিজৰ লেপটপ নাছিল। ইন্টাৰনেট ব্যৱহাৰ কৰিবলৈ দুপৰীয়া সদায় ওচৰৰে নেট কাফে এখনলৈ যোৱাটো নিয়ম হ’ল। চাকৰি সম্পৰ্কীয় ৱেবছাইটবোৰ চাওঁ। কাফে’ৰ কান্নাড়া ল’ৰাজন চিনাকি হ’ল। গম পালে অসমৰ পৰা চাকৰি বিচাৰি যোৱা বুলি। অসম ‘কি, ক’ত, কিয় বিখ্যাত’ বুজাওতে দুঘন্টা লাগিছিল তাক। লাহে লাহে সিও সোধা হ’ল, চাকৰি পোৱা নাই কিয় ইমানদিন? ‘আভি তক নেহি মিলা ক্যা জৱ?’। পিচলৈ ‘নাই পোৱা চাকৰি’ বুলি সদায় সদায় ক’বলৈ বেয়া লগা হ’ল। তাৰ সেই প্রশ্নটোৰ পৰা হাত সাৰিবলৈকেই বেলেগ কাফে’ বিচাৰি উলিয়ালোঁ, অলপ দূৰত।\nসদায় ঘৰলৈ ফোন কৰো এবাৰকৈ। প্রতিবাৰ মাৰ এটাই প্রশ্ন: খোৱা-লোৱা ভালকৈ কৰিছোনে নাই? ইফালে চাকৰিৰ টেনছন, আনফালে আকৌ মাৰ খোৱাৰ চিন্তা। টিঙিচকে উঠা খঙটো ৰখাব নোৱাৰি মাক বকি কওঁ কিবাকিনি। পাছত বেয়া লাগি আকৌ ফোন কৰো হাঁহি, লুকুৱাই ৰাখো দুখবোৰ টেলিফোনৰ ইটো মূৰত।\nআমি থকা ৰুমটোৰ কাষতে এখন বেকাৰী আছিল। তাত চাহ-স্নাকচ্’ৰ পৰা আৰম্ভ কৰি চাউল দালিলৈ সকলো পায়। ৰাতিপুৱা তাতেই ব্ৰেকফাষ্ট কৰোঁ, মানে চাহ আৰু ক্ৰীম ৰ’ল এটা। দিন যোৱাৰ লগে লগে ঘৰৰ পৰা নিয়া পইটা শেষ হৈ আহিল। মাই সদাই সোধে, টকা-পইচা লাগিব নেকি। মোৰ মনত অভিমান- চাকৰি নোপোৱালৈ ঘৰত নোখোজো একো এটা। মাহৰ শেষ, ধাৰ কৰিবলৈ ৰুমমেটৰো পকেট খালী।\nপুৱা বেকাৰীখনত খাই মিছাতে পকেটত হাত ভৰাই দোকানীজনক সোধো পাচশ টকাৰ খুচুৰা আছে নেকি। সি আমাক চিনি পায়, পাছত দিবলৈ কয়। মই সকাহ পাওঁ। এনেকৈ চলি থাকিল কেইদিনমান। এদিন দুপৰীয়া চাউল নাই। গৈ আকৌ সুধিলো পকেটত হাত ভৰাই\n‘পাছচ’ কা চুট্টাতো নেহি হোগা না?’ সি কৈ দিলে সিদিনা ‘মিলেগা না, ভায়া।’ উপায় নাপাই ৰুমত দালি আছে নে নাই চাই আহো বুলি কৈ পলালোঁ তাৰ পৰা। ৰুমলৈ আহি দেখিলো তিনি চামুচ মান চাউল আছে, এক মুঠি ভাত হ’ব কিবাকৈ। উপায়হীন হৈ তিনি চামুচকে উঠালোঁ ‘কুকাৰ’ত। সৰু বাটি এটাত লৈ ‘চেৰেল্যাক’ খোৱাদি খালো পনীয়া ভাত। চকুপানীখিনিও ঠাণ্ডা হোৱা চেৰেল্যাকাৰ দৰেই গোট মাৰিলে। জীৱনত প্ৰথমবাৰৰ বাবে অনুভৱ কৰিলো, বুজি পালো এমুঠি ভাতৰ মূল্য!\nসেইদিনা সন্ধিয়া অঞ্জন আহিল আমাৰ ৰুমলৈ। সিও আমাৰ কলেজৰে। সি তিনিমাহমান আগতেই চাকৰি পালে। খুউব ভাল চাকৰি ।চেহেৰা পোছাক দেখিয়েই ধৰিব পাৰিলোঁ যে তাৰ দৰমহা পাতিও যথেষ্ট ভাল। সিদিনা সি মোৰ পৰা আগতে নিয়া টকা পাঁচশ ওভোতাই দিলে। আস, কি যে এক সকাহ। সি লগ ধৰিলে শু’পিং মল এখনলৈ। কিবা কিনিব। বাংগালুৰুত তেতিয়া নৱেম্বৰ মাহ। ঠাণ্ডা পৰিছে অলপ। মই ছুয়েটাৰ-জেকেট অসমৰপৰা আহোতে আনিবলৈ পাহৰি থাকিলোঁ। ভাবিলো শ্বপিংমললৈ যাম মেতিয়া জেকেট এটাকে কিনি লওঁ। হিচাপ এটা মনতে কৰিলোঁ। জেকেটৰ কাৰণে চাৰিশ খৰচ কৰিলে অসুবিধা নহৰ।\n‘উইলছ লাইফ ষ্টাইল’ – জীৱনত প্ৰথম ইমান ডাঙৰ শ্বপিং মল দেখিছিলো সেইদিনা। চকু দুটা ডাঙৰ হৈ গ’ল। অলপ ভয় খলো যদিও বহিৰত লিখা আছিল ‘ফিফটি পার্চেন্ট অফ’। বৰ সকাহ পালো। এটা জেকেট দেখি খুব পছন্দ হ’ল। দাম এহেজাৰ টকা। ডিছকাউন্ট পোৱাৰ পিছত পাঁচশ টকাত পাই যাম। চাৰিশৰ বাজেটৰ ভিতৰত নহ’লেও চলি যাব! খুব ভাল লাগিল। পইচা দিবলৈ যাওঁতে ‘কেছ কাউন্টাৰ’ত বহি থকাজনে ক’লে কিছুমান কাপোৰতহে হেনো ডিছকাউন্ট আছে, সেই জেকেটটোত নাই, দাম-পুৰা এহেজাৰ।। মই ক’লো – নাই, নালাগে জেকেট, মোৰ পছন্দ হোৱা নাই।\n: আকৌ, ভাল লাগিছিল বোলে তোৰ – অঞ্জনে ক’লে।\n: নাই নাই, ফিটিং হোৱা নাই ভালকৈ। টাইট হৈছে কাকালত, নহয় নহয় কান্ধত..না: হাত দুখন টাইট\nসিও কিবাকিবি কৈ থাকিল। মই জেকেটটো তাতে এৰি দৌৰ দিলোঁ বাহিৰলৈ। পিছে পিছে অঞ্জন। লাইনত ৰৈ থকা মানুহবোৰে ঘূৰি ঘূৰি\nচলে আমাক। অঞ্জনে ক’লে- কি মানুহ ৰে তই? তোৰ লগত লাজত পৰিব লাগে দেই কেতিয়াবা।\n: ছ’ৰি ভাই!- মই ক’লোঁ।\nতাক তাতে এৰি মই নিজৰ ৰুম অভিমুখে বাছত উঠিলোঁ। খিৰিকীৰে সোমাই অহা শীতল বতাহছাটিয়ে কঁপাই গ’ল শৰীৰ। মনত পৰিল জেকেটটোলৈ। কোনোবা এজনে কান্ধত হাত এখন থলে। বোধকৰো বাছখনৰ কনডাক্টৰ। ভাড়া বিচাৰিছে। মই স্পষ্টকৈ নেদেখিলোঁ, চকুপানীৰে ভৰি উঠিছিল মোৰ দুচকু।।


LPG Gas Cylinder: বাম্পাৰ অফাৰ! মাত্ৰ ৯ টকাতে এনেদৰে বুক কৰক চিলিণ্ডাৰ, ৩০ জুনলৈকে আপোনাৰ হাতত আছে সময়...now-book-you-lpg-gas-cylinder-only-in-9-rupees-via-paytm-app-check-here-how-can-you-get-this-discount-gh-hb– News18 assam\nHome » photogallery » lifestyle »LPG Gas Cylinder: বাম্পাৰ অফাৰ! মাত্ৰ ৯ টকাতে এনেদৰে বুক কৰক চিলিণ্ডাৰ, ৩০ জুনলৈকে আপোনাৰ হাতত আছে সময়...\nLPG Gas Cylinder: বাম্পাৰ অফাৰ! মাত্ৰ ৯ টকাতে এনেদৰে বুক কৰক চিলিণ্ডাৰ, ৩০ জুনলৈকে আপোনাৰ হাতত আছে সময়...\nএই বিশেষ অফাৰ কেৱল ৩০ জুনলৈকেহে। যিয়ে দিব আপোনাক ৯টকাতে গেছ লাভৰ সুযোগ ।\nযদি আপোনাৰো গেছ চিলিণ্ডাৰ বুক কৰাৰ সময় হৈছে তেন্তে আপোনাৰ বাবে ভাল খবৰ। মাত্ৰ ৯ টকাতে আপুনি বুকিং কৰিব পাৰিব গেছ । অর্থাৎ এতিয়া আপুনি মাত্ৰ ৯ টকাতে বুকিং কৰিব পাৰিব ৮০৯ টকাৰ গেছ চিলিণ্ডাৰ । এই অফাৰৰ সুবিধা লাভ কৰিবলৈ আপোনাৰ ওচৰত মাত্ৰ ৬ দিনৰহে সময় আছে অৰ্থাৎ আপুনি ৩০ জুনৰ ভিতৰতেই এই সুবিধা গ্ৰহণ কৰিব পাৰিব । Paytmএ এই অফাৰটোৰ নাম 'ফাৰ্ষ্ট টাইম'। এই সুবিধাৰ লাভ কিদৰে উঠাব জানি লওক আপুনিও ।\nএই অফাৰটো লাভ কৰিবলৈ আপুনি নূন্যতম ৫০০ টকা পৰিশোধ কৰিব লাগিব। তাৰ পিছত আপুনি এটা স্ক্ৰেচ কাৰ্ড পাব। এই স্ক্ৰেচ কাৰ্ডখনত আপোনাৰ ধনৰ পৰিমাণ থাকিব। ই ১০ টকাৰ পৰা ৮০০ টকালৈকে হ'ব পাৰে। আপুনি এই স্ক্ৰেচ কাৰ্ডখন ৭ দিনৰ ভিতৰত খুলিব লাগিব।\nPaytmএ এই অফাৰটোক 'ফাৰ্ষ্ট টাইম' নাম দিছে। অৰ্থাৎ পেটিএমৰ জৰিয়তে প্ৰথমবাৰৰ বাবে গেছ চিলিণ্ডাৰ বুক কৰা গ্ৰাহকসকলেহে এই অফাৰটো লাভ কৰিব পাৰে। লগতে পুৰণি গ্ৰাহকসকলে এই অফাৰৰ সুবিধা নাপাব।\nPaytmত এনেদৰে লাভ কৰিব কেছবেক অফাৰ - >> প্ৰথমে আপুনি আপোনাৰ ম'বাইল ফোনত Paytm App ডাউনলোড কৰিব লাগিব। >> ইয়াৰ পিছত আপুনি আপোনাৰ গেছ এজেন্সিৰ পৰা এটা চিলিণ্ডাৰ বুক কৰিব লাগিব। >>ইয়াৰ বাবে Paytm App ত থকা Show moreত গৈ ক্লিক কৰক >> এতিয়া Recharge and Pay Billsত ক্লিক কৰক ।\n>>আপুনি তাৰ পিছত bookacylinder ৰ বিকল্প দেখিব। >> ইয়ালৈ যাওক আৰু আপোনাৰ গেছ প্ৰদানকাৰী বাছনি কৰক। >>বুকিং কৰাৰ আগতে আপুনি FIRSTLPG প্ৰমো কোড প্ৰবিষ্ট কৰিব লাগিব। >>বুকিং কৰাৰ ২৪ ঘণ্টাৰ ভিতৰত আপুনি কেছবেকৰ স্ক্ৰেচ কাৰ্ড পাব। >>এই স্ক্ৰেচ কাৰ্ডখন ৭ দিনৰ ভিতৰত ব্যৱহাৰ কৰিব লাগিব।\nPaytm এ প্ৰথমবাৰৰ বাবে ইয়াৰ গ্ৰাহকসকলক এনে ধৰণৰ অফাৰ আগবঢ়োৱা নাই । ইয়াৰ পূৰ্বেও Paytmএ এলপিজি গেছ বুকিঙত অফাৰ আগবঢ়োৱাৰ বাবে কাম কৰিছে । ইয়াৰ আগতে, কোম্পানীটোৱে গ্ৰাহকসকলক বুকিঙত ৭০০ আৰু ৫০০ টকালৈকে কেছবেক আগবঢ়াইছিল। এইবাৰ, গ্ৰাহকসকলক ৮০৯ টকাৰ এলপিজি গেছ চিলিণ্ডাৰৰ ওপৰত ৮০০ টকা কেছবেক দিয়া হৈছে ।


পৃষ্ঠা:সাধনা- দণ্ডিনাথ কলিতা.djvu/৮১ - ৱিকিউৎস\nদীনবন্ধু চিন্তিত হ’ল। এনে মিছা খবৰ দিয়াৰ পৰা কাৰ কি লাভ, তেওঁ স্থিৰ কৰিব নোৱাৰিলে। আকৌ ভাবিলে কিজানি গাওঁবুঢ়াৰেই ভুল হৈছে।\nএনেতে সভাৰ পৰা তেওঁৰ পিচত অহা মানুহ কেইটাও তালৈকে আহিল। সিহঁত লৰি আহিছিল, দীনবন্ধুৰ ওচৰ পাই সিহঁতে একেলগেই সুধিলে, — “দেউতা! কি হ’ল! আপুনি সভা এৰি আমাৰ গাৱঁলৈ অহা দেখি কিবা বিপদ ঘটিল বুলি আমিও লৰি আহিলোঁ। পিচে কি নো হ’ল?”\nদীনবন্ধুৱে সকলো কথা যথাযথ বৰ্ণনা কৰিলে। মানুহকেইটাই কলে, — “ই কোনোবা দুষ্ট মানুহৰ কাম; মিছাকৈযে আপোনাক কষ্ট দিলে। চিঠিত নো কাৰ নাম দিছিল?”\nদীন — নাম কাৰো নাই। অকল তোমালোকৰ গাৱঁৰ ৰাইজ বুলি লিখা আছিল। আগে-পিচেও বহুত গাৱঁৰ মানুহে তেনেকৈয়ে খবৰ দিয়ে; সেই দেখি সন্দেহ কৰিবলৈ নহ’ল। তাতে অলপ সন্দেহ হলেও এনেবোৰ বিষয় অৱহেলা কৰিব নোৱাৰি; কিয়নো সঁচা হলে যে পলম কৰাৰ পৰা বিপদ ঘটিব।\nতেতিয়া সকলোৱে এই অজ্ঞাত দুৰ্জ্জনক শাও-শপনি দি মনৰ খং কিছু মাৰ নিয়ালে। এনেতে সেৱাশ্ৰমৰ পৰা বিলাতী পানীৰ বটল, গন্ধক ধূনাৰ টোপোলা, কৰ্পূৰৰ চিচা ইত্যাদি লৈ চাৰিজন সেৱক উপস্থিত হ’লহি। দীনবন্ধুৱে তেওঁলোকক সকলো কথা কৈ উভতি যাবলৈ ক’লে আৰু ভৱিষ্যতলৈ গাৱঁৰ জনা-শুনা মানুহ এজনৰ চহি নহলে কোনো সংবাদ গ্ৰাহ্য কৰা নহব বুলি গাওঁবিলাকত প্ৰচাৰ কৰি দিবলৈ উপদেশ দিলে। তাৰ পিচত গাওঁবুঢ়া আৰু মানুহ কেইটা লগত লৈ গাৱঁৰ আলি-পদূলি, পুখুৰী, চুৱা-পাতনি আদি চাই য’ত যি সংস্কাৰ কৰিব লাগে সকলোকে বুজাই দিলে।\n— ৭৫ —\n"https://as.wikisource.org/w/index.php?title=পৃষ্ঠা:সাধনা-_দণ্ডিনাথ_কলিতা.djvu/৮১&oldid=52286"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৮ এপ্ৰিল ২০২০ তাৰিখে ০৭:৫৫ বজাত সলনি কৰা হৈছিল।


পৰ্যটন মহোৎসৱৰ দ্বিতীয় দিনটোত লোকে-লোকাৰণ্য ভৈৰৱকুণ্ড, দেশী-বিদেশী পৰ্যটকে সোৱাদ ল'লে বিভিন্ন জনগোষ্ঠীয় থলুৱা খাদ্য - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nপৰ্যটন মহোৎসৱৰ দ্বিতীয় দিনটোত লোকে-লোকাৰণ্য ভৈৰৱকুণ্ড, দেশী-বিদেশী পৰ্যটকে সোৱাদ ল’লে বিভিন্ন জনগোষ্ঠীয় থলুৱা খাদ্য\nএছ আই কেলংকাৰীৰ কিবা খবৰ আছে নেকি ? যোগাযোগ কৰক আৰক্ষীক... • পি কে দত্তৰ ড্ৰাইভাৰ আনোৱাৰক দৰমহা দিয়ে অসম আৰক্ষীয়ে! • মৃত্যুদুতলৈ পৰিণত মৰিয়নি-মোককচাং পথঃ তিনি হেজাৰ ফুট তলত পৰিল ট্ৰাক... • ধেমাজিৰ ঐতিহাসিক ঘুগুহা দ'লৰ বাকৰিত অসম জাতীয় পৰিষদৰ যোগদান কাৰ্য্যসূচী... • সৰভোগত ২০১৮-১৯ বৰ্ষৰ আছুতীয়া পুঁজিৰ অনুদান বিতৰণ বিধায়ক ৰঞ্জিত দাসৰ... • ভয়ংকৰ পথ দুৰ্ঘটনাঃ ৰৈ থকা ট্ৰাকত বাহনে মাৰিলে খুন্দা, নিহত প্ৰসূতীসহ ৭জন... • একালৰ মুখ্যমন্ত্ৰীৰ সতীৰ্থ, আছুৰ প্ৰাক্তন সাংগঠনিক সম্পাদক গৌতম ৰায়ৰ মৃত্যু... • বৰপেটাৰ ভেল্লাত হস্তনিৰ্মিত ৰিভ'লভাৰ সহ তিনিজনক গ্ৰেপ্তাৰ.. • দ্ৰুতবেগী মালবাহী ৰে'লৰ খুন্দাত দুটাকৈ বন্যহস্তীৰ মৃত্যু... • কয়লাখনিত ভূমিস্খলনঃ ১৬ জনে হেৰুৱালে প্ৰাণ, উদ্ধাৰ অভিযান অব্যাহত\nডিজিটেল সংবাদ, ওদালগুৰিঃ অসম, অৰুণাচল প্ৰদেশ আৰু পৰৰাষ্ট্ৰ ভূটানৰ ত্ৰিবেণী সঙ্গমস্থলীত বৃহস্পতিবাৰৰ পৰা আৰম্ভ হোৱা অষ্টম ভৈৰৱকুণ্ড পৰ্যটন মহোৎসৱস্থলীত শুকুৰবাৰে দেখা যায় লোকে লোকাৰণ্য পৰিৱেশ। উদ্বোধনৰ প্ৰথম দিনটোত উপস্থিতি পূৰ্ৱৰ তুলনাত সেৰেঙা আছিল যদিও আজিৰ দ্বিতীয়টো দিনত দেখা গ’ল এক ব্যতিক্ৰমী পৰিৱেশ। শুকুৰবাৰৰ পুৱা ১০ বজাত মহোৎসৱস্থলীলৈ এক বিশাল চাইকেল সমদল উলিওৱাৰ সমান্তৰালভাৱে মহোৎসৱৰ আন তিনিটাকৈ স্থানত অনুষ্ঠিত হয় বিভিন্ন কাৰ্যসূচী।\nইয়াৰে ভিতৰত প্ৰথম মণ্ডপত আৰ্ট কেম্প আৰু ফটোগ্ৰাফীৰ কাৰ্যসূচীৰ লগতে ১১:১৫ বজাত জেএফএমচিত অনুষ্ঠিত হয় দুটাকৈ বিষয়ৰ আলোচনা চক্ৰ। ইয়াৰে ভিতৰত প্ৰথম অৰ্দ্ধাংশত “এগ্ৰী ট্যুৰিজিম ফিউচাৰ অৱ্ ইণ্ডিয়ান ট্যুৰিজিম” বিষয়ক আৰু দ্বিতীয় অৰ্দ্ধাংশত “ম’টাভেশ্বনেল চিজন অন্ আনলেছ্ ইয়োৰ হিডেন পটেনচিয়েল” বিষয়ক আলোচনা চক্ৰত বিভিন্ন অঞ্চলৰ পৰা আমন্ত্ৰণক্ৰমে অহা সমল ব্যক্তিসকলে নিজৰ ভাষণ প্ৰদান কৰে। এই আলোচনা চক্ৰত ওদালগুৰি জিলাখনৰ বিভিন্ন বিদ্যালয় মহাবিদ্যালয়ৰ কেইৱা শতাধিক শিক্ষাৰ্থীয়ে অংশগ্ৰহণ কৰে।\nইয়াৰ সমান্তৰালভাৱে মহোৎসৱৰ দ্বিতীয় মঞ্চত অনুষ্ঠিত হয় পৰম্পৰাগত দলীয় নৃত্য প্ৰতিযোগিতা। ইফালে ১১-৪৫ বজাত মহোৎসৱস্থলীৰ প্ৰথম মঞ্চত অনুষ্ঠিত হয় বহুভাষিক কবি সন্মিলন। উক্ত কবি সন্মিলনৰ মাজতেই উন্মোচন কৰা হয় ভৈৰৱকুণ্ড পৰ্যটন মহোৎসৱৰ সৈতে সংগতি ৰাখি প্ৰস্তুত কৰি উলিওৱা ‘ভৈৰৱকুণ্ড’ শীৰ্ষক স্মৃতিগ্ৰন্থখনি। সমান্তৰালভাৱে ভলীবল, মল্লযুজ, মহিলা কাবাডী অনুষ্ঠিত হয় বিভিন্ন মণ্ডপত। আবেলি ৬ বজাত বডি বিল্ডিং আৰু মিষ্টাৰ ভৈৰৱকুণ্ড প্ৰতিযোগিতা অনুষ্ঠিত হোৱাৰ লগতে নিশা ৰক বেণ্ড আডামছ্ এপল কাঠমাণ্ডুৰ লগতে কেইৱাগৰাকীও শিল্পীৰ সংগীতানুষ্ঠান অনুষ্ঠিত হ’ব।\nউল্লেখ্য যে, মহোৎসৱ উপলক্ষে অনুষ্ঠিত প্ৰদৰ্শনীস্থলীত দিনৰ ভাগত দেখা যায় ৰাজ্যৰ লগতে দেশ-বিদেশৰ পৰা অহা পৰ্যটক। বিশেষকৈ পৰৰাষ্ট্ৰ ভূটান আৰু সমীপৱৰ্তী অৰুণাচল প্ৰদেশৰ পৰা অহা জনজাতীয় লোকসকলে মহোৎসৱস্থলীৰ পৰিৱেশ উপভোগ কৰাৰ লগতে বিভিন্ন থলুৱা খাদ্যৰ জুতি লোৱা পৰিলক্ষিত হয়। বিশেষকৈ মিচিং লোকসকলৰ দ্বাৰা প্ৰস্তুত কৰা খৰিকাত দিয়া মিচা মাছ, খৰিকাত দিয়া গাহৰি মাংস, কুকুৰা মাংস, পলু পোকৰ লগতে বিভিন্ন জনগোষ্ঠীয় লোকসকলৰ পৰম্পৰাগত পানীয়ৰ সোৱাদ লয় এইসকল পৰ্যটকে।\nইফালে মহোৎসৱস্থলীত থকা হাতী ছাফাৰী, জীপ ছাফাৰীৰ লগতে এটিভি ৰাইডিং তথা পেৰাগ্লাইডিঙৰ অভিজ্ঞতা আহৰণ কৰে মহোৎসৱস্থলীলৈ অহা পৰ্যটকসকলে। ১৮ জানুৱাৰীৰ পুৱা ১০-৩০ বজাত পৰম্পৰাগত ব্যঞ্জন ৰন্ধন প্ৰতিযোগিতা, মহিলাসকলৰ ৰচী টনা খেল প্ৰতিযোগিতা, ১১-৩০ বজাত একক আধুনিক নৃত্য প্ৰতিযোগিতা, ৪ বজাত পৰম্পৰাগত ফেশ্বন শ্ব’ আৰু সৌন্দৰ্য প্ৰতিযোগিতা, সন্ধিয়া ৬ বজাত ৰাজ্য আৰু বহিঃৰাজ্যৰ শিল্পীৰ সাংস্কৃতিক অনুষ্ঠান অনুষ্ঠিত হ’ব। মহোৎসৱৰ আগন্তুক দিনকেইটাত হাজাৰ হাজাৰ লোক সমাগত হোৱাৰ আশা প্ৰকাশ কৰিছে উদ্যোক্তাসকলে।\nওদালগুৰিত নিশা ভয়ংকৰ পথ দুৰ্ঘটনা, নিহত-আহত ১


Video|| ২টা গুলী লৈ হাতী খেদা অভিযান, ঘৰত বন্দী লোকক এৰি অন্তৰ্ধান বন কৰ্মচাৰী!\nVideo|| ২টা গুলী লৈ হাতী খেদা অভিযান, ভাঙি থকা ঘৰত বন্দী লোকক এৰি অন্তৰ্ধান বন কৰ্মচাৰী!\nতিনিচুকীয়া জিলাৰ মাৰ্ঘেৰিটাৰ ৪ নং মাকুমপথাৰ গাঁৱত বুধবাৰে নিশা সংঘটিত হৈছে এই ঘটনা। সন্ধিয়া ৬.৩০ বজাতে এটা বনৰীয়া হাতীয়ে গাওঁখনত প্ৰৱেশ কৰাৰ বিপৰীতে ৰাতি ১০ মান বজাত গাওঁখন আহি পোৱা বন বিভাগৰ লোকে মাত্ৰ গুলী এটা ফুটায়ে গুচি যোৱা বুলি অভিযোগ তুলিছে গাওঁবাসীয়ে।\nমাৰ্ঘেৰিটা , October 4, 2018 11:20 am\nমাকুম পথাৰত হাতীয়ে ভঙা ঘৰত লাম-লাকটু বুটলি থকা মাক আৰু এজনী কণমানি। ছবি- নৰ্থ ইষ্ট নাও।\nমাত্ৰ দুটা গুলী লৈ মানুহৰ ঘৰ ভাঙি থকা বনৰীয়া হাতী খেদিবলৈ যোৱা বুলি গুৰুতৰ অভিযোগ উঠিছে মাৰ্ঘেৰিটা বন বিভাগৰ বিৰুদ্ধে। তিনিচুকীয়া জিলাৰ মাৰ্ঘেৰিটাৰ ৪ নং মাকুমপথাৰ গাঁৱত মঙলবাৰে নিশা সংঘটিত হৈছে এই ঘটনা।\nসন্ধিয়া ৬.৩০ বজাতে এটা বনৰীয়া হাতীয়ে গাওঁখনত প্ৰৱেশ কৰাৰ বিপৰীতে ৰাতি ১০ মান বজাত গাওঁখন আহি পোৱা বন বিভাগৰ লোকে মাত্ৰ গুলী এটা ফুটায়ে গুচি যোৱা বুলি অভিযোগ তুলিছে গাওঁবাসীয়ে।\n“তেওঁলোকৰ বন্দুকত বোলে গুলী নাই। এটা ব্লেংক ফায়াৰ কৰিছে আৰু দুটাই গুলী আছিলে বুলি কৈছে,” অভিযোগ গাওঁখনৰ এগৰাকী লোকৰ।\nতাতোতকৈ গুৰুতৰ কথাটো হ’ল সন্ধিয়াতে গাঁৱত প্ৰৱেশ কৰা হাতীটো খেদি পঠোৱাত বিফল হোৱা বন বিভাগে হাতীটোৱে ভাঙি থকা ঘৰ এটাত থকা লোকসকলক সেই অৱস্থাতে এৰি গুচি যায়।\n‘‘মোৰ খুলশালীৰ ঘৰটো ভাঙিছে ৰাতি ১২.১৫ বজাতে। ঘৰটোত মাইকী, ল’ৰা-ছোৱালী বন্দী হৈ আছে। এনেকুৱা অৱস্থাত থাকোতে বন বিভাগৰ লোক তেতিয়ালে গুচিয়ে গ’ল,” লোকজনৰ অভিযোগ।\nআনহাতে গাওঁখনৰ কেইবাগৰাকী লোকে অভিযোগ কৰে যে সন্ধিয়াতে হাতীটো সোমোৱা বুলি তেওঁলোকে বন বিভাগক কেইবাবাৰো ফ’ন কৰিছিল যদিও বিভাগটোৱে ফ’ন নধৰে। ৰাতিলৈ ফ’নটো ধৰে যদিও এবাৰ ৰে’ঞ্জাৰ নাই ইত্যাদি অজুহাত দেখুৱাই কৰ্তব্যত হেমাহি কৰা বুলিও লোকসকলে অভিযোগ কৰিছে।\n‘‘ফ’নটো ৰিচিভ নকৰে। পিছত ফ’নটো ৰিচিভ কৰি কৈছে বোলে ৰে’ঞ্জাৰ বাহিৰত গৈছে। পিছত ৰাতি ১০ মান বজাত আহি পাইছেহি,” নৰ্থ ইষ্ট নাও-ক জনালে ভুক্তভোগী লোকজনে।\nডিগবৈ বন সংমণ্ডলৰ দায়িত্বৰ অন্তৰ্গত এই গাওঁখনত হাতীটোৱে মুকুল মেচ, গোপাল মন্ডল, মনোজ লোহাৰ আৰু ডালিমী মাল্লা নামৰ ৪ গৰাকী লোকৰ ঘৰ ভঙাৰ লগতে বয়-বস্তু লণ্ডভণ্ড কৰে।\nহাতীয়ে গাওঁখনত ঘৰ ভাঙি অহাটো দীৰ্ঘদিনৰে পৰা চলি অহা বুলি দাবী কৰাৰ লগতে চৰকাৰে ভুক্তভোগীক কোনো ক্ষতিপূৰণ নিদিয়া বুলিও তেওঁলোকে অভিযোগ কৰিছে।


প্ৰকাশিত বাক্য 19 - पवित्र बाइबिल [ইণ্ডিয়ান ৰিভাইচ ভাৰচন] - (প্ৰকবা 19)\nপ্ৰকাশিত বাক্য 19\nএইবোৰ ঘটনা ঘটাৰ পাছত, মই স্বৰ্গত থকা বৃহৎ এদল মানুহৰ মহাধ্বনি শুনিলোঁ, বোলে, “হাল্লিলুয়া৷ পৰিত্রাণ, মহিমা আৰু পৰাক্ৰম আমাৰ ঈশ্বৰৰ৷\nতেওঁৰ সকলো সোধ-বিচাৰ, সত্য আৰু ন্যায়; তেওঁ সেই মহা-বেশ্যাৰ বিচাৰ কৰিলে সেই বেশ্যাই নিজৰ বেশ্যা-কৰ্মৰ দ্বাৰা পৃথিৱী ভ্ৰষ্ট কৰিছিল৷ যি ৰক্তপাত তাইয়ে বোৱাইছিল, তেওঁ নিজৰ সেই দাস সকলৰ ৰক্তপাতৰ প্ৰতিশোধ ল’লে, ৷”\nআৰু তেওঁলোকে পুণৰাই ক’লে, “হাল্লিলুয়া! আৰু তাইৰ ধোঁৱা চিৰকাল তাইৰ পৰা উঠি থাকিব।”\nপাছত সেই চৌবিশ জন পৰিচাৰক আৰু চাৰি জীৱিত প্ৰাণীয়ে সিংহাসনত বহি থকা ঈশ্ৱৰক দণ্ডৱতে আৰাধনা কৰিলে৷ তেওঁলোকে কলে, “আমেন৷ হাল্লিলুয়া!”\nতেতিয়া সিংহাসনৰ পৰা আৰু এটা মাত ওলাল, বোলে, “হে ঈশ্বৰৰ দাস সকল, হে তেওঁৰ ভয়কাৰী সকল, তোমালোক সৰু বৰ সকলোৱে আমাৰ ঈশ্বৰৰ স্তুতি কৰা৷”\nপাছত বৃহৎ এদল মানুহৰ মাতৰ নিচিনা, নিনাদিত কৰা পানীৰ মাতৰ নিচিনা আৰু ঘোৰ মেঘ-গৰ্জ্জনৰ মাতৰ দৰে এই বাণী শুনিলোঁ, “হাল্লিলুয়া! কিয়নো যি জন প্ৰভু আৰু পৰমেশ্বৰ, আমাৰ সকলোৰে শাসনকর্তা জনে, ৰাজত্ব গ্ৰহণ কৰিছে।\nআহা, আমি অতি আনন্দেৰে উল্লাসিত হৈ তেওঁৰ মহিমা স্বীকাৰ কৰোঁহক; কিয়নো সেই মেৰ-পোৱালিৰ বিবাহ উপস্থিত হ’ল; আৰু তেওঁৰ ভাৰ্যাই নিজকে যুগুত কৰিলে।”\nআৰু পিন্ধিবৰ কাৰণে তাইক সন্মতিৰ সৈতে, শণ সুতাৰ উজ্জল আৰু শুদ্ধ মিহি কাপোৰ দিয়া হ’ল; (কিয়নো সেই মিহি বস্ত্ৰ পবিত্ৰ লোকৰ ধাৰ্মিকতা স্বৰূপ।)\nপাছত দূত জনে মোক ক’লে, “তুমি এই কথা লিখা: মেৰ-পোৱালিৰ বিবাহৰ ভোজলৈ যি সকল নিমন্ত্ৰিত হৈছে তেওঁলোক ধন্য।” তেওঁ মোক পুনৰ ক’লে, “এইবোৰ ঈশ্বৰৰ সত্য বাক্য।”\nতেতিয়া তেওঁক প্ৰণিপাত কৰিবলৈ মই তেওঁৰ চৰণত পৰিলো। কিন্তু তেওঁ মোক ক’লে, “সাৱধান, এনে নকৰিবা! মই তোমাৰ সহদাস আৰু যীচুৰ সাক্ষ্য ধাৰণ কৰা তোমাৰ ভাই সকলৰো সহদাস; ঈশ্বৰকহে প্ৰণিপাত কৰা, কিয়নো যীচুৰ সাক্ষ্যই ভাববাণীৰ আত্মা।”\nতেতিয়া মই স্বৰ্গৰ দ্ৱাৰ মুকলি কৰা দেখিলোঁ; আৰু মই চাওতে তাত এটা বগা ঘোঁৰা দেখিলোঁ; তাৰ ওপৰত উঠা জনক বিশ্বাসী আৰু সত্য বোলে; তেওঁ ধাৰ্মিকতাৰে সোধ-বিচাৰ আৰু যুদ্ধ কৰে।\nতেওঁৰ চকু অগ্নিশিখা আৰু তেওঁৰ মুৰত অনেক কিৰীটি আছে৷ তেওঁৰ এটা নাম লিখা আছে কিন্তু সেই নাম তেওঁৰ বাহিৰে আন কোনেও নাজানে।\nতেওঁ পিন্ধা বস্ত্ৰ তেজত দুব মৰা; তেওঁৰ নাম হ’ল- ঈশ্বৰৰ বাক্য৷\nস্বৰ্গীয় সৈন্য সকলে শণ সুতাৰ বগা আৰু শুদ্ধ মিহি কাপোৰ পিন্ধি, বগা ঘোঁৰাবোৰৰ ওপৰত উঠি তেওঁৰ পাছে পাছে গ’ল।\nতেওঁ জাতি সকলক আঘাত কৰিবলৈ তেওঁৰ মুখৰ পৰা এখন চোকা তৰোৱাল ওলায় আৰু তেওঁ লোহাৰ দণ্ডেৰে তেওঁলোকক শাসন কৰিব; আৰু সৰ্বশক্তিমান ঈশ্বৰৰ প্ৰচণ্ড ক্ৰোধৰূপ দ্ৰাক্ষাৰসৰ পেৰাশাল তেৱেঁই গচকে।\nপাছত মই সুৰ্য্যত থিয় হোৱা এজন দূত দেখিলোঁ; তেওঁৰ মুৰৰ ওপৰত আকাশত উড়ি ফুৰা সকলো পক্ষীক বৰ মাতেৰে ৰিঙিয়াই ক’লে, “আহা, তোমালোকে ঈশ্ৱৰৰ ভোজনৰ বাবে একলগ হোৱা৷\nতোমালোকে ৰজা সকলৰ মঙহ, সেনাপতি সকলৰ মঙহ, শক্তিমন্ত সকলৰ মঙহ, ঘোঁৰা আৰু তাত উঠি থকাবোৰৰ মঙহ, দুয়ো স্বাধীন আৰু দাস, সৰু আৰু বৰ সকলোৰে মঙহ আহি খোৱা।”\nপাছত সেই পশু আৰু পৃথিৱীৰ ৰজা সকল আৰু তেওঁলোকৰ সৈন্যবোৰকো গোট খোৱা দেখিলোঁ। তেওঁলোকে সেই ঘোঁৰাত উঠা জনৰ লগত তেওঁৰ সৈন্যৰ সৈতে যুদ্ধ কৰিবলৈ ওলাই আহিছিল৷\nতেতিয়া পশু আৰু তাৰে সৈতে যি ভাঁৰি-কোৱা ভাববাদীয়ে তাৰ আগত আচৰিত চিন দেখুৱাইছিল, যাৰ দ্ৱাৰাই সেই পশুৰ ছাব মাৰি লোৱা সকলক আৰু তাৰ প্ৰতিমূৰ্তিক প্ৰণিপাত কৰাবোৰক ভুলাইছিল, সেই দুয়োকো বন্দী কৰা হ’ল আৰু গন্ধকেৰে জ্বলি থকা জুইৰ সৰোবৰত, জীয়াই জীয়াই দুয়োকো পেলোৱা হ’ল।\nআৰু অৱশিষ্ট সকলক সেই ঘোঁৰাত উঠা জনৰ মুখৰ পৰা ওলোৱা তৰোৱালৰ দ্বাৰাই বধ কৰা হ’ল; আৰু সকলো চৰাইবোৰ সিহঁতৰ মঙহেৰে তৃপ্ত হ’ল।\nপ্ৰকাশিত বাক্য 19:1\nপ্ৰকাশিত বাক্য 19:2\nপ্ৰকাশিত বাক্য 19:3\nপ্ৰকাশিত বাক্য 19:4\nপ্ৰকাশিত বাক্য 19:5\nপ্ৰকাশিত বাক্য 19:6\nপ্ৰকাশিত বাক্য 19:7\nপ্ৰকাশিত বাক্য 19:8\nপ্ৰকাশিত বাক্য 19:9\nপ্ৰকাশিত বাক্য 19:10\nপ্ৰকাশিত বাক্য 19:11\nপ্ৰকাশিত বাক্য 19:12\nপ্ৰকাশিত বাক্য 19:13\nপ্ৰকাশিত বাক্য 19:14\nপ্ৰকাশিত বাক্য 19:15\nপ্ৰকাশিত বাক্য 19:17\nপ্ৰকাশিত বাক্য 19:18\nপ্ৰকাশিত বাক্য 19:19\nপ্ৰকাশিত বাক্য 19:20\nপ্ৰকাশিত বাক্য 19:21


ছ’চিয়েল মিডিয়াত হাঁহিৰ খোৰাক দিয়া পেৰাগ্লাইডিঙ কৰা যুৱকজন কোন জানেনে?\nছ’চিয়েল মিডিয়াত হাঁহিৰ ...\n| 28 Aug 2019 12:40 PM GMT\nবিগত সপ্তাহত পেৰাগ্লাইডিং কৰা এজন বিশেষ যুৱকৰ ভিডিঅ’ ছ’চিয়েল মিডিয়াত ভাইৰেল হৈ পৰিছিল ৷ যুৱকজনে পেৰাগ্লাইডিং কৰি জীৱনটো যেনে তেনে ৰক্ষাৰ কাৰণে ভগৱানৰ ওচৰত প্ৰাৰ্থনা কৰিছিল। যুৱকজনৰ পেৰাগ্লাইডিং কৰা সময়ত মন্তব্যক সকলোকে আমোদ দিয়াৰ লগতে মিমী আৰু জিআইএফলৈ পৰিৱৰ্তন কৰিছিল ৷\nকিন্তু আপোনানোকে জানেনে ভিডিঅ’টিত দেখা এই যুৱকজন নাম কি? যুৱকজনৰ ঘৰ ক’ত ৷ এক বিশেষ সূত্ৰৰ খবৰ অনুসৰি যুৱকজনৰ ঘৰ উত্তৰ প্ৰদেশৰ বান্দ্ৰাত ৷২৪ বছৰীয়া বিপিন সাহু নামৰ যুৱকজনে কৰিছিল পেৰাগ্লাইডিং। বিপিনে বন্ধু বান্ধৱৰ লগত চলিত বৰ্ষত মানালীলৈ গৈছিল। মানালীলৈ গৈ যুৱকজনে প্ৰথমবাৰৰ কাৰণে পেৰাগ্লাইডিঙ কৰাৰ চেষ্টা কৰিলে।বিপিন চাহুৱে প্ৰথমতেই ওপৰলৈ যাবলৈ ভয় কৰিছিল ৷ কিন্তু নিজৰ বন্ধু বান্ধৱৰ বহু অনুৰোধৰ পিছত পেৰাগ্লাইডিং কৰিবলৈ মান্তি হ’ল ৷ আৰু ইয়াৰ পিছৰ পৰিস্থিত আপোনালোকে নিশ্চয় দেখিছেই ৷\nভিডিঅ’টিত বিপিন চাহুৱে তেওঁৰ লগত যোৱা গাইডজনক কয় যে লেণ্ড কৰ দো ভাই ৷ সম্প্ৰতি ছ’চিয়েল মিডিয়াত এই বাক্যশাৰীৰ বহু মীমি আৰু ভিডিঅ’ প্ৰকাশ পাইছে ৷ কিন্তু সম্প্ৰতি বিপিন চাহুৰ মন্তব্য যে তেওঁ পুনৰ স্কাই ডাইভিং কৰিব বিচাৰে। ইতিমধ্যে বিপিনে এক সাক্ষাৎকাৰত কয় যে ছ’চিয়েল মিডিয়া এটা শক্তিশালী মাধ্যম । এখন সৰু চহৰৰ এজন সৰু মানুহে ছ’চিয়েল মিডিয়াৰ জৰিয়তে বহু মৰম লাভ কৰিছে। মই ধন্য যে মই বহু মানুহক হাঁহিবলৈ বাধ্য কৰাইছো ।\nলগতে ঋষভ দীক্ষিত নামৰ এজন লোকে এই ভিডিঅ’টো ছ’চিয়েল মিডিয়াত শ্বেয়াৰ কৰিছে বুলি মন্তব্য কৰিছে । ইফালে বিপিনে তেওঁৰ পৰিয়ালেও এই ভিডিঅ’টি প্ৰত্যক্ষ কৰিছে বুলি কয় ৷ ছ’চিয়েল মিডিয়াত পাৱঁ নিচ্চে ৰখ নামৰ মন্তব্যটোৱেও চৰ্চা লাভ কৰিছে ৷ এই মন্তব্যটোৰ সন্দৰ্ভত কয় যে মই ভালকৈ বহিব পৰা নাছিলো ।যাৰ কাৰণে মই মোৰ ভৰি কেইটা চিধা কৰিব পৰা নাছিলো ৷ গতিকে যেনেকৈ নহওক বিপিন সাহুৰ ক্ষেত্ৰত ডৰ কে আগ জিত হ্যে কথাষাৰি প্ৰযোজ্য হৈ পৰিছে ৷\nঅন্য খবৰৰ বাবে পঢ়ক: মৌ মাখিয়ে থিতাপি লৈছে শৰীৰৰ নিষিদ্ধ স্থানতঃ মন্ত্ৰী কিৰেণ ৰিজিজুৱেও কৰিলে টুইট\nTags: Manali Paragliding social media Uttar Pradesh


viral-social-urfi-javed-jeans-buttons-were-open-people-trolled-and-asked-which-fashion-is-this-manju-b– News18 assam\nউৰ্ফি যাভেদ (Urfi Javed) এগৰাকী অভিনেত্ৰী হোৱাৰ লগতে ছচিয়েল মিডিয়া জগতৰো এটা বিখ্যাত নাম। যোৱা কিছুদিনৰ পৰা তেওঁ পৰিধান কৰা অদ্ভূত পোছাকৰ বাবে একেৰাহে ট্ৰ'লৰ সন্মূখীন হৈ আছে।\nটিভি জগতৰ আটাইতকৈ জনপ্ৰিয় ৰিয়েলিটি শ্বো' বিগ বছ অ'টিটি (Bigg Boss OTT)' ত ভাগ লোৱা উৰ্ফি জাভেদ (Urfi Javed) টিভিৰ এগৰাকী অভিনেত্ৰী হোৱাৰ লগতে ছচিয়েল মিডিয়া জগতৰো এটা বিখ্যাত নাম। উৰ্ফি এগৰাকী ছচিয়েল মিডিয়াৰ ইনফ্লুৱেঞ্চাৰ। তেওঁ নিজৰ অদ্ভূত ড্ৰেছিং চেঞ্চৰ জৰিয়তে অনুৰাগীৰ মাজত চৰ্চিত হৈ থাকে। পিছে যোৱা কিছুদিনৰ পৰা তেওঁ পৰিধান কৰা অদ্ভূত পোছাকৰ বাবে একেৰাহে ট্ৰ'লৰ সন্মূখীন হৈ আছে।\nউৰ্ফি জাভেদ এইবাৰ ট্ৰ'ল হোৱাৰ কাৰণ হৈছে তেওঁ পৰিধান কৰা জিন্স পেণ্টৰ বাবে। দৰাচলতে, উৰ্ফিয়ে যিটো জিন্স পিন্ধি আছিল তাৰ বুটামটো খোলা আছিল। সেইটোতে অনুৰাগীসকল বিতুস্ত হৈ তেওঁক সমালোচনাৰে থকা-সৰকা কৰি পেলাইছে। এজন ব্যৱহাৰকাৰীয়ে তেওঁৰ ভিডিঅ'ত মন্তব্য কৰি লিখিছে, 'জিন্সৰ বুটাম খোলা থকাটো কি ধৰণৰ ফেশ্বন!'\nআন এজন অনুৰাগীয়ে লিখিছে, 'এওঁ কি সদায় এয়াৰ প'ৰ্টত এটেনছন পাবলৈকে যায় নেকি?' আনহাতে এজনে লিখিছে, 'ইনষ্টাগ্ৰামৰো যদি ডিছলাইক কৰিব পৰা অপচন থাকিলেহেঁতেন।' উৰ্ফি জাভেদ, বিগ বছ অ'টিটিৰ এগৰাকী প্ৰতিযোগী আছিল, যি প্ৰায়ে তেওঁৰ অদ্ভূত পোছাক-পৰিচ্ছদৰ বাবে ছচিয়েল মিডিয়া তোলপাৰ লগাই থাকে। তথাপি, উৰ্ফিৰ ছ'চিয়েল মিডিয়াত যথেষ্ট সংখ্যক অনুৰাগী আছে। উৰ্ফিৰ ইনষ্টাগ্ৰামত ১৫ লাখতকৈও অধিক ফ্ৰেণ্ড-ফলোৱাৰ আছে। উৰ্ফিয়ে প্ৰায়ে তেওঁৰ ব'ল্ড আৰু আকৰ্ষণীয় ফটো ছচিয়েল মিডিয়াত শ্বেয়াৰ কৰি শিৰোনাম দখল কৰি থাকি ভাল পায় ।\nBigg BossLife Stylevideo viral


Chloroquine + Primaquine - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Chloroquine + Primaquine in Assamese\nChloroquine + Primaquine ৰ লাভ আৰু ব্যৱহাৰসমূহ- Chloroquine + Primaquine Benefits & Uses in Assamese- Chloroquine + Primaquine ar laabh aaru byavaharsamuh\nChloroquine + Primaquine ৰ পালি আৰু সেয়া কেনেদৰে ল'ব- Chloroquine + Primaquine Dosage & How to Take in Assamese - Chloroquine + Primaquine ar paali aaru xeya kenedore lobo\nChloroquine + Primaquine ৰ পাৰ্শ্চক্ৰিয়াসমূহ- Chloroquine + Primaquine Side Effects in Assamese- Chloroquine + Primaquine ar parshwakriyasamuh\nChloroquine + Primaquine সংক্ৰান্ত সতৰ্কতাবাণীসমূহ- Chloroquine + Primaquine Related Warnings in Assamese- Chloroquine + Primaquine xonkranta xatarkatabanisamuh\nঅইন দৰৱৰ সৈতে Chloroquine + Primaquineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Chloroquine + Primaquine with Other Drugs in Assamese- Oinor xoite Chloroquine + Primaquine ar gurutor kriya-pratikriya\nChloroquine + Primaquine মতভেদসমূহ- Chloroquine + Primaquine Contraindications in Assamese- Chloroquine + Primaquine nishedhsamuh\nChloroquine + Primaquine ৰ বিষয়ে সততে সোধা প্ৰশ্নসমূহ- Frequently asked Questions about Chloroquine + Primaquine in Assamese- Chloroquine + Primaquine ar bikhoye satate xodha prashnasamuh\nখাদ্য আৰু মদৰ সৈতে Chloroquine + Primaquine ক্ৰিয়া-প্ৰতিক্ৰিয়া- Chloroquine + Primaquine Interactions with Food and Alcohol in Assamese- khadya aaru modor xoite Chloroquine + Primaquine kriya-pratikriya\nChloroquine + Primaquine ৰ লাভ আৰু ব্যৱহাৰসমূহ - Chloroquine + Primaquine Benefits & Uses in Assamese - Chloroquine + Primaquine ar laabh aaru byavaharsamuh\nChloroquine + Primaquine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nChloroquine + Primaquine ৰ পালি আৰু সেয়া কেনেদৰে ল'ব - Chloroquine + Primaquine Dosage & How to Take in Assamese - Chloroquine + Primaquine ar paali aaru xeya kenedore lobo\nChloroquine + Primaquine-ৰ উপাদানসমূহ - Chloroquine + Primaquine Active Ingredients in Assamese - Chloroquine + Primaquine-ar upadaansamuh\nChloroquine + Primaquine ৰ পাৰ্শ্চক্ৰিয়াসমূহ - Chloroquine + Primaquine Side Effects in Assamese - Chloroquine + Primaquine ar parshwakriyasamuh\nগৱেষণাৰ ভিত্তিত, Chloroquine + Primaquine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nChloroquine + Primaquine সংক্ৰান্ত সতৰ্কতাবাণীসমূহ - Chloroquine + Primaquine Related Warnings in Assamese - Chloroquine + Primaquine xonkranta xatarkatabanisamuh\nChloroquine + Primaquine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Chloroquine + Primaquineৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nChloroquine + Primaquine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Chloroquine + Primaquineৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Chloroquine + Primaquine গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Chloroquine + Primaquine কি প্ৰভাৱ দেখা গৈছে?\nChloroquine + Primaquineৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Chloroquine + Primaquine কি প্ৰভাৱ দেখা গৈছে?\nChloroquine + Primaquineৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Chloroquine + Primaquine ৰ কি প্ৰভাৱ দেখা গৈছে?\nহৃদয় ৰ বাবে Chloroquine + Primaquine কেতিয়াবাহে ক্ষতিকাৰক।\nঅইন দৰৱৰ সৈতে Chloroquine + Primaquineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Chloroquine + Primaquine with Other Drugs in Assamese - Oinor xoite Chloroquine + Primaquine ar gurutor kriya-pratikriya\nChloroquine + Primaquine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nChloroquine + Primaquine মতভেদসমূহ - Chloroquine + Primaquine Contraindications in Assamese - Chloroquine + Primaquine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Chloroquine + Primaquine লোৱা অনুচিত যাতে -\nChloroquine + Primaquine ৰ বিষয়ে সততে সোধা প্ৰশ্নসমূহ - Frequently asked Questions about Chloroquine + Primaquine in Assamese - Chloroquine + Primaquine ar bikhoye satate xodha prashnasamuh\nএই Chloroquine + Primaquine-এ অভ্য়াস বা নিচাৰ সৃষ্টি কৰে নেকি?\nনহয়, আপনি Chloroquine + Primaquineৰ প্ৰতি আসক্ত নহয়।\nআপুনি Chloroquine + Primaquine লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Chloroquine + Primaquine লওক।\nChloroquine + Primaquine য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Chloroquine + Primaquine ক্ৰিয়া-প্ৰতিক্ৰিয়া - Chloroquine + Primaquine Interactions with Food and Alcohol in Assamese - khadya aaru modor xoite Chloroquine + Primaquine kriya-pratikriya\nখাদ্য আৰু Chloroquine + Primaquineৰ ক্ৰিয়া-প্ৰতিক্ৰিয়া\nখাদ্যৰ সৈতে Chloroquine + Primaquine লোৱাটো স্বাভাৱিক।\nমদ আৰু Chloroquine + Primaquineৰ মাজৰ প্ৰতিক্ৰিয়া\nমদ আৰু Chloroquine + Primaquine একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।


বগলী এ সবাহলৈ নগলি কিয়? (ড° লোচন শইকীয়া) - সাহিত্য ডট অৰ্গ\nবগলী এ সবাহলৈ নগলি কিয়? (ড° লোচন শইকীয়া)\n‘মা বগলী বগা কিয় হয় ?’\n‘ওঁ, বগা আচলতে ৰং নহয় ।‘\n‘কি যে কোৱা মা বগা ৰং নহলে কলাও ৰং নহয় !’\n‘সেইটো সঁচাকৈয়ে চিন্তা কৰিবলগীয়া । বাৰু কোৱাচোন তুমিনো বগা ৰঙৰ কথা কিয় সুধিলা ? অঁ বুজিলো, তুমিযে গাখীৰ খাবলৈ বেয়া পোৱা সেইকাৰণে নহয়নে ?’\n‘নহয় মা । এই কেইদিন তুমি মন কৰিছানে বগলীবোৰ জাক পাতি আকাশেদি ইমান ধুনীয়া দেখাকৈ উৰি গৈছে ? মা, মা বগলী কত থাকে ? এতিয়া কলৈ উৰি যাব ? তুনি যে গোৱা – বগাকৈ বগলী বহলাই বহিছে বকুল বিয়লি বেলা, বকুল বনতে বকুল সৰিছে বুটলি বিলাওঁগৈ বলা । আকৌ গোৱাচোন । মোৰ আকৌ এবাৰ তোমাৰ মুখত শুনিবলৈ মন গৈছে ।’\nবগলীক লৈ কিমান কবিতা । চিত্ৰকাৰ সকলেও বগলীৰ বগা ৰঙক লৈ আকাশ আগুৰি দিগল্ত চুই বগলীৰ ঘৰমূৱা চিত্ৰৰে বিদায়ী বেলিৰ প্ৰহৰ মুখৰিত কৰিছে ।\n‘আৰু এটা শুনা –\nবগলী এ সবাহলৈ নগলি কিয় ?\nগৈছিলো গৈছিলো বাটত ছেংদৈৰ কুকুৰে খালে ।\nছেই কুকুৰ ছেই নাহিবি জপনা দেই\nবাঁহৰ মূৰা বগলীৰ বুঢ়া….এ মই পাহৰি পেলালোঁ পাই ! ‘\n‘কৰ পৰা আহিলি চকু টেলেকা বুঢ়া । ইয়ে মাই পাহৰি গল । মই পাৰিলোঁ মই পাৰিলোঁ ।‘\nপাঠক, মাক জীয়েক বগলী চৰিত্ৰৰ নিচুকনী গীতত ব্যস্ত থাকোতেই বলক আমিও অলপ বগলী কথা পাতি আহোঁ ।\nপথাৰত ট্ৰেক্টৰে হাল বোৱা দিনা বগলীবোৰ জানো ক’ৰ পৰা আহে ? আমাৰ পথাৰখনত এটা নহয়, দুটা নহয়, মুঠ চাপ্পনটা বগলী । কেতিয়াবা ষোল্লটা, কেতিয়াবা বত্ৰিশটা । বগা ঢকঢকীয়া বগলী । ট্ৰেক্টৰৰ ফাল ৰ পিচে পিচে লুটিয়াই যোৱা মাটিত বগলী কেউটাই বাৰে বাৰে উৰা মাৰি আগুৱাই মাটিৰ পৰা ওলাই পৰা পোক-পতঙ্গ খাই ফুৰে । আমাৰ কাৰণে এইটো চিৰপৰিচিত দৃশ্য ।\nচৰাই ভাল পোৱা সকলে এইটো ভালদৰে জানে যে বগলী চাবলৈ কোনো বাইকুলাৰৰ আৱশ্যকতা নাই । পানীৰ উত্স বিল, ডাঙৰ পুখুৰী, নৈ, হোলা, জান, জুৰি, পানী থকা পথাৰ আদিৰ আশে-পাশে বগলীয়ে বিচৰণ কৰি ফুৰে ।\n‘মা তুমি দেখিছানে সৌ বগলী কেইটাই ইমান গহীন গহীন খোজ দি ফুৰিছে ।’\nবগলীয়ে খোজ দিওঁতেও গুৰু গম্ভীৰ খোজ । মিনিটত খুউব বেছি ষাঠিটা খোজ বা তাতকৈও কম । বহলকৈ বেঙা মেলি দিয়া বগলীৰ খোজ চাব লগীয়া । মাজে-মাজে এটা এটাকৈ ঠেং জোকাৰি, খুচৰি, পিচলৈ প্ৰসাৰিত কৰি চিকাৰবোৰক ভয় খুৱাই উলিয়াব আনিবও বিচাৰে ।\nআমি সদায় দেখি থকা বগলীবোৰ ৬৫-৭২ চেন্টিমিটাৰ ওখ । ঠোঁট হালধীয়া, ঠেং কলা ।প্ৰজননৰ সময়ত ঠোঁট কলা হয় । আমি বৰ বগ বুলি কওঁ ।\nচিকাৰ কৰোঁতে বগলীয়ে পাখি মেলি ৰৈ থকাও দেখা যায় । উদ্দেশ্য ছাঁ পেলাই চিকাৰ আকৰ্ষণ কৰা । কিছুমান প্ৰজাতিৰ বগলীয়ে মাছক টোপ দি চিকাৰ কৰে । টোপৰ বাবে ঠাইতে পোৱা উদ্ভিদৰ গুটি, পাত, ফুল ইত্যাদি পানীত পেলাই মাছক আকৰ্ষণ কৰে । কিমান যে আমোদজনক ।\n‘চোৱা মা গৰু কেইটাৰ পিঠিত বগলী কেইটা কেনেকৈ উঠি গৈছে ।‘\n‘অ সেইয়া গৰু-মহৰ পিঠিত উঠি বগলীয়ে খাদ্য বিচাৰিছে । এইবিধ বগলীৰ ঠোঁট হালধীয়া, ঠেং সেউজীয়া-ছাই বৰণৰ, প্ৰজননৰ সময়ত পিঠি, মূৰ, ডিঙিৰ পাখিৰ বৰণ হালধীয়া হৈ পৰে । থুঁতৰি বগা হৈয়ে থাকে । এইবিধ গৰু-বগে চৰি থকা গৰু-মহৰ খোজত ওলাই অহা পোক-পতঙ্গ ধৰি খায় । জানি আচৰিত হব এনে বগলীয়ে অকলে কৰা চিকাৰতকৈ গৰু-মহৰ লগত থাকি তিনিগুণৰো বেছি খাদ্য গোটাব পাৰে ।’\nবগলীৰ খাদ্য তালিকাত পোক-পতঙ্গ, বীজ (কেতিয়াবাহে) ইত্যাদিও সোমায় । সাধাৰতে বগলী মাংসাহাৰী । মাংসাহাৰী মানে পানীত পোৱা উভচৰ প্ৰাণী, সাপ, কেকোঁৰা, শামুক ইত্যাদি সকলো খায় ।\nদীঘল ঠেং, দীঘল ইংৰাজী ‘S’ দৰে বেকা ডিঙি আৰু ডেগাৰৰ দৰে দীঘল ঠোঁট বগলীৰ বিশেষত্ব । চিকাৰ কৰোঁতে অগভীৰ পানী বা বামত বগলী গহীন-গম্ভীৰ, একে ঠাইতে ৰৈ মূৰ্ত্তিৰ দৰে চিকাৰলৈ অপেক্ষা কৰে । চিকাৰ দেখা মাত্ৰকে বিজুলী বেগেৰে ঠোঁটেৰে চিকাৰৰ ওপৰত আঘাত সানে ।\n‘মা মা চোৱা । বগলীৰ জাক কেইটা বেলেগে বেলেগে কেনেকৈ উৰি আহিছে ।’\n‘ওঁ, এতিয়া বেলি লহিয়ালে । বগলী নিজৰ বাঁহলৈ উভটিছে । দিনৰ বেলা এনে দৃশ্য দেখিবলৈ নোপোৱা । কৰবাৰ ওখ ডাঙৰ গছত বাঁহ সাজি আছে । তালৈকে উভটিছে । বগলী জাকৰুৱাকৈ থাকি, উৰি ভাল পায় । বগলীৰ উৰণ দৃশ্য, স্বৰ্গীয় । লাহে-লাহে কোবোৱা ডেউকাৰ লহৰ, ডিঙি সামান্য পিচুৱাই শৰীৰলৈ সুমুৱাই ঠেং যোৰ দীঘলকৈ পিচলৈ প্ৰসাৰিত কৰি বগলীৰ উৰণ অতি মোহনীয় । সন্মূখত এটি বগলী আৰু সেইটোক অনুসৰণ কৰি পিচৰখিনি কাড়ৰ আকৃতিৰ দৰে বিস্তৃত । ’\nবগলীৰ মতা মাইকী সতকাই চিনি পাবলৈ টান । দুয়োৰ মাজত পাৰ্থক্য অতি সামান্য । প্ৰজননৰ সময়ত ঠোঁটৰ ৰং কলা হৈ পৰে । লওক আৰু এটা খবৰ আছে । বেছি ভাগ জাতৰ বগলীয়ে জীবন কালত এবাৰহে সঙ্গী গোটায় । অৱশ্যে বগলীৰ প্ৰজাতি ভেদে কিছু তাৰতম্য নোহোৱা নহয় । জাক পাতি থাকিলেও নিজৰ সঙ্গীৰ লগ নেৰে । মতা বগলীতোৱে বাঁহ সাজিবলৈ আৰম্ভ কৰি মাইকী বগলীজনীক আকৰ্ষণ কৰিবলৈ যত্ন কৰে । জাকৰুৱা চৰাইৰ ক্ষেত্ৰত প্ৰদৰ্শণকামী গুণতোৱে বৰ কাম দিয়ে । ডেউকা মেলি সঙ্গীক আকৰ্ষণৰ চেষ্টা কৰে । হালৰে মিলন বাঁহতোত হয় ।\n‘মা বগলীৰ নিচিনা একে, ডিঙি চুটি, একে ধৰণৰ ঠোঁট জোঙা চৰাইতোও বগলীৰ লগৰে নেকি ! সেই যে পুখুৰী পাৰত জোপ লৈ থাকে ।’\n‘তুমি চাগে কণামুছৰিৰ কথা কৈছা ।’\n‘আমি সচৰাচৰ দেখা বগলীৰ সম্বন্ধীয় প্ৰজাতি আৰু তেষষ্টিটা আছে । তাৰে এটা ভালকৈয়ে চিনি পাওঁ, সেইটো হৈছে কণামুছৰি । কণামুছৰিৰো কেইবা প্ৰকাৰৰ আছে জাত আছে । কোনোটো ধোঁৱাবৰণীয়া, কোনোটো নীলা বৰণীয়া, কোনোটোবা সেউজীয়া ইত্যাদি ।’\n‘মা তুনি টিকনি থকা বগলী দেখিছা ?’\n‘আইঔ মাজনী তুমি কিন্তু কিছু মন কৰা দেই । ওঁ, সঁচাকৈকে তুমি কোৱা টিকনি থকা বগলীৰ জাতো আছে ।\nআমি দেখি থকা বৰ-বগলীবোৰে বৰকৈ ঠাই সলাই নুফুৰে । সামান্য পৰিমাণে পৰিভ্ৰমী । ঋতু অনুযায়ী খোৱা বস্তুৰ যোগান মতেই নিজৰ খোৱাৰ তালিকা সলাই লয় ।’\n‘মা বগলীয়ে নতুন বছৰ আদৰেনে ? সিঁহততো এইদৰে সদায় অহা-যোৱা কৰি আছে ।’\n‘ওঁ মাজনী, আমিও বগলীয়ে উৰা চাই আত্মবিভোৰ হৈ ৰম । সৃষ্টfকৰ্ত্তাৰ অনিৰ্বচনীয় সৃষ্টি চাই সুখী হোৱাৰ অভিনয় কৰিম ।’\n(পাঠক কণমানিজনীৰ কথাত নধৰিব । প্ৰকৃতিৰ ৰেহৰুপ ঋতু লৈ সলনি হয় । ইংৰাজী গ্ৰেগৰিয়ান কেলে্ণ্ডাৰ বছৰতো সলনি হয় । আমাৰ জীবন যাত্ৰা একেই থাকে । আনন্দ-উছাহৰ ঢল আহে যায় । )\nনতুন বছৰ ২০১৬ৰ শুভেচ্ছা জ্ঞাপন কৰিলোঁ । আপোনালোকৰ জীবন মধুময় হওক ।\n← কোৰিয়ান “ কমফৰ্ট ৱমেন” আৰু আমাৰ মিলিটেৰীয়ে চুৱা কৰা লাৱণ্যহঁতৰ কথাৰে (দেৱব্ৰত গগৈ)\nআচৰণ (প্ৰাপ্তবয়স্ক গল্প) ( বি.জে ৰঞ্জন ) →\nফেচিষ্ট মানসিকতা আৰু আজিৰ যুৱ সমাজ (ডাঃ বিৰাজ কুমাৰ শৰ্মা)\nকেৰিয়াৰ হিচাপে গণিত শাস্ত্ৰ\nনৰেন্দ্ৰ মোডীৰ তিনি বছৰীয়া কাৰ্য্যকালৰ চমু আৰু নিৰপেক্ষ বিশ্লেষণ -আব্দুল ওৱাদুদ সেখ


সৰবজান ইন ট্ৰেফিক -মাধুৰ্য্য গোস্বামী – ফটাঢোল\nAugust 1, 2020 ভিন্নস্বাদ\t4 Comments\nসৰবজান ইন ট্ৰেফিক -মাধুৰ্য্য গোস্বামী\nসন্ধিয়া ঠিক ছয় বাজি পঞ্চল্লিশ মিনিটত নয়নলৈ ফোন লগালোঁ,\n: ঐ, পাঁচ মিনিটত পাই আছোঁ।\n: ও হ’ব।\nপদূলি পাই দেখিলোঁ বন্ধুৱে মোবাইলত ক্ষীপ্ৰতাৰে কিবা টাইপ কৰি আছে। বুজিলোঁ, ফেচবুকত গৰম টপিক চলি আছে। মোৰফালে কেৰাহিকৈ চাই সি মোৰ সমানে সমানে খোজ মিলাই তলমূৰ কৰি মোবাইল টিপি গ’ল। ফেচবুক ময়ো কৰোঁ, একপ্ৰকাৰ এক্টিভেই থাকোঁ বুলিব পাৰি। দুই-তিনিদিনৰ মূৰত লগ ইন কৰি অলপ পোষ্ট চাওঁ, দুই-এটা কমেণ্ট দিওঁ। ফটোৰ পোষ্ট কমকৈ দিয়া হয়। কিন্তু মোৰ এইজনা বন্ধু ফেচবুকত সৰু-সুৰা চেলিব্ৰিটিয়েই। নতুন নতুন মিম বনোৱা, গানৰ বিষয়ে লিখা (অৱশ্যে এইটোত তাৰ জ্ঞান আছে কিছু) আৰু আটাইতকৈ বেছি নতুন নতুন হট টপিকৰ ওপৰত সাৰগৰ্ভ ভাষণ দিয়া আদিবোৰত ফেচবুক জগতত তাৰ অলপ নাম আছে। যোৱা বছৰমানলৈকে সি কেৱল গানৰ বিষয়ে আৰু মিম বা খুহুতীয়া দুই-এটা ৰসাল কথাৰ বাহিৰে আন কথা নিলিখিছিল। মোজাৰ্ট-বিথোভেনৰ চিম্ফ’নীৰ পৰা ববডিলান, পল ৰবচন, ফ্ৰেডি মাৰকিউৰি অথবা গোলাম আলী, মেহদি হাছানলৈকে অজস্ৰ গানৰ সংগ্ৰহ আছে তাৰ ওচৰত। অন্ততঃ সৌ সিদিনালৈকে সি অকল এইবোৰৰ বিষয়ে লিখিয়েই যথেষ্ট প্ৰশংসিত হৈছিল। ময়ো তাৰ এই দিশটোৰ এজন অনুৰাগী।\nকিন্তু হঠাৎ নতুনকৈ কি বা লাগিল জানো, গৰম টপিক আহিলেই সি জঁপিয়াই পৰা হ’ল। পিছে বন্ধুৰ জঁপিয়াই পৰাৰ ধৰণটো অলপ বেলেগ। প্ৰায়ভাগ ফেচবুকাৰুৱে ফেচবুকত নতুন টপিক আহিলে প্ৰায় আগ-গুৰি নজনাকৈয়েই অ’ত-ত’ত কমেণ্ট মাৰি ফুৰে। পিচে নয়নে আকৌ যিকোনো টপিক অকণো নজনাকৈ ক’তো এটা টু শব্দও নকয়। কিন্তু এবাৰ টপিকটো জানি লোৱাৰ পিছত “সুচিন্তিত আৰু জ্ঞানগৰ্ভযুক্ত” লেখা একোটা পষ্ট কৰে যিটো পঢ়ি বহুতে বাহ বাহ দিয়ে। অৱশ্যে সি অলপ গহীন। গতিকে গৰম অৱস্থাতে জঁপিয়াই নপৰি অলেখলেখ চাই লাহেকৈ জঁপিয়াই পৰি গাম্ভীৰ্য্য বজাই ৰাখিলে ‘স্বোৱেগ’ এটা থাকে বুলি বোধহয় তাৰ ধাৰণা এটা আছে।\nদুই মিনিটমান তেনেকৈ যোৱাৰ পিছত সি মোবাইলটো পকেটত সুমুৱাই থ’লে। লাহেকৈ সুধিলোঁ,\n: টপিকটো কি?\n: মাষ্টৰ আৰু ছাত্ৰীৰ লিলিমাই মেছেজৰ স্ক্ৰীণশ্বট৷\nনয়নে উত্তৰ দিলে।\n: স্ক্ৰীণশ্বট! স্ক্ৰীণশ্বট কেনেকৈ পালি? কোনে ভাইৰেল কৰিলে?\nমই আচৰিত হৈ সুধিলোঁ তাক।\n: নাজানো। ইমানখিনি জনাৰ কি দৰকাৰ? মুঠতে শিক্ষক এজন হৈ এনেকুৱা কাম কৰাটো বেয়া কথা হৈছে। ছাত্ৰ-ছাত্ৰীৰ ওপৰত চকু দিয়াটো কি ধৰণৰ অসভ্যামি! চা, প্ৰীতি বায়ে কমেণ্ট দিছে ছোৱালীজনী ১৮ বছৰৰ তলৰ হ’লে হেনো মাষ্টৰ ফঁচিব, নহ’লে নফচে। এইফালে তাই হায়াৰ ছেকেণ্ডাৰী ফাৰ্ষ্ট ইয়েৰৰ ছোৱালী। গতিকে সি নিৰ্ঘাট মৰিল।\nউৎসাহটো দেখি বুজিলোঁ বন্ধুৱে এডৰা লিখিলেই চাগে। বন্ধুৱে এতিয়া পাৰিলে শিক্ষকক এশিকনি দিহে এৰিব। তাক আগবাঢ়িবলৈ নিদি আকৌ সুধিলোঁ,\n: ছোৱালীজনীৰ ৰেচপন্স কেনেকুৱা?\nআচৰিত হৈ মোৰফালে চালে সি।\n: মানে স্ক্ৰীণশ্বটত?\n: অ। তায়ো সমানে ৰোমাণ্টিকতাত ডুবি আছে। কি ক’বি আৰু। সমাজখন যে কোনদিশে গৈ আছে নহয়।\nবুজিলোঁ, বন্ধুক সমাজ-সচেতনতাৰ ভূতে বাৰুকৈয়ে লম্ভিছে। বেছি কথা ক’বলৈ নিদি তাক ক’লোঁ,\n: চা, তাইতো তোৰ চিনাকি নহয় যে তই ফেচবুকত এনেকৈ ফালি ফুৰিছ। তাইৰ ঘৰৰ মানুহ আছে তাইক বুজাবলৈ। তায়ো যদি সমানে ৰেচপন্স দিছে তেতিয়া শিক্ষকে শাস্তি পাব বুলি কেনেকৈ ক’বি? তাই যদি ৰেচপন্স নিদিয়েও তথাপিও তাই মানুহজনৰপৰা অসুবিধা পালে ঘৰৰ মানুহক ক’ব বা আইনৰ ওচৰ চাপিব। এনেধৰণৰ ব্যক্তিগত কথাবোৰ সকলোতে ভাইৰেল হোৱাটো কিমান ভাল কথা?\nকথাকেইষাৰে তাৰ মুখত চিন্তাৰ ৰেখাপাত পেলালে। তাৰ ‘লিগেল এডভাইজাৰ’ প্ৰীতি বাইদেৱেও যে নজনাকৈয়ে মাত দিছে সি বুজিলে। তথাপি হাৰ সহজে মনা ল’ৰা সিও নহয়। পতিয়ন নিয়াবলৈ আকৌ ক’লে, তথাপি শিক্ষকৰ কৰ্তব্য বুলিও কথা এটা আছে দেচোন। তহঁতৰ ময়ূৰী বায়েও কমেণ্ট দিছে যে তাইৰ ভিনদেৱে হেনো ল’ৰা-ছোৱালী দুটাক পাৰ্কলৈ ফুৰাবলৈও নিনিয়ে তাত কোনোবা নিজৰ ছাত্ৰ-ছাত্ৰীক দেখিব বুলি। চিনেমা হললৈ নাযায়, অ’ত-ত’ত নুফুৰে। শিক্ষক তেনেকুৱাহে হ’ব লাগে।\nময়ূৰী বা মোৰ জেঠাইৰ ছোৱালী। গতিকে নয়নতকৈ মই তাইৰ গতি-গোত্ৰ ভালকৈয়েই জানো। তাক উভতি ধৰিবলৈকেই ক’লোঁ,\n: তাৰমানে শিক্ষক হ’লে প্ৰেম-পিৰীতি কৰা, ঘূৰা-ফুৰা মানা? শিক্ষকৰ বাবে বেলেগকৈ আইন নাই বোপাই। কাৰোবাক অশালীন ব্যৱহাৰ কৰাৰ বাবে, বিকৃত কৰ্মৰ বাবে physical harassment law আছে। আৰু জাননে? ময়ূৰী বা নিজেই ভিনদেউৰ ছাত্ৰী আছিল।\nশেষ বাক্যটোত সি থত্‌মত্ খালে। আচৰিত হোৱা যেন দেখুৱাই সুধিলে,\n: এহ্। হয় নেকি?\n: অঁতো। জেঠাইহঁতে ভিনদেউৰ চাকৰিটো নোহোৱাৰ বাবে তাইক দিব খোজা নাছিল। তেওঁৰ তেতিয়া নেট-শ্লেট ক্লীয়েৰ হোৱা নাছিল। ঘৰৰ পৰা নিদিয়াত ময়ূৰীবা পলাই গৈছিল। সন্তান জন্মৰ পিছতহে ভিনদেউৰ চাকৰি হৈছে।\nতাক লাজ পোৱা যেন দেখি কথা আগ নবঢ়াই ক’লোঁ,\n: ব’ল। চাহকাপ খাই লওঁ। সাতটাত দোকান বন্ধ কৰেই।\nএয়া হ’ল শেহতীয়া টপিকৰ ওপৰত নয়ন আৰু মোৰ মাজৰ কথোপকথন। লকডাউনৰ মাজতো সন্ধিয়া চাহকাপ একেলগে খাবলৈ ওলাই গ’লেই তাৰ লগত নিত্য নতুন টপিকৰ ওপৰত কথা হ’বলগা হয়। হওঁতে মই তাৰ কথাবোৰত মূৰ নঘমাওঁ। কিন্তু দুজন বন্ধুৱে যদি ৰাস্তাৰে একেলগে গৈ থাকোঁতে আনজনে মোবাইলত এইবোৰ বিষয়ত মূৰ ঘমোৱাই থাকে, তেন্তে আনজনে অনিচ্ছা সত্বেও টপিক শেষ কৰিবলৈ কথা পাতিবলগা হয়। অন্যথা গোটেই সন্ধিয়াটো যে তাৰ তলমূৰ কৰি থকা মুখখনেই দেখি থাকিব লাগিব সেয়া ধুৰূপ। সেইটো আৰু সাংঘাতিক আমনিদায়ক কাৰবাৰ। এই সময়ত মানুহৰ জীৱনটোৱেই আমনিদায়ক হৈ গৈছে। কথাই প্ৰতি লকডাউনৰ সময়ছোৱাত “ব’ৰ হৈ গৈছোঁ”, “ইমান অশান্তি পাইছোঁ নহয়, কি ক’ম আৰু”, “এইবোৰ শেষ হ’লেই হয় আৰু” ইত্যাদিৰে জীৱন ভৰি পৰিছে। তাতে যদি দুজন বন্ধু ফুৰিবলৈ যায় আৰু এজনে অনবৰত মোবাইলটো পিটিকি থাকে, তেন্তে আনজনৰ অৱস্থাটো কি হ’ব সহজেই অনুমেয়।\nনয়নৰ কথাবোৰ শুনিলে মোৰ এনে লাগে যেন প্ৰতিটো হট টপিকতেই সি এটা এক্সপাৰ্ট। মাজতে এদিন ক’লে,\n: বুজিছ। মানুহবোৰে টপিক এটা দেখিলেই জঁপিয়াই পৰিব নালাগে। অলপ পঢ়া-শুনা কৰি ল’ব লাগে, তাৰপিছতহে লিখিব লাগে।\nতাৰ ফালে চাই সুধিলোঁ,\n: ধৰ সুশান্ত সিঙৰ চুইচাইড কেচটো। সকলোৱেই কৈ আছে যে ইমান টকা-পইচা, বলিউডত এচ্‌টাব্লিছ হোৱাৰ পিছতো কিহৰ অভাৱত, কিহৰ তাড়নাত সি চুইচাইড কৰিলে? আৰে ভাই, অলপ পঢ়া-শুনা কৰা, তেহে গম পাবা আচলতে ডিপ্ৰেচনৰ কাৰণবোৰ কি, কিহৰ বাবে কৰিছে চুইচাইড।\nমই শলাগি ক’লোঁ,\n: ফেচবুক চাই মই যিখিনি চমুকৈ বুজিলোঁ তাৰ সাৰাংশ হ’ল যে চুইচাইডৰ কাৰণ ডিপ্ৰেচন আৰু ডিপ্ৰেচনৰ কাৰণ মন খুলি কথা পাতিবলৈ মানুহ নথকা বা থাকিলেও খুলি নোকোৱা। তয়ো তাকেই লিখিছ৷\n: আৰুনো কি!\nসি সঁহাৰি জনাই ক’লে।\n: এঘণ্টাতে চাইক’ল’জি পঢ়ি উঠি লিখিলে ইমানখিনিয়েই হয় বাৰু।\nমোৰ কথাখিনিত সি যিটোহে চাৱনি দিলে, বেয়া পোৱা বুলি ঠিক বুজিলোঁ। মুঠতে নয়ন চমুকৈ ক’বলৈ গ’লে এটা ফেচবুক ইণ্টেলেকচুৱেলিষ্ট। মাজতে এদিন দেখিলোঁ সি পোষ্ট দিছে,\n“টিভি চেনেলবোৰ যে চাব নোৱৰা হৈছে আৰু। সকলো বিষয়তে এই বুদ্ধিজীৱীবোৰক মাতিব যেন তেওঁলোক সৰ্ববিদ্যাবিশাৰদ।”\nপোষ্টটো দিয়াৰ দুদিন পিছতেই বাঘজানত জুই লাগিল। বচ্, আমাৰ নয়ন দ্যা গ্ৰেটৰ এনকোৱেৰী আৰম্ভ হৈ গ’ল। কিয় জুই লাগিল, অইল ইণ্ডিয়াই অৱহেলা কৰা বাবেই হৈছে নেকি, ইন্ধন উলিওৱাৰ সময়ত কিহেৰে তলৰ প্ৰেছাৰ নিয়ন্ত্ৰণ কৰে, কি কাৰণে ভাৰতত এইবোৰ দূৰ্ঘটনাৰপৰা ৰক্ষা কৰিবপৰাকৈ এক্সপাৰ্ট নাই ইত্যাদি প্ৰশ্নৰ উত্তৰেৰে মোটামোটিকৈ ৰাতাৰাতি থেচিচ এখন বনাই পিছদিনা চাবমিট কৰিলে (তাৰ ভাষাত। আমাৰ ভাষাতহে সেইটো ফেচবুক পোষ্ট)। তাৰপিছত সন্ধিয়া সগৌৰৱে সি ক’ত কেনেকৈ এইবোৰৰ মেটেৰিয়েল পালে তাৰ ওপৰত চমুকৈ দুআষাৰো ক’লে। লাহেকৈ তাক ক’লোঁ,\n: বোলো তই যিবোৰ শুনাইছ, সেইবোৰৰ বিষয়ে এক্সপাৰ্ট নহ’লে সাধাৰণ ইঞ্জিনিয়াৰেও নাজানে। তই সেইবোৰ মেচিন দেখিছিলিয়েই নে শুনিছিলিয়েই। ভাটৌৰ দৰে আৰ-তাৰ ভাষ্য শুনি যে লিখিছ, তাতকৈ তাৰে লিংকখিনি ফেচবুকত দিলেও হ’লহেঁতেন। Transmission Error বুলি কথা এষাৰ আছে, শুনিছনে কেতিয়াবা? মানে কাৰোবাৰপৰা তই কিবা এটা শুনি আন ক’ৰ’বাত exactly ক’বলৈ গ’লেও নব্বৈ শতাংশহে শুদ্ধকৈ ক’ব পাৰিবি। তোৰ পৰা বেলেগ এজনে ক’বলৈ হ’লে অৰিজিনেল কথাটোৰ আশীশতাংশহে শুদ্ধকৈ ক’ব পাৰিব। গতিকে দহ নম্বৰজনৰ বাৰত শূন্য শতাংশও শুদ্ধতা নাথাকিব। তাতে এইবোৰ চিৰিয়াছ টেকনিকেল কথা। অকণ হেৰফেৰ হ’লেই দিগদাৰ৷\nইমানখিনি কোৱাৰ পিছত মই আনফালে চকু ঘূৰাই খোজ ল’লোঁ। সিও মনে মনে ৰ’ল। মুঠতে নয়ন এই লকডাউনৰ সময়ত ব’ৰ হোৱা নাই। নিত্যনতুন টপিকৰ ট্ৰেফিকতো সি হেৰাই যোৱা নাই। টপিক শেষ নৌহওঁতেই তাৰ ‘বিশ্লেষণৰ থেচিচ’ চাবমিট হৈয়েই যায়। লকডাউনৰ প্ৰথমতেই সি দীৰ্ঘ লকডাউনে আনি দিবপৰা মানসিক অৱসাদ আৰু বিকাৰক লৈও এখন সাংঘাতিক থেচিচ লিখি তাৰ ফ্ৰেইণ্ডলিষ্টত থকা চাইকিয়েট্ৰিষ্ট ককায়েক এজনক মেনচন কৰি মাতি আনি সুধিলে সি ঠিকে লিখিছে নে নাই। ট্ৰেণ্ডত থকা টপিক যিমান স্পীডত দৌৰে, আমাৰ নয়নৰ পিক আপো সিমানেই বুলি ধৰিব পাৰি। কবিতাৰ সমালোচনাৰপৰা আৰম্ভ কৰি অসমৰ সকলো সমস্যা, ভিডিঅ’-মেছেজ ভাইৰেলৰপৰা এনকাউণ্টাৰলৈকে সকলোতে নয়নৰ অবাধ বিচৰণ। ওলোটাই ধৰিলে কয়,\n: তহঁতে সমাজ এখনৰ অংশীদাৰ হৈও মাত নামাত, বেছিভাগ কথাতেই নকৱ একো। সেইকাৰণেই সমাজখনৰ এনেকুৱা অৱস্থা।\nহয়ো, ঠিকেই কৈছে সি। পিচে অন্যায়ত মাত মতা আৰু সকলোতে বিশ্লেষক হোৱাৰ মাজত পাৰ্থক্য আছে। নয়নক বুজায় কোনে?\nআজি ৰাতিপুৱা মায়ে ঘৰৰ দুটামান ভাতকেৰেলা নয়নহঁতৰ ঘৰত দিবলৈ পঠিয়াই দিলে মোৰ হাতত। ঘৰ পাই দেখিলোঁ ডাঙৰীয়াই টিভিটো অন কৰি চকীৰ ওপৰত ভৰি উঠাই সাপ জোৰা লগাৰ দৰে ভৰি দুখন পাক খুৱাই কিবা টাইপ কৰি আছে। মই ওচৰ পাই সুধিলোঁ,\n: কি চলিছে?\nমোবাইলৰপৰা মূৰ নোতোলাকৈয়েই সি উত্তৰ দিলে,\n: সাগৰ চলিহাৰ কবিতা এটাত কলিতা মানুহৰ কথা হেনো বেয়াকৈ কৈছে।\n: তই পঢ়িছ কবিতাটো? বুজি পাইছ?\n: ও। চাইছোঁ এনেই। বুজা নাই ভালকৈ৷ তথাপি… এনেইতো বিতৰ্ক হোৱা নাই।\n: বঢ়িয়া। তই এতিয়া সাহিত্য-সংস্কৃতিৰ ওপৰত কবিতাৰ প্ৰভাৱ নামেৰে এখন থেচিচ লিখি বুজাই দে যে কবিয়ে কলিতাক অপমান কৰাটো সঠিক হোৱা নাই। পাৰিলে দুজনমান বিশিষ্ট সমালোচকক টেগো কৰি দিবি। তেহে জোৰদাৰ হ’ব৷\nবুলি কৈয়েই ভাতকেৰেলাৰ মোনাটো জোৰেৰে মুঠি মাৰি মই সিহঁতৰ পাকঘৰলৈ সোমাই গ’লোঁ।\n« ইইইইইই- অমিতাভ মহন্ত\nপ্ৰেম…. অপ্ৰেম..ফটাপ্ৰেম- লুণা বৰা »\nবঢ়িয়া লাগিল ভাই\nভাল লিখিলি বহুতদিন পাছত


July 2018 – Page2– ফটাঢোল\nমতিৰ মনটো কেইদিনমানৰপৰা বেয়া। মাজে মাজে কথাটো মনত পৰিলেই তাৰ টিঙিচকৈ খংটো উঠে। অলপ দেৰিৰ আগতে কিন্তু তাৰ মনটো ভাল লাগিছিল। এতিয়া আকৌ বেয়া। কোন হাৰামীয়ে তাক ঠগন দিলে বাৰু! চাল্লা বজ্জাত চব! কেইদিনমানৰ আগতে সি সন্ধিয়া বজাৰলৈ গৈছিল। চালানী মাছ এপোৱা, মচুৰ ডাইল আৰু মগু ডাইল মিলাই এপোৱা, আলু কেইটামান, পিয়াঁজ দুটা, পাচলি দুটামান লৈ সি শংকৰৰ পাণ ঘূমটিৰপৰা বিড়ি এমুঠা ল’লে। মানিবেগটোৰপৰা সি বিশটকীয়া এখন উলিয়াই শংকৰৰ হাতত দিলে। সি হিচাপত দহ টকা ঘূৰাই পাব। শংকৰে নোটখন তাৰ\nভাগৱতৰ সপোন – প্ৰশান্ত বৰগোহাঁই\nৰসেশ্বৰ হাজৰিকাই দুপৰীয়া ভাত খাই আগফালৰ চকীখনতে বহি মূৰটো বেৰত‍ে ভেঁজা দি অকণমান জিৰণি লৈছে ৷ তেওঁ আটোমটোকাৰিকৈ গঢ়ি তোলা আগফালৰ বাৰীখন এবাৰ ফেদুৱাহঁতৰ বাঘৰ আগতেল খোৱা গৰু দুটাই মোহাৰি পেলোৱাৰ দিনাৰ পৰাই দুপৰীয়াৰ ভাত সাঁজ খাই এনেকৈয়ে এঘূমতি মৰাৰ অভ্যাস ৷ দূৰৈৰ পৰা ভাঁহি আহিছে মাইক লগাই ভাগৱত পাঠ কৰাৰ শব্দ ৷ হাজৰিকাহঁতৰ ঘৰৰ আগফাল আৰু পাছৰ গাঁওদুখনত ভাগৱত পাঠ চলিছে ৷ প্ৰতিখন গাঁৱতে আক দুটা নামঘৰ– মানে এতিয়ালৈকে চাৰিবাৰ অখণ্ড পাঠ হ’লেই ৷ টোপনিৰ জালতে ৰসেশ্বৰৰ মূৰটো মাজে-সময়ে\nআজি কেইবছৰমান আগতে গুৱাহাটীৰ নবীন বৰদলৈ হলৰ চোতালত অনুষ্ঠিত বেজবৰুৱা স্মৃতিসভা এখনত থিয় হৈ,অসমীয়া সাহিত্যৰ কৃতবিদ্য অধ্যাপক এজনে ঘোষণা কৰিছিল যে,আজিলৈকে অসমীয়া সাহিত্যত বেজবৰুৱা যুগেই চলি আছে৷”বেজবৰুৱা যুগ এতিয়াও শেষ হোৱা নাই”:এই কথা কোৱাৰ অৰ্থ এয়েই যে,এতিয়ালৈকে অসমীয়া সাহিত্যত সামন্ত-যুগীয় মনোভাৱ অতীতৰ প্ৰতি নিৰ্বিচাৰ অন্ধ মোহ আৰু ঠেক জাতীয়তাবাদৰ শেষ হোৱা নাই৷তাৰ অৰ্থ এয়েই যে অসমীয়া সাহিত্য এটা মৰা সুঁতিত পৰিণত হৈছে;যোৱা প্ৰায় একুৰি বছৰৰ বিশ্ব-ৰাজনীতিত উখল-মাখল লগোৱা বিৰাট অভিজ্ঞতাবোৰ,দ্বিতীয় বিশ্বযুদ্ধ,এচিয়া-আফ্ৰিকাত ঔপনিবেশিকতাৰ অৱসান,নতুন নতুন ৰাষ্ট্ৰীয় অভিব্যক্তি আৰু মানুহৰ চিন্তাক ন\n(১) ফেদুৱা বুঢ়া ঘৰৰ কাষৰে মুহীৰামৰ লগত গাঁৱৰ এঘৰত নাম গাবলৈ গ’ল৷ নিমন্ত্ৰণ মতে বুঢ়াই নাম গাব আৰু মুহিৰামে পাঠ পঢ়িব৷ বয়স বঢ়াৰ লগে লগে বুঢ়াৰ আজি কালি দৃষ্টি শক্তি আৰু স্মৃতি শক্তি দুইটাই কমি আহিছে, সেয়ে নাম ললে বিতচকুযোৰ লগাই কীৰ্তনখন চাই চাই হে নাম লগাব পাৰে৷ পিছে লেঠা লাগিল তাতেই৷ বুঢ়াৰ বিতচকুযোৰ খটাসুৰ নাতি টোৱে পেলাই ভাঙিলে৷ সদায় নাম লৈ থকা মানুহ জনৰো নাম মুখস্থ নাই বুলি গম পালে গাঁৱৰ মানুহৰ আগত এতিয়া বুঢ়াই কমখন লাজ পাবনে বাৰু!


বমি-মূৰৰ বিষ, বেকা হৈ গৈছে হাত-ভৰি! ২৪ ঘণ্টাত হাস্পতালত ভৰ্তি ২৯০ জন, অচিন ৰোগৰ আতংক– News18 Assam\nবমি-মূৰৰ বিষ, বাগৰি পৰিছে মাটিত! ২৪ ঘণ্টাত হাস্পতালত ভৰ্তি ২৯০ জন, অচিন ৰোগৰ আতংক\nUpdated:December 7, 2020, 8:32 PM IST\nমূৰৰ বিষ. শৰীৰ দুৰ্বল, বমি বমি ভাব, হাৰ পিছত হঠাত্ বাগৰি পৰিছে মাটিত। নিশাৰ ভিতৰতে এনে লক্ষণে দেখা দিয়ে ২৯০ জনক চিকিত্‍সালয়ত ভৰ্তি কৰোৱা হৈছে। ইয়াৰ ভিতৰত ৪৬ গৰাকী শিশু-মহিলা।\nLast Updated: December 7, 2020, 8:32 PM IST\nঅচিন ৰোগৰ আতংকই কঁপাই তুলিছে অন্ধ্ৰপ্ৰদেশৰ আকাশ-বতাহ। এতিয়ালৈকে চিনাক্ত হোৱা নাই ৰোগ। এই পৰ্যন্ত ভৰ্তি কৰোৱা হৈছে ২৯০ জনক। তাৰে ভিতৰত আছে একাধিক শিশু। মৃত্যু হৈছে মধ্যবয়সীয়া মহিলাৰ। মূলতঃ অন্ধ্ৰপ্ৰদেশৰ পশ্চিম গোদাবৰী জিলাৰ এলুৰুৰ নৰ্থ ষ্ট্ৰিট, অৰুন্ধতিপেট আৰু অশোকনগৰৰ এলেকাত ঘটিছে এই ভয়ংকৰ ঘটনা। ইতিমধ্যে অসুস্থ হোৱা লোকসকলক হাস্পতালত ভৰ্তি কৰোৱা হৈছে।\nআচলতে কি ঘটিছে?\nস্থানীয় লোকে জনাইছে যে, শনিবাৰে একাংশ লোক হঠাত্ অসুস্থ হৈ পৰে। মূৰৰ বিষ, শৰীৰ দুৰ্বল, বমি বমি ভাব,আৰু পিছত হঠাত্ বাগৰি পৰে মাটিত। নিশাৰ ভিতৰতে এনে লক্ষণে দেখা দিয়া ২৯০ জনক চিকিত্‍সালয়ত ভৰ্তি কৰোৱা হৈছে। ইয়াৰ ভিতৰত ৪৬ গৰাকী শিশু-মহিলা। মৃত্যু হৈছে এগৰাকী মহিলা। চিকিত্‍সকে জনোৱা মতে, বৰ্তমানলৈকে ৭ জন ৰোগী কিছু সুস্থ হৈ উঠিছে। কিন্তু ৭জনক সংকটজনক অৱস্থাত অন্য এখন হাস্পতাললৈ স্থানান্তৰ কৰা হৈছে।\nকিদৰে ঘটিল এই ঘটনা?\nস্থানীয় স্বাস্থ্যকৰ্মীয়ে পানীৰ পৰাই এই ঘটনা সংঘটিত হৈছে বুলি সন্দেহ কৰা হৈছে। পানীত বিষক্ৰিয়া হোৱাৰ ফলত অসুস্থ হৈ পৰে লোকসকল। প্ৰশাসনৰ তৰফৰ পৰা ইতিমধ্যে নৰ্থ ষ্ট্ৰিট এলেকাৰ বিভিন্ন স্থানৰ পানীৰ নমুনা সংগ্ৰহ কৰা হৈছে। বৰ্তমান ঘটনাস্থলীত উপস্থিত হৈছে অন্ধ্ৰ প্ৰদেশৰ উপ মুখ্যমন্ত্ৰী তথা স্বাস্থ্যমন্ত্ৰী আল্লা কালীকৃষ্ণ শ্ৰীবাস।\nFirst published: December 7, 2020, 8:32 PM IST


নিদাঘ পুৰাণ — Vikaspedia\nবৰ্তমান সততে দেখা পোৱা এটা দৃশ্য- দুখন ঠাইৰ দুজন মানুহে কথা পাতিবলৈ লৈ এজনে আনজনক সুধিছে, “আপোনালোকৰ তাত গৰম কেনেকুৱা হে?” বা মানুহ দুজন একে ঠাইৰে হ’লে সোধে, “উঃ বৰ গৰম পৰিছে নহয়নে?” আগষ্ট মাহৰ মাজভাগ পালহি আৰু সূৰ্য্যৰ ‘ফৰ্ম’ ব্যাহত হোৱাৰ নাম-গোন্ধ‌ই নাই। মানুহে ঘৰৰ বাহিৰত, ঘৰৰ ভিতৰত ছাটি ফুটি কৰিছে। শীতল পানীয় আৰু ফলৰ ৰসৰ আদৰ বাঢ়ি গৈছে। ল’ৰাৰ ডিঅ’ লগোৱাৰ কোব বাঢ়িছে, ছোৱালীবোৰে দাপোণত নিজকে চাই ক’লা পৰিছে বুলি উস্ আস্ কৰিছে। মুঠতে এটা অস্থিৰ পৰিবেশ। তাৰ মাজতে হয়তো আপোনালোকে দেখা পাব যে দুই-এজন মানুহ কিছু সময়ৰ বাবে গৰমত ঢলি পৰিছে বা কিছুমানে ভৰিৰ তলভাগ খামুছি ধৰিছে। কিহৰ বাবে তেওঁলোকৰ এনে হ’ল? গৰমত সাধাৰণ নিৰ্জলীকৰণৰ (ডিহাইড্ৰেচন) লগতে হিট্ এক্‌জচ্চন, হিট্ চিন্‌কপি বা হিট্ ষ্ট্ৰ’কৰ বাবে এনে সমস্যা হ’ব পাৰে।\nনিৰ্জলীকৰণ নিজে এটা ৰোগ নহয়, আন ৰোগৰ লক্ষণহে। গৰমত শৰীৰৰ বাবে প্ৰয়োজনীয় তৰলসমূহ (যেনে-পানী, পিছৰ অংশত সৰলকৈ কেৱল পানী বুলি কোৱা হ’ব) আৰু লৱণৰ অভাৱ ঘটিলে সেই অৱস্থাক ‘নিৰ্জলীকৰণ’ বোলা হয় (লৱণ বুলিলে কেৱল খোৱা নিমখ নহয়, ৰসায়ন বিজ্ঞানত পঢ়াৰ দৰে অম্ল আৰু ক্ষাৰকৰ বিক্ৰিয়াত উৎপন্ন দ্ৰব্যক বুজোৱা হৈছে)। হাগনি, বমি, কিছুমান ঔষধ, অত্যাধিক গৰম, অনিয়ন্ত্ৰিত মধুমেহ ৰোগ, জুয়ে পোৰা আদি বহুতো কাৰণৰ শৰীৰৰ পানীভাগ ওলাই যাব পাৰে। সাধাৰণ অৱস্থাত প্ৰস্ৰাৱ, মল, ঘাম আদিত সদায় শৰীৰৰ পৰা কিছু পানী ওলাই যায়। কিন্তু পিয়াহ অনুভৱ কৰা লগে লগে আমি পানী বা আন জুলীয়া বস্তুৰে সেই অভাৱ পূৰণ কৰোঁ। জহকালি পিয়াহ বাঢ়ি যায় আৰু গতিকে আমি বেছি পৰিমাণৰ পানী গলাধঃকৰণ কৰোঁ। এইটো স্বাভাৱিক নিয়ম। পানী খোৱাৰ পৰিমাণ কমিলে/নাইকিয়া হ’লে আৰু পানী ওলাই গৈয়েই থাকিলে সেইটো অনিয়ম। শৰীৰত পানীৰ পৰিমাণ আৰু তাৰ লগতে প্ৰয়োজনীয় পদাৰ্থ ছ’ডিয়াম, পটাছিয়াম, বাইকাৰ্ব’নে’ট আদি কমি গ’লে সমস্যাৰ সৃষ্টি হয়। সোনকালে চিকিৎসা নকৰিলে নিৰ্জলীকৰণত জীৱনৰ টনাটনিও হ’ব পাৰে। বয়সীয়াল লোক, কেঁচুৱা, শিশু, খেলুৱৈ আদি নিৰ্জলীকৰণত ভোগাৰ সম্ভাৱনা বেছি (ক্ৰিকেটাৰসকলে গৰমত ঘামি-জামি শতক কৰাৰ পিছতে ভৰিত খামুছি বহি পৰা নিশ্চয় লক্ষ্য কৰিছে)।\nনিৰ্জলীকৰণত দেখা পোৱা উপসৰ্গসমূহে ব্যক্তিজনক সতৰ্ক কৰি দিয়ে যাতে তেওঁ তৰল বস্তু খায়। ইয়াত ভিতৰত পিয়াহ লগা, ছালৰ শুকান অৱস্থা, মুখগহ্বৰ শুকাই যোৱা, প্ৰস্ৰাৱ কমকৈ হোৱা, হালধীয়া প্ৰস্ৰাৱ, খুব ভাগৰ লগা, পেশী টানি ধৰা (Muscle Cramp), ঘন ঘন উশাহ, ঘন হৃদয়স্পন্দন আদি মুখ্য। সৰু ল’ৰা-ছোৱালীক নিৰ্জলীকৰণৰ বাবে পৰীক্ষা কৰোঁতে জিভাৰ শুকান অৱস্থা, চমু কোটৰত সোমোৱা, প্ৰস্ৰাৱৰ পৰিমাণ, চকুপানী আছেনে নাই, ছালৰ স্থিতিস্থাপকতা, খিংখিঙীয়া ভাৱ আদি লক্ষ্য কৰা হয়।\nনিৰ্জলীকৰণ পুনৰ্জলীকৰণেৰে (rehydration) স্বাভাৱিক কৰা হয়। কম (Mild) আৰু মধ্যমীয়া (moderate) নিৰ্জলীকৰণ ঘৰতে ঠিক কৰিব পাৰি। শিশুৰ ক্ষেত্ৰত নিৰ্জলীকৰণৰ কাৰণ ভেদে দিবলগীয়া জুলীয়া পদাৰ্থৰ পৰিমাণ ভিন্ন হ’ব পাৰে আৰু এই পৰিমাণ নিৰ্ভুল হ’ব লাগিব। গতিকে ঘৰতে নিজে চিকিৎসা কৰাতকৈ চিকিৎসকৰ পৰামৰ্শ লোৱা উচিত। কম আৰু মধ্যমীয়া নিৰ্জলীকৰণৰ বাবে অ’ আৰু এছ (Oral rehydration salt) অমৃতস্বৰূপ। বিশ্ব স্বাস্থ্য সংস্থাৰ (WHO) অনুমোদিত এপেকেট অ’ আৰ এছ এক লিটাৰ বিশুদ্ধ পানীত মিহলাই লৈ ২৪ ঘণ্টাৰ ভিতৰত ব্যৱহাৰ কৰা উচিত। বেছি (Severe) নিৰ্জলীকৰণ হ’লে তেনে ৰোগীক চিকিৎসালয়ত ভৰ্তি কৰোৱা উচিত। তেওঁলোকৰ চিকিৎসাৰ বাবে ৰিংগাৰ্ছ লেক্‌টে’ট (Ringer’s lactate, RL) ছ’ল্যুচন সিৰাত দিয়া হয়। কেফেইনযুক্ত পানীয় যেনে কফি, চাহ, চ’ডা আদিবোৰ একে ক্ষেত্ৰত পৰিহাৰ কৰাই শ্ৰেয়। যদি গৰমৰ বাবে নিৰ্জলীকৰণ হোৱা নাই তেন্তে উপযুক্ত ঔষধেৰে নিৰ্দিষ্ট কাৰণৰ চিকিৎসা কৰা উচিত। নিৰ্জলীকৰণ ঠিক নকৰিলে ই আন ৰোগৰ বিপদাশংকা বঢ়াব পাৰে।\nসূৰ্য্যৰ লগত বেছিকৈ ফেপেৰি পাতিলে নিৰ্জলীকৰণৰ লগতে আগতে কোৱাৰ দৰে হিট্ চিন্‌কপি, হিট্ ষ্ট্ৰ’ক আদি ৰোগ হ’ব পাৰে। দেহৰ বিপাক ক্ৰিয়া(Metabolism), পেশীৰ সংকোচন-প্ৰসাৰণ আদিৰ জৰিয়তে এক নিৰ্দিষ্ট পৰিমাণৰ তাপ উৎপন্ন হয়। সঞ্চালন (conduction), বাষ্পীভৱন (evaporation) আদিৰে সেই তাপ দেহৰ পৰা ওলাই যায়। মগজুৰ “হাইপ’থালামাছ” (hypothalamus) নামৰ অংশটোৱে আমাৰ দেহৰ তাপ নিয়ন্ত্ৰণ কৰে। ই শৰীৰৰ অভ্যন্তৰৰ তাপ (core body temperature ) ৩৭± ০.৫° চেল্‌চিয়াছ কৰি ৰাখে। এই উষ্ণতাত দেহৰ বিপাক ক্ৰিয়াবোৰ সুচাৰুভাৱে চলি থাকে। অত্যাধিক গৰম, কিছুমান সংক্ৰমণ, থাইৰ’ইডৰ ৰোগ আদিয়ে এই ছে’ট প‌ইণ্টটোত খেলিমেলি লগাই শৰীৰৰ অভ্যন্তৰৰ তাপমাত্ৰা বঢ়াই দিয়ে।\nগৰম, আৰ্দ্ৰতাপূৰ্ণ দিনত বেছি পৰিশ্ৰম কৰিলে ‘হিট্ ক্ৰেম্প’ নামৰ মাংসপেশীৰ যন্ত্ৰণাদায়ক সংকোচন হ’ব পাৰে। এই অৱস্থাত শৰীৰৰ অভ্যন্তৰৰ তাপমাত্ৰাৰ খেলিমেলি নহয়। ব্যক্তিজনৰ পানীৰ লগতে লৱণৰ অভাৱ পূৰণ কৰিলে লাহে লাহে ভাল হৈ আহে।\nগৰমত বেছি সময় থিয় হৈ থাকিলে বা কাম কৰিলে মানুহ মূৰ্চ্ছা যাব পাৰে। ইয়াক ‘হিট্ চিন্‌কপি’ বোলা হয়। এই অৱস্থাত ৰক্তচাপ আৰু হৃদয়স্পদনৰ গতি কমি যায়। ব্যক্তিজনক চেঁচা ঠাই এটুকুৰাত বিচনাত শুৱাই লৈ অলপ সময়ৰ বাবে ভৰি দুখন দাঙি দিব লাগে। ইয়াৰ লগতে নিৰ্জলীকৰণৰ চিকিৎসাও আৱশ্যক।\nগৰম, আৰ্দ্ৰতাপূৰ্ণ বতৰত অতি বেছি পৰিশ্ৰম কৰোঁতে যদি পানী-লৱণৰ অভাৱ ঠিকমতে পূৰণ কৰা নহয় তেন্তে ‘হিট্ এক্‌জচ্চন’ নামৰ অৱস্থাই দেখা দিয়ে। শৰীৰৰ অভ্যন্তৰৰ তাপমাত্ৰা বঢ়ি যায়। তেওঁক গৰম ঠাইৰ পৰা আঁতৰাই গোতেই গাতে জলপটি দি চেঁচা কৰিব লাগে। ততালিকে পুনৰ্জলীকৰণ কৰা উচিত। সোনকালে চিকিৎসা নকৰিলে ই “হিট্ ষ্ট্ৰ’ক”ৰ পৰ্যায় পাব পাৰে।আমি স্বাভাৱিক অৱস্থাত ঘামৰ জৰিয়তে অতিমাত্ৰা তাপ এৰি দি নিজকে ঠাণ্ডা কৰি ৰাখোঁ। গৰম, আৰ্দ্ৰতাপূৰ্ণ ঠাই আৰু অতিমাত্ৰা পৰিশ্ৰমৰ সংযোগে শৰীৰৰ এনে চেঁচা হোৱা কৌশল বিকল হৈ পৰে আৰু অভ্যন্তৰৰ তাপ বিপজ্জনকভাৱে বাঢ়ি যায়। তেতিয়া মূৰৰ বিষ, বমিৰ ভাৱ, বমি, মূৰ ঘূৰণি, দিগ্‌ভ্ৰম, চট্‌ফটনি, বিভ্ৰান্তি, কঁপনি, শুকান ঘামবিহীন ছাল আদি লক্ষণৰ লগতে ব্যক্তিজন চেতনাহীন হ’ব পাৰে। ব্যক্তিজনক ততালিকে ঘৰৰ ভিতৰলৈ নি কাপোৰ-কানি খুলি দিব লাগে, ভৰি দুখন দাঙি দিব লাগে, গাত পানী ছটিয়াব লাগে, বিজুলীপাংখাৰে দেহ শীতল কৰিব লাগে আৰু কাষলতিৰ তল, কৰঙনৰ চুকত বৰফ দিব লাগে। এই কামখিনি কৰাৰ পাছত তেওঁক যিমান সোনকালে পাৰি চিকিৎসাললৈ নিয়াৰ ব্যৱস্থা কৰিব লাগে।\nজহকালি ল’বলগীয়া সাৱধানতা\nযথেষ্ট পৰিমাণৰ পানীয় খাওক। বাহিৰত কাম কৰোঁতে নিৰ্জলীকৰণৰ সম্ভৱনা বঢ়াব পৰা চাহ, কফি আদি পানীয় পৰিহাৰ কৰক।\nপাতল ৰঙৰ অগধুৰ আৰু অলপ ঢিলা কাপোৰ পৰিধান কৰক।\nছাতি ব্যৱহাৰ কৰক (ল’ৰাক অৱশ্যে বাধ্য কৰোৱা টান!)\nসম্ভৱ হ’লেই ছাঁ পৰা ঠাইত বিশ্ৰাম কৰক।\nগৰম, আৰ্দ্ৰতাপূৰ্ণ দিনৰ ঘৰৰ বাহিৰত কঠোৰ শাৰীৰিক পৰিশ্ৰম পাৰ্যমানে এৰাই চলক।\nডা: গীতাৰ্থ বৰদলৈ


গ’লব্লাডাৰ আৰু গ’লব্লাডাৰ পাথৰ - নৱওজা - সাহিত্য ডট অৰ্গ\nগ’লব্লাডাৰ আৰু গ’লব্লাডাৰ পাথৰ – নৱওজা\nভাৰতবৰ্ষৰ ভিতৰতে অসমত গ’লব্লাডাৰ পাথৰ হোৱা ৰোগীৰ সংখ্যা আটাইতকৈ বেছি৷ এইবাবেই মই ইয়াৰ বিষয়ে কিছু কথা লিখিব উলাইছো৷ মই কোনো ডাক্টৰ নহয়৷ এজন বিজ্ঞানৰ শিক্ষক হিচাপে মানৱ শৰীৰটোৰ বিষয়ে কিছু কথা অধ্যয়ন কৰি যি জানিছো তাকেহে ক’ব বিছাৰিছো৷ কোনেও যাতে কথাবোৰ সমালোচনা নকৰি এক গঠনমূলক আলোচনা হে কৰে যেন আৰু কিবা ভুল তথ্য ডাঙি ধৰিলে আঙুলিয়াই দিব বুলি আশা কৰিছোঁ৷\nপ্ৰথমতে আমি গলব্লাডাৰটোনো কি জানি লও৷ অসমীয়াত ইয়াক পিত্তথলী বুলি কোৱা হয়, যিটো আমাৰ সকলোৰে পেটত আছে৷ আমি খোৱা খাদ্যৰ পাচন প্ৰক্ৰিয়াৰ বাবে ই অতি দৰকাৰী এটা অংগ৷ খাদ্য পাচনৰ বাবে বিষেশকৈ চৰ্বী জাতীয় খাদ্য পাচন কৰিবলৈ ক্ষাৰকীয় প্ৰকৃতিৰ পিত্তৰসৰ প্ৰয়োজন৷ পিত্তৰসে খাদ্যৰ চৰ্বী অংশৰ ওপৰত ক্ৰিয়া কৰি চৰ্বীৰ বৃহৎ অনুবোৰ ভাঙি সৰু সৰু অংশলৈ বিভক্ত কৰে৷ ফলত অগ্নাশয় গ্ৰন্হিয়ে ক্ষৰণ কৰা চৰ্বী পাচক উতসেচকে চৰ্বী সহজেই পাচন কৰিব পাৰে৷ এই পিওৰসবোৰ তৈয়াৰ হয় আমাৰ যকৃতত (Liver)৷ যকৃতৰ পৰা পিত্তবাহী নলীয়েদি পিত্তৰস ওলাই আহি পিত্তস্থলীত জমা হয়৷ গতীকে পিত্তস্থলী বা Gall bladder হৈছে যকৃতৰ পৰা নিঃসৰিত পিত্তৰস জমা কৰি ৰখা এবিধ মোনাহে৷ পিত্তৰসত 97% পানী বাকী 3% কলেষ্টেৰল খনিজলৱণ, পিত্তৰঞ্জন আৰু পিত্তএচিড আদি থাকে৷\nগলব্লাডাৰ পাথৰ উত্পত্তিৰ কাৰণ: –\nগলব্লাডাৰ পাথৰ সৃষ্টি হোৱাৰ প্ৰকৃত সকলোবোৰ কাৰণ জনা হোৱা নাই যদিও সাধাৰণতে জনা কিছুমান প্ৰধান কাৰণ হৈছে ——\nমেদবহুলতা: -মেদবহুলতা হৈছে দেহত অতিৰিক্ত চৰ্বী\nজমা হোৱাৰ ফলত শকত হৈ গৈ থকা অৱস্থা৷ মানুহৰ শৰীৰত চৰ্বীৰ অতিৰিক্ত অংশ কলেষ্টেৰল হিচাপে জমা হৈ থাকে৷ এই চৰ্বী চালৰ তলত, ধমনীবোৰৰ ভিতৰত, হৃদযন্ত্ৰৰ আবৰন আদি বিভিন্ন ঠাইত জমা হয়৷ পিত্তথলীৰ ভিতৰতো এই কলেষ্টেৰলৰ পৰিমান বৃদ্ধি পাব ধৰে৷ ফলত পিত্তথলীত এচিডৰ পৰিমান কমি যায় তেতিয়া কলেষ্টেৰল অদ্ৰৱণীয় অৱস্থালৈ গৈ পাথৰৰ সৃষ্টি কৰে৷\nবীজাণুজনিত: – নাক, মুখ আৰু খাদ্যৰ জৰিয়তে আমাৰ দেহত বীজাণুৰ প্ৰবেশ ঘটে৷ সকলো বীজাণু য়ে দেহত বেমাৰৰ সৃষ্টি কৰিব নোৱাৰে যদিও ক্ষতি সাধন কৰে৷ বহুতো বীজাণু তেজত থকা WBC বোৰে মাৰিবলৈ সক্ষম হয়৷ মৃত বীজাণু তেজৰ জৰিয়তে আহি পিত্তস্থলীত জমা হব পাৰে৷ এই বীজাণু বোৰৰ ওপৰত কেলছিয়াম কাৰ্বনেট আৰু কলেষ্টেৰল তৰপে তৰপে জমা হৈ পাথৰৰ সৃষ্টি হব পাৰে৷\nপিত্তৰসৰ মন্থৰ গতি: – যদি কোনো কাৰণবশত পিত্তস্থলীৰ পৰা পিত্তৰসৰ গতি সামান্য হ’লেও মন্থৰ হয় তেন্তে পিত্তৰস বেছি সময় পিত্তষ্হলীত জমা হয়৷ ইয়াৰ ফলত পিত্তৰসৰ পানীভাগ শোষণ হয়৷ পৰিণতিত আন উপাদান বোৰ গোট মাৰি কঠিন অৱস্থালৈ যায়৷ এইবোৰেই তৰপে তৰপে জমা হৈ পাথৰ হয়৷ এইবাবেই আমি পানী বেছি খাব লাগে৷ লঘোনে থকা অৱস্থাত বিষেশকৈ পানী খাব লাগে৷\nপাথৰৰ কাৰণ বোৰ কেনেকৈ সৃষ্টি হয়: –\nআধুনিক যুগত ব্যক্তিৰ শাৰীৰিক শ্ৰম দিনক দিনে কমিছে মানসিক শ্ৰম বাঢ়িছে৷ বেছিভাগ মানুহেই অফিছত বহি বহি য়েই কাম কৰিব লগা হয়৷ আনকি গৃহিণী সকলৰো আগৰ নিচিনা কাম নোহোৱা হল৷ এল. পি.জি.চিলিণ্ডাৰ, মিক্সাৰ, ৱাচিং মেচিন, ৰানিং ওৱাটাৰ আদিৰ ব্যৱহাৰে শাৰীৰিক শ্ৰম বহুখিনি হ্ৰাস কৰিছে৷ ফলত এনে ব্যক্তিৰ দেহত স্বাভাবিকভাবে কলেষ্টেৰলৰ পৰিমান বৃদ্ধি পাইছে৷ বেছিভাগ পুৰুষৰ এই কলেষ্টৰল জনিত কাৰনতেই গলব্লাডাৰ পাথৰ হয়৷ ৷ এনে ব্যক্তিয়ে নিতৌ খোজ কঢ়া বা ব্যয়াম কৰা অভ্যাস কৰাটো ভাল৷\nবেছিভাগ বিবাহিতা মহিলাৰ ক্ষেত্ৰত গলব্লাডাৰ পাথৰ হোৱা দেখা যায়৷ ইয়াৰ কাৰণ কি? মাইকী মানুহৰ দেহত ইষ্ট’জেন নামৰ এবিধ হৰমোন থাকে যিয়ে নাৰী সুলভ চৰিত্ৰ গঠন কৰে৷ গৰ্ভধাৰণ কৰা মহিলাৰ তেজত ইষ্ট’জেন হৰমোন বেছিকৈ নি: সৰিত হয়৷ এই হৰমোনে পিত্তস্থলীৰ সংকোচন প্ৰক্ৰিয়া কমাই দিয়ে৷ ফলত পিত্তৰস পিত্তস্থলীত বেছি সময় জমা হৈ থাকে৷ এই অৱস্থাত পিত্তস্থলীৰ বেৰে পানী ভাগ শোষণ কৰে আৰু বাকী গোটা পদাৰ্থ বোৰ তৰপে তৰপে জমা হৈ পাথৰ হয়৷ গতিকে ঘনাই গৰ্ভধাৰণ কৰা মহিলাৰ গলব্লাডাৰ হোৱাৰ সম্ভাৱনা বেছি৷ আনহাতে গৰ্ভধাৰণ নকৰিবলৈ বেছিভাগ মহিলাই গৰ্ভনিৰোধক টেবলেত খাই৷ এই টেবলেত বোৰত ইষ্ট’জেন আৰু প্ৰজেষ্ট’জেন হৰমোন থাকে৷ অতিৰিক্ত ভাবে খোৱা ইষ্ট’জেন হৰমোন বোৰ দীৰ্ঘকাল ব্যৱহাৰ কৰাৰ ফলত গলব্লাডাৰৰ ভিতৰত কলেষ্টেৰলৰ পৰিমাণ বৃদ্ধি ঘটি এচিডৰ পৰিমাণ হ্ৰাস পায়৷ ফলত তৰপে তৰপে জমা হৈ পাথৰ সৃষ্টি হয়৷ গতিকে গৰ্ভনিৰোধক টেবলেত বোৰ দীৰ্ঘকাল ব্যৱহাৰ নকৰাই ভাল৷ মই নিজে এজন ডাক্টৰক এই বিষয়ে সুধিছিলো৷ তেখেতে চাৰি মাহৰ ওপৰত ব্যৱহাৰ নকৰাই ভাল বুলি জনাইছিলে৷\nএক সমীক্ষা অনুসৰি শকত, বহুবাৰ গৰ্ভধাৰণ কৰা মহিলা আৰু 50 বছৰ ওপৰৰ মহিলাৰ গলব্লাডাৰ হোৱাথ প্ৰবনতা আটাইতকৈ বেছি৷ সেইবুলি ক্ষীণ মানুহৰ বা সৰু সৰু লৰাছোৱালীৰো আন আন কাৰনত গলব্লাডাৰ পাথৰ হব পাৰে৷\nইয়াৰ বাদেও লিভাৰৰ ৰোগ, তেজৰ ৰোগ যেনে এনিমিয়া, মধুমেহ আদি ৰোগৰ বাবেও গলব্লাডাৰ পাথৰ হব পাৰে৷\nৰোগৰ লক্ষণ: – ৰোগীৰ আচম্বিতে পেটৰ বিষ, পিঠিৰ বিষ, বমি হোৱা, খোৱাৰ পাছত পেট ফুলি থকা জ্বৰ আদিয়েই গ’লষ্টোনৰ প্ৰধান লক্ষণ যদিও কিছুমানৰ ক্ষেত্ৰত কোনো অসুবিধা নোহোৱাকৈ সাধাৰন পৰীক্ষাত পাথৰ থকা কথাটো গম পাই৷ (মোৰ মাৰ ভৰিৰ আঁঠুত বিষ আছিল৷ ডাক্তৰে বাতবিষ হব পাৰে বুলি সন্দেহ কৰিছিল৷ কিন্তু আন এগৰাকী ডাক্টৰে আলট্ৰাছ’ন’গ্ৰাফী কৰিবলৈ দিলে আচৰিত কথা মাৰ পেটত গ’লব্লাডাৰ পাথৰ ওলাল৷ কিন্তু কোনো দিনা মাৰ পেট বা পিঠিৰ বিষ নাছিল )\nচিকিত্সা: এজন ডাক্টৰে প্ৰসংগক্ৰমে মোক কৈছিল -“আমি যেতিয়া ডাক্টৰ পঢ়িছিলো তেতিয়া আলট্ৰাছ’ন’গ্ৰাফী আবিষ্কাৰ হোৱা নাছিল৷ গলব্লাডাৰ পাথৰ থকা সন্দেহ হলে অনুমানতে পেট ফলা হৈছিল৷ কিন্তু চিকিত্সা বিজ্ঞানৰ যুগান্তকাৰী আবিষ্কাৰ আলট্ৰাছ’ন’গ্ৰাফী ওলোৱাৰ পাছত পেটৰ ভিতৰখন ভালকৈ চাব পৰা হ’ল৷ “সঁচাই এতিয়া আৰু অনুমানত মিছাকৈ পেট কাটিব নালাগে৷ চিকিত্সকৰ পৰামৰ্শ অনুসৰি আলট্ৰাছ’ন’গ্ৰাফী কৰি পাথৰ থকা গম পালে তাৰ উচিত ব্যৱস্থা লব লাগে৷ মই জনাত অস্ত্ৰোপচাৰ ইয়াৰ একমাত্ৰ উত্তম চিকিত্সা৷ বাকী ডাক্টৰৰ পৰামৰ্শ অনুসৰি ব্যৱস্থা লোৱা উচিত৷ আজিকালি পেট কাটিবও নালাগে৷ মিনিলেপ অস্ত্ৰোপচাৰ, লেপাৰোস্ক’পিক অস্ত্ৰোপচাৰ আদিৰ দ্বাৰা সহজেই পেট নকটাকৈ পাথৰ আতৰাব পাৰি৷\nগ’লব্লাডাৰ অপাৰেচন কৰোতে পাথৰৰ লগতে গ’লব্লাডাৰ বা পিত্তস্থলীটো ও কাটি পেলোৱা হয়৷ ইয়াৰ বাবে ৰোগীৰ সাধাৰনতে একো অসুবিধা নহয় যদিও চৰ্বী যুক্ত বস্তু খালে হজম নহব পাৰে৷ পাতল পাইখানা হব পাৰে৷ সেয়েহে চৰ্বী যুক্ত বস্তু কমাই খাব লাগে৷ ঘিঁউ,\nমাখন, মাংস, তেলত ভজা বস্তু নোখোৱাকৈ থকা ভাল৷\nশেষত সকলোকে কও“ দেহা থাকিলেহে বেহা“\nৰোগ মানে কি? (উদ্দীপ তালুকদাৰ)\nগোৰোহাৰ বিষ, কাৰণ আৰু ইয়াৰ ঘৰুৱা চিকিৎসা – ডাঃ অনুপ বৈশ্য\nএঞ্জেলিনা জ’লীৰ স্তনকৰ্তন অপাৰেশ্যন আৰু জিনৰ বেহা! -(উদ্দীপ তালুকদাৰ)


৫৫ বছৰৰ পিছতো ছুপাৰ হট ছলমান, ভাইজানে প্ৰতিদিনে কি খায়? ছলমানৰ প্ৰিয় খাদ্য কি? ছলমান খানৰ দৰে ৫৫ বছৰৰ পিছতো তৰুণ আৰু সতেজ হৈ থাকিব বিচাৰে নেকি? জানি লওক ভাইজানৰ খাদ্যৰ ছিক্ৰেট।\nHome৫৫ বছৰৰ পিছতো ছুপাৰ হট ছলমান, ভাইজানে প্ৰতিদিনে কি খায়? ছলমানৰ প্ৰিয় খাদ্য কি? ছলমান খানৰ দৰে ৫৫ বছৰৰ পিছতো তৰুণ আৰু সতেজ হৈ থাকিব বিচাৰে নেকি? জানি লওক ভাইজানৰ খাদ্যৰ ছিক্ৰেট।\nছলমান খান বলীউডৰ এজন এভাৰগ্ৰীণ আইকন! আনকি ৫৫ বছৰ বয়সতো ছলমানে আজিৰ তাৰিখৰ নতুন নায়কসকলকো গ'ল খুৱাই দিব পাৰে! ছলমান খানৰ যেন বয়স হোৱাই নাই, একোটেই যেন ডাঙৰ হ'ব নিবিচাৰে ছলমান! এতিয়াও চৰ্বিহীন আটিল শৰীৰ, মসৃণ ত্বক, কোনো ৰেখা নাই ছালত! ছলমান খান স্বাভাৱিকতে এজন অতি ফিটনেছ ফ্ৰিক লোক আৰু তেওঁৰ কাঢ়া দৈনন্দিন ৰুটিনত ব্যায়াম নিয়মিত ভাৱে থাকেই। কিন্তু কেৱল ব্যায়াম কৰিলেইটো নহয়! বয়সত ফিট থকাবলৈ হ'লে খোৱা-লোৱাও কৰিব লাগিব সঠিকভৱে। এতিয়া প্ৰশ্ন হৈছে, দৈনিক আহাৰত ভাইজানে কি খায়? তেওঁৰ প্ৰিয় খাদ্য কি?\nসাধাৰণতে ভাইজানে তেলেতীয়া আৰু মচলাযুক্ত খাদ্য, জাংক ফুড পৰিহাৰ কৰে। ৰাতিপুৱাৰ আহাৰত তেওঁ মৌ মিহলি কৰা এগিলাচ নেমু পানী পান কৰে। প্ৰ'টিন আৰু কাৰ্বোহাইড্ৰেটসমৃদ্ধ জলপানৰ সৈতে, চাৰিটা কণীৰ অমলেট। অমলেট ভাইজানৰ অতি প্ৰিয়। কোনোবা দিনা ৪টা কণীৰ বগা অংশ আৰু ২টা বয়ল কণী খায়।\nছলমান খানে সপ্তাহত চাৰিদিন আবেলি কেৱল ফল খায়। বাকী তিনিদিনৰ পিছত চলমান খানে দক্ষিণ ভাৰতীয় খাদ্য যেনে দোছা, ইডলি, উথপম আদি খায়। কেতিয়াবা দক্ষিণ ভাৰতীয় খাদ্যৰ সলনি চালাড আৰু গ্ৰিল কৰা মাছ খায়। কোনোবা দিনা দুপৰীয়া সোৱাদ সলনি কৰি খায় ভাত। লগত মুৰ্গী, পিঠা আৰু পছন্দৰ পাচলি।\nৰাতি ছলমান খানে চিকেন আৰু চালাড খাবলৈ ভাল পায়। ছলমানে মাজে মুখৰনৰুচুৰ বাবে অলমন্দ বাদাম কীবলৈ ভাল পায়।


ভোকৰ ভাতসাজ – দিপাংকৰ চৌধুৰী – ফটাঢোল\nOctober 3, 2018 লটিঘটি\t27 Comments\nভোকৰ ভাতসাজ – দিপাংকৰ চৌধুৰী\nপ্ৰধান শিক্ষক হৰেন ডেকাই ওচৰৰে গাঁৱৰ প্ৰাথমিক বিদ্যালয় এখনত বহুবছৰ ধৰি শিক্ষকতা কৰি আছে। সেয়েহে গাঁৱখনৰ মানুহবোৰৰ লগত এটা ভাল আন্তৰিক সম্পৰ্ক গঢ়ি উঠাৰ লগতে মানুহবোৰৰ স্বভাৱ-চৰিত্ৰৰ লগত ভালদৰে চিনাকি হৈ পৰিছিল। আজিৰ পৰা দুবছৰমান আগতে সহকাৰী শিক্ষক হিচাপে যোগদান কৰা জীৱনে কিন্তু ইমান ভালদৰে বুজি উঠা নাছিল। মাজে মাজে প্ৰধান শিক্ষকৰ পৰা অঞ্চলটোৰ সম্পৰ্কে তথা বিদ্যালয়লৈ আহ যাহ কৰি থকা মানুহবোৰৰ বিষয়ে কিছু কথা গম পাই আহিছে।\nজীৱনে বিদ্যালয়ত যোগ দিয়াৰ পৰাই দেখি আহিছে যে বিদ্যালয়ৰ সন্মুখতে মানুহ এঘৰে ধুনীয়াকৈ ঘৰ এটা নিৰ্মাণ কৰি আছিল। ঘৰটোৰ গৰাকীজন আকৌ বিদ্যালয়ৰ লগত ওতঃপ্ৰোত ভাবে জড়িত। সেইবাবে তেওঁ বিদ্যালয়লৈ প্ৰায়েই আহে আৰু দিহা পৰামৰ্শ দি থাকে। সাধাৰণতে ঘৰটোৰ গৰাকীজন বিদ্যালয়লৈ জিৰণিৰ সময়তহে আহে আৰু কথাৰ মহলা মৰাৰ চলেৰে দুপৰীয়াৰ চাহ কাপ মিলাই যায়।প্ৰথমতে চাহ নাখাওঁ বুলি কয় যদিও দিয়াৰ পিছত কিন্তু খাবলৈও নেৰে। তেওঁ যোৱাৰ পিছত প্ৰধান শিক্ষকে সহকাৰী শিক্ষক জীৱনক ক’বলৈ ধৰে-“দেখিলানে এওঁক, কেনে ধৰণৰ মানুহ! নাখাওঁ বুলি এনেই কয়, দিলে কিন্তু খাবলৈ নেৰে।”\n“অ’ছাৰ, কথাটো ময়ো লক্ষ্য কৰি আহিছোঁ। তেওঁ সদায় এইখিনি সময়তহে আহি উপস্থিত হয়।”- হাঁহি হাঁহি জীৱনেও এনেদৰে কয়।\nতাৰ পিছত হৰেন মাষ্টৰেও হাঁহি হাঁহি কয়, “দুপৰীয়াৰ চাহ কাপ ইয়াতেই মিলাবলৈ আহে তেওঁ। চাওঁ ৰ’বাচোন, বৰকৈ লেকচাৰ মাৰি থাকে নহয়, ঘৰ ল’বৰ দিনা খানাটো কেনেদৰে খুৱাই দেখা পাম।”\nচাহ খাবলৈ আহি কথা চোবাই থকা মানুহজনৰ কথাৰ পৰা জীৱনে এইটো স্পষ্টভাৱে বুজি উঠিছিল যে তেওঁ বহু দূৰসম্পৰ্কীয় মানুহৰ ঘৰ বিচাৰি বিচাৰি গৈ ভাত পানী খাই বৈ আৰামত আহে। মানুহজনৰ সেইবোৰ কথা শুনাৰ পিছত হেড মাষ্টৰে জীৱনক কয় -“এওঁ কিন্তু আলহী বিচৰাত খুব ভাল জানা! তেওঁৰ ঘৰত হ’লে কিন্তু মই কোনো আলহী অহা নেদেখিলো।” হেড মাষ্টৰৰ কথা শুনি জীৱনে হাঁহি ৰখাব নোৱৰা হৈ যায়।\nকেতিয়াবা হেড মাষ্টৰে কথা প্ৰসংগত কৈ দিয়ে মানুহজনক-“দাদা, নতুন ঘৰ লোৱাৰ দিনা আমাক ভালদৰে এসাজ খুৱাব আকৌ দেই।”\n“হেহ্ ডেকা, সেইটো আৰু মোক ক’ব লাগেনে! ভালকৈ এসাজ খাম দিয়ক আমি একেলগে”-মানুহজনে সেপ ঢুকি ঢুকি কয়।\nহেড মাষ্টৰ হৰেনে জানি বুজিয়ে তেওঁক এনেদৰে কৈ মনটো জুখি চাই আৰু যোৱাৰ পিছত জীৱনক এনেদৰে কৈ কৈ হাঁহে, দাদাৰ চাগে বুকুৰ ধপধপনি বাঢ়ি গৈছে হা। চিন্তা বাঢ়ি যাব এতিয়া তেওঁৰ। ইতিমধ্যে মানুহজনৰ ঘৰটো সম্পূৰ্ণ হৈ উঠিছিল আৰু থাকিব পৰা সকলো সুবিধা হৈ গৈছিল। কিন্তু ক’তা ঘৰ লোৱাৰ একো উমঘামেই নাছিল। এদিন দুদিনকৈ এপদ দুপদকৈ বস্তু কঢ়িয়াই কঢ়িয়াই থাকিবলৈ লৈছিল। তাকে দেখি দুয়ো মাষ্টৰে কোৱা কুই কৰিছিল -“আমাক আৰু খুৱাব ক’ত হে ! ঘৰটোতো দেখোন একো গৃহপূজা নকৰিলে।” এনেদৰে দুয়ো মাষ্টৰৰ মনৰ আশা মনতেই মৰহি গৈছিল। খাম খাম বুলি দুয়োটাই জিভাৰ পানী পেলাই থাকোঁতেই গৈছিল।\nকিন্তু এদিন হঠাৎ দুয়োজনৰ ধাৰণা সম্পূৰ্ণ সলনি কৰি মানুহজন বিদ্যালয়লৈ আহি কৈছিল-“তোমালোকক আমি নতুন ঘৰত সোমোৱাৰ পৰা মাতিবলৈ পৰাই নাই নহয়! বেয়া নাপাবা। কাইলৈ বিদ্যালয় ছুটীৰ পিছত দুয়োজনে ঘৰত এপাক সোমাই যাবাচোন।”\nমানুহগৰাকীৰ কথা শুনি হেডমাষ্টৰে জীৱনক কলে-“কি শুনিছো হে! মই শুনা কথাটো সত্য নে! নিজৰ কাণদুখনকে বিশ্বাস কৰিব পৰা নাই চোন।”\n“ছাৰ কথাবোৰ ইমান নিগেটিভলি কিয়নো চিন্তা কৰে! কেতিয়াবা পজিটিভলিও ভাবি চাবচোন।আমাক আৰু এনেই মাতিব নে কিবা”-এইবুলি কৈছিল জীৱনে।\nভাড়াৰূমত থকা জীৱনে পুৱা ভাত নোখোৱাকৈ পিছদিনা বিদ্যালয়লৈ গৈছিল। সদায় ৰূমত ভাত বনাই বনাই এলাহো লাগে তাৰ,কিমান আৰু নিজে বনাই বনাই খাব! দুপৰীয়া যিহেতু নিমন্ত্ৰণ আছেই, গতিকে ভালকৈ এসাজ জুতি লগাই এনেও খাবলৈ পাব। বিদ্যালয় ছুটীৰ পিছত দুয়োজনেই যাবলৈ ওলাইছিলেই, ঠিক তেনেকুৱাতে মানুহজনে ঘৰৰ বাৰণ্ডাৰ পৰাই চিঞৰি ক’লে -“সোনকালে আহা খুড়ীয়েৰা ৰৈ আছে।”\nদুয়ো গৈ ভিতৰতে বহিলে। ইফালে জীৱন মাষ্টৰে ভোকত ৰ’ব পৰা নাছিল, পেটটোত যেন নিগনিহে দৌৰা দৌৰি কৰি ফুৰিছিল! মনে মনে সি ভাবিলে চাহ দিলে ডাইৰেক্ট নাখাওঁ বুলি ক’ব। এতিয়া আৰু চাহ খোৱাৰ সময় নাই, ভাতেই খাব। ইফালে কথাচহকী মানুহজনে কথাৰ মহলা আৰম্ভ কৰি দিছিল, তেওঁৰ সেই চাকৰিকালৰ কথাৰ পৰা আৰম্ভ কৰি আলহী অতিথিৰ কথালৈ। যথাসময়ত মানুহজনৰ ঘৈণীয়েকে ট্ৰেত ধুনীয়াকৈ দুগিলাচ পানী আৰু দুকাপ ৰঙাচাহ আৰু প্লেটত দুখন মেৰি বিস্কুট আনি তেওঁলোকৰ সন্মুখত থৈ দিলে। জীৱন মাষ্টৰে নাখাওঁ বুলি মুখ মেলাৰ আগতে মানুহজনীয়ে কৈছিল -“আজি বৃহস্পতিবাৰ যে আমি দিনটো উপবাসে থাকোঁ। আৰু মালপোৱা, লুচি বনাবলৈও আজি তেলত ভজা বস্তু একো নাখাওঁ। সকলো বইল খাওঁ।”\nজীৱন মাষ্টৰৰ মেলা মুখ মেলা হৈয়ে থাকিল। হেড মাষ্টৰে চাগে সহকাৰী জীৱনৰ অৱস্থাটো বুজি পাইছিল আৰু তেওঁৰ মুখলৈ চাই চেপি চেপি হাঁহি এটা মাৰি মেৰি বিস্কুটেৰে চাহ খাবলৈ ধৰিছিল।\nপেটৰ ভোক পেটতে লৈ ঠোঁট মুখ চেলেকি সেইদিনা ৰূমলৈ আহি জীৱন মাষ্টৰে কুকাৰতে একেলগে চাউলৰ লগতে আলু সিজাই, আলু পিতিকাৰে ভোকৰ ভাতসাজ খাই বিচনাত দীঘল দি পৰি থাকিল।\n« শাৰদী ৰাণী, তুমি কিয় আহিলা : সদানন্দ ভূঞা\nকথোপকথন – মানস শইকীয়া »\nধন্যবাদ মৌচুমী বা\nনাখাওঁ বুলি কৈ…পেটে পেটে খাম খাম বুলি ভবা মানুহ বহুত আছে,\nভাল লাগিলে পঢ়ি।\nহে:হে: তাকেই।ধন্যবাদ দেই\nধন্যবাদ নীলাক্ষী বাইদেউ\nবহু মানুহ আছে দেই তেনেকুৱা। নিজে বেলেগৰ তাত দকচি খাব জানে নিজে একো খুৱাব নোৱাৰে। ভাল লাগিল।\nতাকেই তবিবৰ দা।ধন্যবাদ দেই\nBaah..ki he bhagin..ktiar pra lixa korila?? Vl lagise de lixoni xini..\nএই গ্ৰুপটোতে চেষ্টা কৰিছোঁ মৃগাংক।ধন্যবাদ ভাই।\nনিজে উপবাসে থকাৰ দিনা ঘৰলোৱা খাবলৈ আনক মাতিবলৈ বৰ সুবিধাচোন।\nভাল লাগিল দিপাংকৰ\nধন্যবাদ মন্দিৰা বা\nতামাম লাগিল দেই এইটো দিপাংকৰ ৷


nigerian-security-forces-killed-18-people-during-curfew-enforcement-skd– News18 Assam\nলকডাউন ভংগ কৰাৰ বাবেই এইখন দেশত ১৮জনক গুলীয়াই হত্যা\nশ্ৰীলংকাই ভাৰত আৰু চীন দুয়োৰে সৈতে বন্ধুত্ব বৰ্তাই ৰাখিবঃ মহিন্দা ৰাজাপাকচে\nচীনৰ সৈতে সীমাৰ সংঘাত, মনমোহন সিঙে দেখুৱাই থৈ যোৱা পথেৰে আগবাঢ়িব নে কি নৰেন্দ্ৰ মোদী?\nসীমান্ত উত্তেজনাৰ মাজতে চীনা সৈন্যক যুদ্ধৰ কাৰণে সাজু হোৱাৰ আহ্বান জিনপিঙৰ, ৫মে’ত চীনা সৈনিকে শিল দলিয়াই আৰম্ভ কৰিছিল সংঘাত\nকোৰোণাৰ পৰা মুক্তি পাবলৈ হোমিঅ’পেথিৰ বৃহৎ সাফল্য! মাহত ৬দিন এই ঔষধ খোৱাৰ পৰামৰ্শ চিকিৎসকৰ\nUpdated:April 17, 2020, 10:26 AM IST\nৰাষ্ট্রীয় মানৱ অধিকাৰ আয়োগে কয় যে নাইজেৰিয়াৰ ২৪খন ৰাজ্যৰ পৰা নিৰাপত্তাৰক্ষীয়ে মানৱ অধিকাৰ উলংঘন কৰা ঘটনাৰ ১০৫খন অভিযোগ পত্ৰ আহিছে।\nLast Updated: April 17, 2020, 10:26 AM IST\nকোৰোণা ভাইৰাছৰ সংক্ৰমণ ৰোধ কৰাৰ বাবে বিশ্বৰ কেইবাখনো দেশে লকডাউন ঘোষণা কৰিছে। কিন্তু লকডাউনৰ মাজতে একাংশ লোকে কোনো কাৰণ নথকাকৈয়ে ৰাজপথলৈ ওলাই অহা পৰিলক্ষিত হয়। ইমানেই নহয়, কাৰফিউ ভংগ কৰিও বাহিৰলৈ ওলাই আহিছে জনতা। নাইজেৰিয়াত এইদৰে নিয়ম ভংগ কৰা লোকৰ ওপৰত আৰক্ষীয়ে চলালে গুলী। এতিয়ালৈকে ১৮জন লোকৰ মৃত্যু হৈছে আৰক্ষীৰ গুলীত। এই সংখ্যা দেশখনত কোৰোণা ভাইৰাছত আক্ৰান্ত হৈ মৃত্যু হোৱা লোকৰ সংখ্যাতকৈ অধিক। নাইজেৰিয়াত কোৰোণা ভাইৰাছত এতিয়ালৈকে ১৩জন লোকৰ মৃত্যু হৈছে।\nএক ৰিপ’ৰ্টত ৰাষ্ট্রীয় মানৱ অধিকাৰ আয়োগে কয় যে নাইজেৰিয়াৰ ২৪খন ৰাজ্যৰ পৰা নিৰাপত্তাৰক্ষীয়ে মানৱ অধিকাৰ উলংঘন কৰা ঘটনাৰ ১০৫খন অভিযোগ পত্ৰ আহিছে। অৱশ্যে চৰকাৰৰ মতে এতিয়ালৈকে আৰক্ষীৰ গুলীত ১২জন লোকৰ মৃত্যু হৈছে। উল্লেখযোগ্য যে নাইজেৰিয়াত ৩০ মাৰ্চৰ পৰা লকডাউন অব্যাহত আছে।\nতিনিচুকীয়া জিলাত তিনিজনৰ Covid-19 পজিটিভ


সেইদিনা এন.ডি.টি.ভি.ত বিশিষ্ট সাংবাদিক শেখৰ গুপ্তাই আঁত ধৰা 'Walk the Talk' অনুষ্ঠানটো চাইছিলোঁ। মই এই কথা স্বীকাৰ কৰোঁ যে এই অনুষ্ঠানটোৰ মই নিয়মীয়া দৰ্শক নহয়। দুজন কলেজীয়া ছাত্ৰৰ সৈতে মত বিনিময়ৰ সেইদিনাৰ অনুষ্ঠানটো মই আদিৰ পৰা শেষলৈকে চাবলৈ বাধ্য হৈছিলোঁ। সেই ছাত্ৰ দুজন আছিল জনপ্ৰিয় ই-কমাৰ্চ চাইট স্নেপডীলৰ জন্মদাতা কুনাল বেহল আৰু ৰোহিত বনছল। মাত্ৰ ছবছৰৰ ভিতৰত দুই লাখ পয়সত্তৰ হাজাৰ বিক্ৰেতা আৰু ত্ৰিশ মিলিয়ন সামগ্ৰীৰে ভাৰতৰ ছয় হাজাৰ নগৰ-চহৰলৈ ব্যৱসায় প্ৰসাৰিত কৰিছে স্নেপডীলে। ত্ৰিশ বছৰৰ কম বয়সতে ব্যৱসায়িক দক্ষতাৰে এই দুজন তৰুণে উদ্যোগ ক্ষেত্ৰত পৰিচয় গঢ়িবলৈ সক্ষম হৈছে।\nশেখৰ গুপ্তাৰ সৈতে বাৰ্তালাপত তেওঁলোকে ব্যৱসায় আৰম্ভ কৰোঁতে সন্মুখীন হোৱা মৃত্যুমুখী অভিজ্ঞতাৰ কথা ব্যক্ত কৰিছিল।তেওঁলোকে বৰ্ণনা কৰিছিল ২০০৭ চনৰ কথা। তেওঁলোকৰ বেংক একাউন্টত মাত্ৰ পঞ্চাশ হাজাৰ টকা জমা আছিল কিন্তু পিছদিনা তেওঁলোকে কৰ্মচাৰীক পাঁচ লাখ টকাৰ দৰমহা আদায় দিব লগীয়া আছিল। সেয়া এনে এক দুৰ্যোগপূৰ্ণ সময় আছিল যে তেওঁলোকে ব্যৱসায়টো বন্ধ কৰি দিব পাৰিলেহেঁতেন। চাকৰি কৰিও তেওঁলোক সফল হ'ব পাৰিলেহেঁতেন। কিন্তু তেনে পৰিস্থিতিটো কুনাল আৰু ৰোহিতে হাৰ নামানিলে। বন্ধু-বৰ্গৰ পৰা টকা ধাৰলৈ লৈ ব্যৱসায় অব্যাহত ৰাখিলে। পুনৰ শেহতীয়াভাৱে ২০১৩ চনত তেওঁলোকৰ একে ধৰণৰ দুৰ্যোগ হৈছিল যেতিয়া বেংকত জমা এক লাখ ডলাৰৰ বিপৰীতে কৰ্মচাৰীক দিবলগীয়া আছিল পাঁচ লাখ ডলাৰৰ দৰমহা। কিন্তু তেওঁলোক দৃঢ় প্ৰতিজ্ঞা আৰু দূৰদৃষ্টিৰে আগবাঢ়ি আজিৰ অৱস্থাত উপনীত হবলৈ সক্ষম হ'ল কুনাল বেহেল আৰু ৰোহিত বানছাল। যেতিয়া তেওঁলোকক প্ৰশ্ন কৰা হৈছিল যে এনে প্ৰত্যাহ্বানমূলক পৰিস্থিতিত কি কথাই তেওঁলোকক আগবাঢ়ি যাবলৈ সাহস দিছিল। উত্তৰত তেওঁলোকে প্ৰত্যয়েৰে কৈছিল যে সেয়া আছিল তেওঁলোকৰ নিজৰ ওপৰত আৰু ব্যৱসায়ৰ ওপৰত থকা বিশ্বাস।\nএই কথাষাৰে মোক নষ্টালজিক কৰি পেলাইছিল।মোৰ নিজা কিছুমান অভিজ্ঞতালৈ মনত পৰিছিল।ষ্টাৰ্ট আপৰ এই যুগত, আম আদমী পাৰ্টিও এক ধৰণৰ ৰাজনৈতিক ষ্টাৰ্ট আপ। ইয়াৰ উৎস আছিল আন্না হাজাৰেৰ দুৰ্নীতি বিৰোধী আন্দোলন। কিন্তু এই আন্দোলনো দুটা দিশত বিভক্ত হৈছিল। আন্দোলনৰ আন এজন নেতা অৰবিন্দ কেজৰিৱাল আৰু তেওঁৰ সমৰ্থকে গঢ় দিয়া ৰাজনৈতিক দলক সমৰ্থন কৰা নাছিল আন্নাই। তেওঁৰ নাম দলত ব্যৱহাৰ কৰিবলৈ অনুমতি দিয়া নাছিল। মহাত্মা গান্ধীৰ দৰে আন্না হাজাৰেৰো হাজাৰ হাজাৰ সমৰ্থক আছিল। তেওঁ যি কথা কৈছিল মানুহে বিশ্বাসেৰে লৈছিল। তেওঁৰ অবিহনে এটা আন্দোলন আগবঢ়াই নিয়াৰ কথা ভবাটো অসম্ভৱ আছিল। কিন্তু আন্না নিজৰ সিদ্ধান্তত অটল আছিল। এয়া এক জীৱন মৰণৰ সন্ধিক্ষণ হৈ পৰিছিল। আন্দোলনে নিজৰ স্বকীয়তা হেৰুৱাই পেলাইছিল আৰু ৰাজনীতিৰ বাহিৰে কোনো উপায় নাছিল। কিন্তু আন্নাৰ অবিহনে ৰাজনৈতিক দল সম্ভৱ হ'বনে সেয়াও চিন্তাৰ বিষয় আছিল। এচাম লোকে ধৰি লৈছিল যে আন্নাৰ অবিহনে এটা ৰাজনৈতিক দলৰ ভৱিষ্যতো অৰ্থহীন। এনে সংঘাতপূৰ্ণ সময়ত কেজৰিৱালে আন্নাৰ অবিহনে আগবাঢ়ি যোৱাৰ সিদ্ধান্ত গ্ৰহণ কৰিলে।\nপ্ৰথম লক্ষ্যস্থান হিচাপে দিল্লীক বিবেচনা কৰা হ'ল। বছৰটোৰ ভিতৰতে নিৰ্বাচন সমাগত আছিল। সকলোকে একগোট কৰি তেওঁলোকক সংগঠিত কৰা আৰু বিজেপি/কংগ্ৰেছৰ একমাত্ৰ বিকল্প বুলি দিল্লীৰ জনতাক পতিয়ন নিওৱাটো যথেষ্ট কঠিন কাম আছিল। এই কথাত দ্বিমত নাই যে দুৰ্নীতি বিৰোধী আন্দোলনৰ কেন্দ্ৰস্থল আছিল দিল্লী। সেয়ে, দিল্লীৰ জনতাৰ মাজত অৰবিন্দ কেজৰিৱালৰ এক ভাৱমূৰ্তি আগৰেপৰাই আছিল। কিন্তু প্ৰতিটো চুকে-কোণে ৰাজনৈতিক নীতি প্ৰসাৰিত কৰি বিজেপি/কংগ্ৰেছক পৰাজিত কৰাৰ প্ৰতিশ্ৰুতিৰে জনতাক বিশ্বাসত অনাটো টান কাম আছিল। প্ৰশ্ন আছিল, আমি পাৰিমনে?\nদলটোৰ বিশ্বাস আছিল যে ই পাৰিব আৰু সেয়া কৰি দেখুৱালে। যেতিয়া নিৰ্বাচনৰ ফলাফল ঘোষণা কৰা হ'ল, ৰাজনৈতিক পণ্ডিত সকল আচৰিত হৈছিল। গতানুগতিক চিন্তা প্ৰবাহত আউল লাগিছিল। আম আদমীক চাৰি খনতকৈ বেছি আসন দিয়া হোৱা নাছিল। কিন্তু সমালোচক সকলে এই দলৰ জয়ক বিপ্লৱ বুলি অভিহিত কৰিছিল। অসম্ভৱ সম্ভৱ হৈ উঠিল আৰু তাতোকৈ আচৰিত কথা আন্না হাজাৰেৰ অবিহনে সম্ভৱ হৈ উঠাটো। কিন্তু এয়া কেনেকৈ হ'ল? আত্ম বিশ্বাস আৰু লক্ষ্য প্ৰাপ্তিৰ দৃঢ়তা। মোৰ কথাবোৰ বাৰু কুনাল বেহেল আৰু ৰোহিত বানছালৰ দৰে লাগিছে নেকি?\nদিল্লীত ক্ষমতালৈ অহাৰ পিছত ৪৯ দিনত আপে পদত্যাগ কৰাৰ সিদ্ধান্ত ল'লে। সকলো আচৰিত হৈছিল। ৰাজনৈতিক সমালোচক, বিশেষজ্ঞ সকলে মন্তব্য কৰিছিল যে আপৰ পুনৰ উত্থান সম্ভৱ নহয়। সেই সময়ত চাৰিওফালে মোদী জনপ্ৰিয় হৈ পৰিছিল। ভাৰতে তেওঁৰ মাজত ভৱিষ্যত নেতা এজন দেখা পাইছিল। দিল্লীৰ সংসদীয় নিৰ্বাচনত আপে সকলো আসন হেৰুৱাইছিল। আপ আৰু ইয়াৰ নেতৃবৰ্গক সাধাৰণ জনতাই ঠাট্টা কৰিছিল। মোদীৰ জনপ্ৰিয়তা বাঢ়ি গৈছিল। তেওঁ অকলেই চাৰিখন ৰাজ্যৰ বিধান সভাৰ নিৰ্বাচনত জয়ী হৈছিল। দিল্লী আছিল পঞ্চমখন। এয়া আমাৰ বাবে জীৱন মৰণৰ পৰিস্থিতি হৈ পৰিছিল। আমি হতাশ হৈছিলো কিন্তু হাৰি যোৱা নাছিলো। অৰবিন্দ কেজৰিৱালে পদত্যাগ কৰা কথাটো লৈ মানুহবোৰ ক্ষুব্ধ হৈছিল। আমি নিজকে পুনৰ সংগঠিত কৰিব লগীয়া হৈছিল। আমাৰ বিশ্বাস আছিল যে আমি পুনৰ জয় লাভ কৰিম।\nমানুহে আমাক বিশ্বাস কৰিছিল। তেওঁলোকে বুজি পাইছিল যে আমি পৰিপক্ক নহলেও দুৰ্নীতি পৰায়ণ নহয়। আমি পুনৰ মানুহৰ মাজলৈ যোৱাৰ সিদ্ধান্ত ল'লো। আমি পদত্যাগৰ বাবে ক্ষমা খুজিলো। দিল্লীক লৈ কৰা আমাৰ পৰিকল্পনা দেখুৱালো আৰু বিশ্বাস দিলো যে আমি শাসন কৰিবলৈ সমৰ্থবান। কিন্তু আমি এই কথাও বুজি পাইছিলো যে বিগত ত্ৰিশ বছৰৰ আটাইতকৈ শক্তিশালী প্ৰধান মন্ত্ৰী মোদীৰ বিৰুদ্ধে আমি যুদ্ধ কৰিছোঁ। ডেভিদ আৰু গোলিয়াথৰ দৰে আছিল এই যুদ্ধ। তেওঁৰ সম্পদ আৰু টকা-পইচা আছিল। সৰ্বোপৰি তেওঁৰ এটা অলীক বিশ্বাস আছিল যে তেওঁ কেতিয়াও পৰাজিত নহয়।আমাৰ কি আছিল? সম্পদ, টকা-পইচা একো নাছিল। কিন্তু আমাৰ আছিল এটা পৰিকল্পনা যিটোৱে পৰিৱৰ্তন সূচনা কৰিব পাৰে।আমাৰ পৰিকল্পনাক এচাম মানুহে বিশ্বাস কৰিছিল।\nএই পৰিকল্পনাটো কি আছিল? বৰ্তমানৰ দুৰ্নীতিগ্ৰস্ত ৰাজনীতি আৰু ৰাজনীতিকে আমাৰ দেশখন লুটি আছে আৰু এই লুন্ঠনৰাজ বন্ধ হবলৈ এটা পৰিৱৰ্তন লাগে। ভাৰতবৰ্ষই উপযুক্ত নেতা এজন বিচাৰে। সাধাৰণ মানুহৰ ক্ষমতাৰেই ক্ষমতাশীল আম আদমী। এই পৰিকল্পনা স্বচ্ছ, নিকা আৰু গ্ৰহণযোগ্য ৰাজনীতিৰ পৰিকল্পনা। এই পৰিকল্পনা চালক, পৰিচালক আৰু অনুঘটকৰ পৰিকল্পনা। আপ হল এখন বাহন। এই পৰিকল্পনাৰ শক্তি আমি জানিছিলো আৰু বিশ্বাস কৰিছিলো যে মানুহে ইয়াক আঁকোৱালি ল'ব। আমি হতাশ হোৱা নাছিলো আৰু ধৈৰ্য ধৰিছিলো। সেয়ে, আমি পুনৰ আজিৰ পৰ্যায়ত উপনীত হৈছোঁ।আমি ৭০ খন আসনৰ ৬৭ খন লাভ কৰিছিলোঁ। এই জয় আছিল ঐতিহাসিক আৰু অকল্পনীয়।\nএতিয়া দিল্লীত এনে এখন চৰকাৰ আছে যি শাসনৰ ক্ষেত্ৰত দেশৰ বাবে আদৰ্শ দাঙি ধৰিব পাৰিছে। যি পৰিকল্পনাই দিল্লীত আমাক জয়ী কৰালে সেই একেই পৰিকল্পনাৰ ঢৌৱে পঞ্জাবতো জোকাৰণি তুলিছে। সকলো ঠিকে থাকিলে আমি অহা ২০১৭ চনত পঞ্জাবৰ লগতে আন ৰাজ্যতো একে ফলাফল পাম। যদি কুনাল আৰু ৰোহিতে তেওঁলোকৰ সংগ্ৰামত পৰাজয় স্বীকাৰ কৰিলেহেঁতেন, তেন্তে শেখৰ গুপ্তাই উদ্যোগী তৰুণ হিচাপে তেওঁলোকৰ সাক্ষাৎকাৰ নল'লেহেঁতেন। যদি অৰবিন্দ আৰু তেওঁৰ সমৰ্থকে সেই পৰিকল্পনাক বিশ্বাসত নল'লেহেঁতেন, তেন্তে মই যি লিখি আছোঁ, সেয়া নিলিখিলোহেঁতেন। ষ্টাৰ্ট আপ মানেই হল পৰিকল্পনা, আত্ম বিশ্বাস, প্ৰত্যয় আৰু ধৈৰ্যৰ সমষ্টি। যি এই কথা বুজি পায়, তেওঁলোক জয়ী হয়। ৰোহিত আৰু কুনাল সংগ্ৰামী বিজেতা। তেওঁলোকক শুভকামনা জনাইছোঁ।\n(লেখক এজন প্ৰাক্তন সাংবাদিক আৰু বৰ্তমান আম আদমী প্ৰকাশিত মতামত লেখকৰ নিজৰ । য়ৰ ষ্টৰীৰ সৈতে ইয়াৰ কোনো সম্পৰ্ক নাই )


बाइबिल छंद विषय पर: समय -> परमेश्वर\n২ কৰিন্থীয়া 6:2\nকিয়নো তেওঁ কৈছে, “মই গ্ৰাহ্য-কালত তোমাৰ প্ৰাৰ্থনা শুনিলো; আৰু পৰিত্ৰাণৰ দিনা তোমাৰ উপকাৰ কৰিলোঁ।” চাওক, এতিয়া পৰমগ্ৰাহ্য কাল; এতিয়াই পৰিত্রাণৰ দিন৷\nনিজ নিজ উপযুক্ত সময়ৰ বাবে ঈশ্বৰে সকলোবোৰ ঠিক কৰি ৰাখিছে। তেওঁ মানুহৰ হৃদয়বোৰত অনন্ত কাল ৰাখিছে। তথাপিও আদিৰ পৰা অন্তলৈকে ঈশ্বৰে যি যি কাম কৰিছে মানুহে তাক বুজিব পৰা নাই।\nতোমাৰ হাততেই মোৰ সকলো সময় আছে, মোৰ শত্রু আৰু তাড়নাকাৰীবোৰৰ হাতৰ পৰা তুমি মোক উদ্ধাৰ কৰা।\nএই কাৰণে আপোনালোকে এই কাল জানে যে, এতিয়াই টোপনিৰ পৰা সাৰ পাবৰ সময় হ’ল; কিয়নো প্ৰথমে যেতিয়া আমি বিশ্বাস কৰিলোঁ, তেতিয়াতকৈ এতিয়া পৰিত্রাণ আমাৰ ওচৰ হ’ল।\nযদি তুমি এই সময়ত নিজম দি থকা, তেনেহলে যিহুদী লোকসকলক সহায় আৰু উদ্ধাৰ কৰিবলৈ আন কোনো ঠাইৰ পৰা কোনো এজন আহিব; কিন্তু তুমি আৰু তোমাৰ পিতৃ-বংশ বিনষ্ট হ’ব। কোনে জানে এই বিপদৰ সময়ৰ বাবেই হয়তু তুমি ৰাণী পদ পাইছা?”\n কিন্তু পিতৃৰ বাহিৰে সেই সময় বা দিনৰ প্ৰসংগত কোনো এজনে নাজানে, সেয়া স্বৰ্গৰ দূতেই হওক বা পুত্ৰই হওক৷ সেই বিষয়ে সাৱধান হোৱা! পৰ দি প্ৰাৰ্থনা কৰি থাকা; কিয়নো সেই সময় কেতিয়া আহিব, এই বিষয়ে তোমালোকে নাজানা।\n২ পিতৰ 3:8-9\n কিন্তু, প্ৰিয় সকল, আপোনালোকে এই কথা নাপাহৰিব যে ঈশ্বৰৰ আগত এদিনেই হাজাৰ বছৰৰ নিচিনা আৰু হাজাৰ বছৰেই এদিনৰ নিচিনা। প্ৰভুৱে নিজ প্ৰতিজ্ঞাৰ কথাত তেনে পলম নকৰে; কোনোৱে যদি পলম কৰা বুলি ভাবে, এনে নহয় ঈশ্বৰে কোনো এজনো যাতে বিনষ্ট নহয়, কিন্তু সকলোৱে যেন মন-পালটন কৰে সেয়ে তেওঁ আমাৰ কাৰণে ধৈর্য ধৰি আছে৷\n বাহিৰা লোকৰ প্ৰতি জ্ঞানেৰে আচৰণ কৰিব আৰু সময়ক জ্ঞানেৰে ব্যৱহাৰ কৰিব। আপোনালোকৰ বাৰ্তালাপ যেন সদায় অনুগ্ৰহযুক্ত হৈ থাকক আৰু আস্বাদযুক্ত লোণৰদৰে, কোন জনক কেনেকৈ উত্তৰ দিব লাগে, সেই বিষয়ে যেন আপোনালোকে জানি লওঁক৷\n১ থিচলনীকীয়া 5:1-3\n হে ভাইসকল, এতিয়া সেই কাল বা সেই সময়ৰ কথা মই আপোনালোকলৈ একো লিখাৰ প্রয়োজন নাই; কিয়নো আপোনালোকে নিজেই ভালদৰে জানে যে, ৰাতি যেনেকৈ চোৰ আহে, প্ৰভুৰ দিনটোও তেনেকৈয়ে আহিব। যেতিয়া লোক সকলে “শান্তি আৰু নিৰাপত্তা” ৰ কথা কব, তেতিয়া হঠাতে হোৱা গর্ভৱতীৰ প্ৰসৱ বেদনাৰ নিচিনাকৈ, তেওঁলোকলৈ বিনাশ আহিব আৰু তেওঁলোক কোনোমতেই সাৰিব নোৱাৰিব।\n শুনক, আপোনালোকে কয় যে, আজি বা কাইলৈ আমি অমুক নগৰলৈ গৈ, তাতে এবছৰ থাকি বেহা-বেপাৰ কৰি লাভ কৰিম; কিন্তু কালিলৈ কি ঘটিব, সেই বিষয়ে আপোনালোকে নাজানে আৰু আপোনালোকৰ জীৱন নো কি? কিয়নো এখন্তেক দেখা পোৱা হৈ পাছত দেখা নোপোৱা যি ভাপ, আপোনালোক সেই ভাপ স্বৰূপ৷ তাৰ সলনি বৰং এইদৰে আপোনালোকে কোৱা উচিত যে, “যদি প্ৰভুৱে ইচ্ছা কৰে, আমি জীয়াই থাকিম, আৰু এই কৰ্ম বা সেই কৰ্ম কৰিব পাৰিম।” কিন্তু এতিয়া আপোনালোকে নিজৰ নিজৰ পৰিকল্পনাত অহংকাৰ কৰি আছে; এনে অহংকাৰ অতি মন্দ। এতেকে যিজনে সৎ কৰ্ম কৰিবলৈ জানিও, উচিত ভাবে নকৰে, সেই জনে পাপ কৰে।